
পিসিমনি শ্রীমতী প্রিয়বালা রক্ষিতকে 

লেখকের প্রকাশিত অন্যান্য বিজ্ঞান বিষয়ক বই 
সবুজ পাথর 

বিজ্ঞানের হরেক রকম 

অভিশপ্ত দ্বীপ ( সম্পাদিত ) 


‘বিজ্ঞানের দশ দিগন্ত" ১৯৮১ থেকে ১৯৮৭ পর্যন্ত | পত্র-পত্রিকায় প্রকাশিত 
এক ডজন বিজ্ঞান নিবন্ধের সংকলন । বিজ্ঞান নিয়ে লেখালেখির সবচেয়ে বড় 
বিপদ হলো! বিজ্ঞানের লেখ! সব সময়েই পুরোনে। হয়ে যায় । কারণ বিজ্ঞান সব 
সময়েই বড় দ্রুত এগিয়ে চলে । তবুও প্রকাশের সময় পর্যন্ত যতোট!| তাল রাখা 
যায় লেখাগুলো ততোটা সম্পাদন! ও সংস্করণের চেষ্টা করেছি। আর কয়েকটি 
লেখার বিষয়, বিজ্ঞানের ইতিহাস ও বিজ্ঞানীর ইতিকথা__এ ধরনের লেখাগুলোয় 
বিজ্ঞানের অগ্রগতির চাবুকের ভয় নেই। তবে ইতিহাস সব সময়েই বিতর্কের 
বস্তু। এই সব সম্পর্কে সচেতন থেকে উল্লেখযোগ্য আকরগ্রন্থ ব্যবহারের চেষ্টা 
করেছি। তাদের দীর্ঘ তালিক৷ দিয়ে পাঠককে বিরক্ত করতে চাই না। তবে 
যদি কোনও পাঠকের চোখে কোনও তথ্য বা WSIS ত্রুটি ধরা পড়ে তা! জানালে 
কৃতজ্ঞ থাকবো, আর একই সঙ্গে পরবর্তীকালে তা৷ সংশোধনের চেষ্টা করবো। 

অনুসন্ধানী পাঠকের জন্য জানাই. বইয়ের পাঁচটি লেখা প্রকাশিত হয়েছিলো! 
রবিবাসরীয় আনন্দবাজার পত্রিকায়, ছুটি অধুনালুপ্ত শিলাদিত্য-এ, আর মহানগর, 
শুকতার!, নবম-দশম ( অধুনা-লুপ্ত এটিও), যুগান্তর সাময়িকী ও কিশোর জ্ঞান- 
বিজ্ঞান-এ একটি করে| এই সব পত্রিকার তৎকালীন সম্পাদকদের ধন্যবাদ জানাই। 
এই ছড়ানো-ছেটানো লেখাগুলোকে গ্রন্থিত করার দায়িত্ব নিয়েছেন মডার্ন কলামের 
শ্রীমতী লতিকা সাহা । তাকে ধন্যবাদ জানালে, সন্দেহ নেই, ধৃষ্টতা দেখানো হয়। 

বইয়ে ব্যবন্ৃত কয়েকটি ছুশ্রাপ্য ছবি ব্যবহার করেছি ডি. ই. Pre ‘AR 
অফ ম্যাথামেটিক্স” এবং কেম্বিজ ইউনিভার্সিটি প্রেস কর্তৃক প্রকাশিত 'করেদপণ্ডেল 
অফ স্টার আইজাক নিউটন’ গ্রন্থ থেকে | 


ফলিত পদার্থবিদ্া বিভাগ 
বিজ্ঞান কলেজ অনীশ দেব 
৯২, এ. পি. সি. রোড, কনকাতা-৭০০০*৯ বড়দিন, ১৯৮৮ 

গভীর জলের জাহাজ 
জাহাজ আমাদের সকলেরই খুব চেন! | সাগর পাড়ি দিতে হলে 
এই বাহনটির সাহায্য 'না নিয়ে উপায় নেই | তবে জাহাজ জলের 
ওপরে ভেসে চলে । জলের নিচে পাড়ি জমাবার সাধ্য নেই তার। 
ফলে জলের নিচে. ভেসে বেড়ানোর চিন্তা, যখন মানুষের মাথায় 
ঢুকলো তখন ডাক পড়লো ডুবোজাহাজের | 

ডুবোজাহাজের প্রথম পরিকল্পনা করেছিলেন ব্রিটিশ অঙ্কবিদ 
উইলিয়াম বোন । সময়টা ছিল ১৫৭৮ সাল। তার বর্ণনায় ডুবো- 
জাহাজের চেহারা ছিলো, কাঠের তৈরি জলযানের ওপরে 
জলনিরোধক চামড়ার আস্তরণ | কিন্ত বোর্ন-এর পরিকল্পনা বাস্তবে 
রূপায়িত হয়নি । - 

এর বিয়াল্লিশ বছর পরে, ১৬২০ সালে, হল্যাণ্ডবাসী আবিষ্কারক 
কর্নেলিম ড্রেবেল্‌ একই ধরনের একটা ডুবোজাহাজ তৈরি করলেন | 
ডুবোজাহাজ না বলে তাকে 'ডুবো-নৌকো? বলাই ভালো। জলের 
প্রায় ৪ মিটার নিচে বারোজন নাবিক মিলে সেই ডুবো 
বানকে চালাতে সফলও হলো! ৷ কিন্ত সে অল্প সময়ের FT! সেই 
সময়ে অন্যান্য দেশের আবিষ্কারকরাও আপ্রাণ চেষ্ট! করেছেন ডুবো 
জাহাজ তৈরি করতে । তাদের মধ্য সফল যিনি হলেন তার নাম 


বুশ নেল-এর BIR 
ডেভিড বুশ নেল-_-আমেরিকার ইয়েল কলেজের ছাত্র। তিনি তার 
জলযানটির নাম দিয়েছিলেন ‘টা্ট্‌ল্‌' বা “কচ্ছপ: | 

“টা ল্-এর. আকৃতি ছিলে! ডিমের মতো, তবে সেটা জলের 
মধ্যে খাড়ীভাবে STATS | যানের ভিতরে মাত্র একজন মানুষের 
বসার ব্যবস্থ। ছিলে।। দে হাতে করে একট! প্রপেলারকে ঘোরালে 
ডুবোবানটি চলতে AAS করতো | যানটির গ্রবতা নিয়ন্ত্রণের জন্য 
ছিলো একটি জলের ট্যাঙ্ক, fat দিক নির্ণয়ের জন্য কম্পাস, জলের 
গভীরতা মাপার জন্য একট! হজ যন্ত্র আর ছুলুনি কমানোর জন্য 
একটা ভারী ওজন | “টা ল্কে যুদ্ধের কাজে লাগানোর চেষ্ট। হয়, 
কিন্ত তাতে যানটিই নিশ্চিহ্ন হয়ে যায় এক বোমা বিস্ফোরণে । 


ফুলটন-এর 'নটিলান” 

এরপরে ১৮০* সাল নাগাদ চুরুটের চেহারার একটি সাবমেরিন 
তৈরি করেন আমেরিকার রবার্ট ফুলটন। এই জলযানটির দৈর্ঘ্য 
ছিল প্রায় ৩০৫ মিটার। ভেতরে দুজন নাবিকের জায়গা রাখা 
হয়েছিলো | আর বেশ কয়েক ঘণ্টা জলের তলায় থাকতে পারতো! 
ডুবোজাহাজটি। এছাড়া একটা অদ্ভুত গুণ ছিলো ফুলটন-এর 
জাহাজের | এতে টর্পেডো ছোড়ার ব্যবস্থ। ছিলো | সুতরাং সাবমেরিন 
যে যুদ্ধের কাজে ব্যবহার হতে পারে, সেই ধারণ! প্রথম জন্ম নিয়ে- 
ছিলো রবাট ফুলটনের মগজে । তিনি এই ডুবোজাহাজটির নাম 
দিয়েছিলেন ‘নটিলাস’। জলের ওপরে ভেদে ওঠার জন্য সাব- 
মেরিনের যে উধ্বচাপ বা প্রবতা দরকার হয়, সেটার ব্যবস্থা ফুলটন 
করেছিলেন বেশ বিচিত্র উপায়ে 1 নটিলাসের ওপরে একট! অদ্ভুত 
পাল লাগিয়ে দিয়েছিলেন তিনি | 

এরপর ডুবোজাহাজের গঠনের নানান উন্নতি হতে লাগলো | 

তৈরি হলে! প্রায় ১৮৩ মিটার wal সাবমেরিন “হান্লি'। মাকিন 
নৌবাহিনী প্রথম যে সাবমেরিনটি কিনেছিলো, তার নাম ‘arte’ | 
apie’ ছিলো! প্রায় ১৬ মিটার লম্বা । তাতে ব্যবহার করা হয়ে 
ছিলো ব্যাটারি চালিত মোটর ও গ্যাসোলিন-এর ইঞ্জিন । “হল্যাণ্ঁ 
কে টর্পেডো, ভিনামাইট, ইত্যাদি দিয়ে সশস্ত্র করার ব্যবস্থাও ছিলো | 
দ্বিতীর মহাযুদ্ধের সময় যে-সব ডুবোজাহাজ আমেরিকা ব্যবহার ' 
করেছিলো সেগুলোর গড়পড়ত! দৈর্ঘ্য ছিলো প্রায় ৯১'৫ মিটার । 

ডুবোজাহাজের ইতিহাসে সবচেয়ে উল্লেখযোগ্য পরিবর্তন 
. ঘটালো পারমাণবিক শক্তি। পারমাণবিক শক্তি চালিত ডুবো- 
জাহাজ প্রথম তৈরি করলে! আমেরিকার নৌবাহিনী | ১৯৫৪ সালে 
তৈরি এই সাবমেরিনটির নাম দেওয়া হলো “ইউ. এস.এস নটিলাস?। 
এরপর তৈরি হলো ‘ইউ. এস. এস. স্কিপজ্যাক* | ১৯৫৮ সালে 
তৈরি এই সাবমেরিনটির চেহারা অনেকটা তিমির মতো । এর ঠিক 
দুবছর পরেই এলো “ইউ. এস এস. ট্রাইটন’ | পারমাণবিক শক্তি 
চালিত এই ডুবোজাহাজটি প্রথম জলের তলায় পৃথিবী পরিক্রমা 
করেছিলো | অর্থাৎ, একটি বারের জন্যেও মে জলের ওপরে ভেসে 
ওঠেনি | এই পরিক্রমার মোট পথ ছিলো ৬৬,৪০০ কিলোমিটার | 
মাত্র তিন মাসে এতোটা! পথ পাড়ি দিয়েছিলে! 'ট্রাইটন”। যখন 
তৈরি হয়, তখন পৃথিবীর সবচেয়ে বড় ডুবোজাহাজ ছিলো 'ট্রাইটন"। 
এর দৈর্ঘ্য ছিলো প্রায় ১৩৬ মিটার, আর ওজন প্রায় ৭৬৫০ মেট্রিক 
va | 

এরপর সবচেয়ে শক্তিশালী যে সাবমেরিন তৈরি হয় তার নাম 
“পোলারিঘ” | এই সাবমেরিন এক-একট। তৈরি করতে খরচ পড়েছে 
১০ কোটি ভলারেরও বেশি | কিন্ত সবচেয়ে দুঃখের ব্যাপার হলো 
সব সাবমেরিনই যুদ্ধের উদ্দেশ্য নিয়ে তৈরি । অতল সাগরের নিচে 
কত যে অজানা রহস্য রয়ে গেছে তার কোনে| হিসেব নেই । অথচ 
ডুবোজাহাজকে মানুষ কিন্তু সে কাজে লাগাতে পারেনি । কেন 
পারেনি তার কারণ খুবই সহজ £ সমুদ্রের জলের চাপ | গভীর সমুদ্রে 

সিডি 


এই জলের চাপ এতো বেশি যে সেখানে পরমাণুশক্তি চালিত 
উ্রাইটন* কি 'পোলারিস* সবই অচল । দেই গভীর অতলে জলের 
প্রচণ্ড ভয়ংকর চাপে সমস্ত বাঘা বাঘা সাবমেরিনই তুবড়ে-ছুমড়ে 
দলা পাকিয়ে যাবে | মনে হবে ইস্পাতের নয়, যেন কাগজের তৈরি 
জাহাজ | ঘটনাটায় যদি সামান্য অবিশ্বাস কারে! থেকে থাকে, 
তাহলে তার জন্য একট! পরিষ্কার হিসেব দেওয়া ate | 

সাধারণভাবে আমাদের শরীরে বায়ুমণ্ডল যে চাপ দেয়, তার 
পরিমান প্রতি বর্গ সেন্টিমিটারে মোটামুটিভাবে ১ কিলোগ্রাম। 
তাহলে আমরা কল্পনা করে নিই ১ সেন্টিমিটার বাহুবিশিষ্ট একটা 
চৌকো| পাত ধীরে ধীরে ডুবিয়ে ‘দওয়া হচ্ছে সাগরের জলে। পাতটা 
যখন জলের ঠিক ওপরে রয়েছে তখন তার ওপরে চাপ মাত্র 
১ কিলোগ্রাম | যখন সেটা জলের ১* মিটার গভীরে ডুবিয়ে দেওয়া 
হবে তখন তার ওপরে চাপ পড়বে ২ কিলোগ্রাম ২০০ গ্রাম ১০০ 
মিটার নিচে গেলে চাপের পরিমাণ হবে ১৩ কিলোগ্রাম । ১০০০ 
মিটারে ১২১ কিলোগ্রাম । :১০ কিলোমিটারে ১২০১ কিলোগ্রাম | 
এই চাপ পড়ছে কিন্ত মাত্র ১ বর্গ সেন্টিমিটার ক্ষেত্রফলের ওপরে | 
তাহলে গোটা সাবমেরিনের ক্ষেত্রফলের ওপরে কি প্রচণ্ড পরিমাণে 
ঘাত পড়বে ত| সহজেই অনুমান কর! যায় | 

ডুবুরার পোশাকে মানুষ মাত্র শ'খানেক মিটার জলের গভীরে 
যেতে পারে। তখন তার শরীরের প্রতি বর্গ সেন্টিমিটার ক্ষেত্রফলে 
চাপ পড়ে মোটামুটি ১৩ কিলোগ্রাম । অর্থাৎ, ডাঙায় যে স্বাভাবিক 
চাপ আমরা অনুভব করি তার প্রায় ১১ গুণ! সেই তুলনায় ডুবো" 
জাহাজের কৃতিত্ব ডুবুরীদের চেয়ে কিছু বেশি, কিন্তু খুব বেশি নয়। 

পৃথিবীর মহাসাগরগুলোর গড়পড়তা গভীরতা প্রায় ৩'৫ কিলো- 
মিটার। আর প্রশান্ত মহাসাগর, আটলার্টিক মহাসাগর ও ভারত 
মহাসাগরের গড় গভীরতা যথাক্রমে ৪'৫, ৩'৫ ও ৪ কিলোমিটার | 
এরকম অতল গভীরে ডুবোজাহাজ পাঠিয়ে অনুসন্ধান করতে গেলে 
দরকার সম্পূর্ণ অন্য ধরনের ডুবোজাহাজ। তাছাড়া বিভিন্ন মহা 

সাগরের তলায় প্রকাণ্ড প্রকাণ্ড খাদ রয়েছে, যাদের বলা হয় ‘ডীপ’ 
বা ‘গহ্বর’ । এগুলোকে হিসেবের মধ্যে নিয়ে এলে প্রশান্ত মহা 
সাগরের সর্বোচ্চ গভীরতা প্রায় ১১কিলোমিটার, আর আটলান্টিকের 
৯ কিলোমিটার ! সুতরাং সব মিলিয়ে মানুষের দরকার পড়লো। 
গভীর জলের জাহাজ” বা “ব্যথিস্কেফ’ ৷ 

গ্রীক ভাষায় “ব্যাথি শব্দের অর্থ গভীর” আর “স্কেফ’ শব্দটির 
অর্থ ‘জাহাজ’ 1 দুইয়ে মিলে “গভীরের জাহাজ; বা ‘গভীর জলের 
জাহাজ” | ১৮০০ সাল নাগাদ সাবমেরিন তৈরিটা মানুষের রপ্ত হয়ে 
গেলেও পৃথিবীর প্রথম “ব্যাথিক্কেফ তৈরি হয় ১৯৩০ সালে-_তৈরি 
করেন আমেরিকার প্রকৃতিবিদ vray উইলিয়াম বীবি। অবশ্য 
তিনি জলযানটির নাম দিয়েছিলেন 'ব্যাথিক্ষিয়ার_গভীর জলের 
গোলক’ | 

১৯১২-২৩ সাল নাগাদ চার্লস বীবির মাথায় সমুদ্রে বাপ দেবার 
পরিকল্পনাটি জন্ম নেয়। প্রবাল ছিলো তার খুব প্রিয়। তিনি চেয়ে- 

ব্যাথিশ্ষিয়ার 
{ ছিলেন সমুদ্রের গভীরে গিয়ে অক্ষত ও অটুট অবস্থায় প্রবাল 
| পর্যবেক্ষণ করতে | কি করে তা করা সম্ভব সে-কথা ভাবতে ভাবতে 


) ১৩. 


“ব্যাথিক্ষিয়ার-এর কথা তার মনে হয় | যানটির গঠন খুবই সরল ঃ 
ইস্পাতের একটি গোলক | তাতে কয়েকটি ছোট ছোট স্বচ্ছ জানলা 
আছে | কোনও জাহাজ থেকে শিকলে বেঁধে সেটা ধীরে ধীরে ডুবিয়ে 
দিতে হয় সমুদ্রের গভীরে | 

প্রথমবার ঝাপ দিয়ে প্রায় দেড় কিলোমিটার গভীরে নেমেছিলেন 
বীবি। এই প্রসঙ্গে wig আর্থার কোনান ডয়েলের কথা অনেকের 
মনে পড়তে পারে | কারণ তার “ম্যারাকট ডীপ’ নামে কল্পবিজ্ঞানের 
উপন্যাসে এইরকম একটি ব্যাথিক্ষিরারে চেপে অতল সাগরে 
রোমাঞ্চকর অভিযানের কথাই লিখেছিলেন স্তার আর্থার । আরও 
আশ্চর্যের কথা, উপন্যাসটি প্রকাশিত হয়েছিল ১৯২৯ সালে । তখন 
বীবি সবে মাত্র একটি সমুদ্র-বাপ দিয়েছেন। তার আসল ব্যাথি- 
Pra তখনও তৈরিই হয়নি ! 

প্রথমে বীবি ভেবেছিলেন তার ডুবোযানের চেহারা করবেন 
চোঙের মত। কিন্তু বাদ সাধলেন তারই এক বিখ্যাত বন্ধু 
আমেরিকার তৎকালীন রাষ্ট্রপতি ফ্যাঙ্কলন রুজভেপ্ট | রুজভেণ্ট . 
বললেন, না, যানটির আকৃতি হওয়| উচিত গোলকের মতো। 
অবশেষে রাষ্ট্রপতিরই জিত হলো! বীবি যান তৈরি শুরু করলেন। 
তিনি গোড়। থেকেই ঠিক করেছিলেন, বৈজ্ঞানিক কায়দা নয়, স্রেফ 
আন্মুরিক শক্তি দিয়ে মোকাবিলা করতে হবে গভীর জলের ভয়ংকর 
চাপকে | ফলে পুরু ইস্পাত দিয়ে তৈরি হলো! ব্যাথিক্ষিয়ার। তার 
জানলাগুলে। হলো! পুরু স্কটিকের তৈরি | 

১৯৩৪ সালে বারমুডার কাছাকাছি সমুদ্রে ডুব দিলেন বীবি_ 
- অবশ্যই তার নতুন ব্যাথিক্ফিয়ার নিয়ে। সঙ্গে ছিল মাত্র একজন 
সঙ্গী | প্রায় see মিটারেরও বেশি গভীরে যেতে পেরেছিলেন চার্লস 
" বীবি, এবং সেটাই ছিল তখনকার রেকর্ড | 

বীবি ভাবেননি তার এই সমুদ্র-বাপ বৈজ্ঞানিকদের খুব একটা 
কাজে লাগবে | তাই বার তিরিশ সমুদ্রের নিচে অভিযান চালানোর 
পর তিনি ক্ষান্ত হলেন | কিন্ত মানুষের অনুসন্ধিৎস্থ্ মন ক্ষান্ত হলো 

Al | ফলে ১৯৪৯-এ ওটিস বাটন একই ধরনের একটি যানে চড়ে 
১৪০০ মিটার গভীরে ডুব দিলেন | বাটন তার যানের নাম.দিয়ে- 
ছিলেন “বেন্থোস্কোপ' গ্রীক ভাষায় যার অর্থ হলো “সমুদ্রের গভীরে 
দেখার যন্ত্র | 

গভীর জনে অভিযান চালানোর ব্যাপারে বীবির পরে সবচেয়ে 
উল্লেখযোগ্য যে বিজ্ঞানী তিনি হলেন স্ুুইজারল্যাণ্ডের পদার্থবিদ 
অগাস্ত পিকার | 

পিকার জুরিখে মেকানিক্যাল ইঞ্জিনীয়ারিং নিয়ে পড়াশোনা 
করেন এবং সেই সময়েই তড়িৎবিষ্ভা সংক্রান্ত মাপজোখের কিছু 
যন্ত্রপাতি তৈরির ব্যাপারে অনন্য প্রতিভা আইনস্টাইনের সংস্পর্শে 
আসেন । মহাজাগতিক রশ্মির বিষয়ে পিকারের খুব আগ্রহ ছিলো 
ফলে সদাই তার মন চাইতে! আকাশে পাড়ি দিতে। তখন মানুষ 
বায়ুমণ্ডল সংক্রান্ত নানান পর্যবেক্ষণের জন্য আকাশে উড়ে যেতো 
বেলুনের সাহায্যে | 

১৯৩১ সালে পিকার একজন সঙ্গীকে নিয়ে জার্মানীর অসবার্গ 


থেকে বেলুনে চেপে ভেসে পড়লেন আকাশে । প্রায় ১ ৫কিলো- 


মিটার ওপরে ১৮ ঘণ্টা ধরে নানান পর্যবেক্ষণের কাজ সেরে ফিরে 
এলেন। এতেই পিকার আনন্দ পেতেন | 

পিকার-এর এক যমজ ভাই ছিলো | আমেরিকায় এসে তাকে 
সঙ্গী. করে ১৯৩২ সালে আবার আকাশে অভিযান চালালেন AAT 
পিকার। এমনি করে সাতাশ বার তিনি বেলুনে চেপে ভেসে পড়ে 
ছিলেন। কিন্ত এই আকাশপ্রেমী মানুষটি যে আকাশ জয় করার 
পর পাতালপ্রেমী হয়ে পড়বেন সেকথা তিনি নিজেও হয়তো! 
ভাবেননি | তার এই ভাবনার স্থত্রপাত হয় ১৯৩৩ সালে | অতল 
জলে অভিযানের পথিকৃৎ চার্সস বীবি-র সঙ্গে শিকাগো বিশ্বমেলায় 
দেখ! হলে! অগাস্ত, পিকার-এর | এবং ১৯৩০-এর দশকের শেযাশেষি 
‘অতল জলের জাহাজএর পরিকল্পনা শুরু করেন তিনি। 

পিকার-এর “ব্যাধিক্িয়ার'-এর মূল অংশ ছিলো ছুটো। ওপরের 

অংশটি একটা বিশাল চুরুট-আকৃতির ট্যাঙ্ক । তাতে অনেকগুলো 
ঘর, এবং বেশিরভাগ ঘরেই পেট্রল ভরা থাকে । জলের তুলনায় 
পে্টল হালকাঁ__অর্থাঘ, তার ঘনত্ব SA) ফলে, এ পেট্রন-ভরা 
ট্যাঙ্কটি, “বাথিক্ষিয়ারঁকে ভাসিয়ে তুলতে সাহায্য করে। পিকার- 
এর যানের নিচের অংশটি চার্দন বীবির মতোই--একটি ইস্পাতের 
গোলক | গোলকটিকে জলে ডুবিয়ে দিতে হলে clea trices ছুটি 
কি তিনটি ঘরে সমুদ্রের জল ভরে নেওয়া হয়। তাছাড়া গোলকের 
ভেতরে রাখ থাকে টন-টন লোহার গুলি। সেগুলো দরকার মতো 
সমুদ্রে ফেলে দিলেই যানটি হালক! হয়ে পড়ে এবং যানের নিচে 
নামার গতি কমে আগে | প্রয়োজন হলে আরও ওজন কমিয়ে যানটি 
ধীরে ধীরে ভেসেও উঠতে পারে ওপরে | 

পিকার যানটির নাম দিয়েছিলেন “ব্যাথিস্বেফ’ ৷ দ্বিতীয় মহাযুদ্ধ 
বেঁধে যাওয়ায় ১৯৪৬-এর আগে যানটির তৈরির কাজ শুরু কর! 
যায়নি, এবং সে-কাজ শেষ হয় ১৯৪৮-এ | পিকার-এর 'ব্যাথিস্কেফ'- 
এ মোটরচালিত ছুটি প্রপেলার লাগানে! ছিলো । ফলে যানটি-জল 
কেটে সাবমেরিনের মতো সামনে এগোতে পারতো । যানটি 
নানাভাবে পরীক্ষা করে দেখার পর ১৯৫৪ সালে ফরাসী নৌ-বাহিনীর 
ছুই অফিসার রওনা হয়ে পড়লেন সাগরের গভীরে | আফ্রিকার 
উপকূলে ভূমধ্যসাগরে তারা ডুব দিলেন * কিলোমিটার নিচে__ 
চার্লস বীবি যতো গভীরে ডুব দিতে পেরেছিলেন তার চার গুণ ! 

ভাইকে সঙ্গে নিয়ে পিকার এরপর দ্বিতীয় ব্যাথিস্কেফ তৈরি 
করলেন, নাম ‘ত্রিয়েস্ত*। যানটির ওজন হলো ১০ টন। ১৯৪৮-এ 
মাঞ্চিন নৌ-বাহিনী সেটি কিনে নেয়। অগাস্ত, পিকার-এর পুত্র 
জ্যাকস্‌ পিকার এবং afer নৌ-বাহিনীর এক অফিসার ডন 
ওয়াল্শ, ১৯৬০ সালে “ভরিয়েস্তএ চড়ে ডুব দেন প্রশান্ত মহা- 
সাগরে | ম্যারিয়ানাস্‌ টেঞ্চ হলো প্রশান্ত মহাসাগরের সবচেয়ে গভীর 
অংশ-এর গ্রভীরতা ১১ কিলোমিটারেরও বেশি! ম্যারিয়ানাস, 
দ্বীপপুঞ্জের “গুয়াম থেকে ৩৩৬ কিলোমিটার দক্ষিণ-পশ্চিমে অবস্থিত 

এই অতল খাদ । সেই খাদে ছুই অসমসাহসী ঝাঁপ দিলেন। 
স্পর্শ করলেন প্রশান্ত মহাসাগরের গভীরতম তলদেশ। স্থাপিত হলো! | 
সর্বকালের এক বিশ্বরেকর্ড | ব্যাথিস্কেফএর কাছে খোলা বইয়ের 
পাতার মতো প্রকাশিত হতে লাগলো রহস্যময় গভীর সাগরের 
গোপন কথা | 

সুতরাং জলের তলায় বিচরণের সাধ মানুষের সফল হলো প্রায় 
৩৫০ বছরের সাধনায় ! সাবমেরিন তৈরি করে মানুষ রোপণ করে, 
ছিলো ধ্বংসের ইঙ্গিত, কিন্তু “ব্যাথিস্কেক' হয়তে। মানুষের পর্যবেক্ষণ 
ও আবিষ্কারের সহযোগী হয়ে নিয়ে আসবে নতুন স্বষ্টির ইশারা | 


হাঁওয়াকলের কথা 


হাওয়া-কলের কথা উঠলেই প্রথমে মনে পড়তে পারে ভন কুইক- 
জোট-এর কাহিনী । স্পেনের সাহিত্যিক মিগুয়েল দ্য সাভাথরা 
সারভাতে-এর লেখা ‘ডন কুইকজোট” উপন্যাসের পাগল নায়ক ভন 
কুইকজোট তার রোগা নিকলিকে ঘোড়া রোজিনশীতেকে সঙ্গী করে 
বেরিয়ে পড়েছিল! নানান অভিযানে । নিজেকে সে একজন সাহদী 
যোদ্ধ! কল্পনা করতো, আর যুদ্ধ করে বেড়াতে৷ কাল্পনিক শত্রুর সঙ্গে | 
হাওয়া-কলের সঙ্গে ডন কুইকজোট জড়িয়ে থাকার কারণটি কিন্ত 
ভারি অদ্ভুত! একবার এই পাগল নায়ক বর্শা উচিয়ে ঘোড়া ছুটিয়ে 
তেড়ে গিয়েছিলো তার ভরঙ্কর শক্রকে আক্রমণ করতে । সে শক্ত 
আর কেউ নয়, কয়েকটি উইগুমিল, অর্থাৎ হাওয়া-কল | ১৬০৫ সালে 
“ডন কুইকজোট’ উপন্যাসের প্রথম খণ্ড প্রকাশিত হয়। জেলে বসে 
উপন্যাসটি শেষ করেছিলেন মিগুয়েল সারঠাতে। বইটি প্রকাশিত 
হওয়ার পর থেকেই একটি আপ্তবাক্য চালু হয়ে গিয়েছিলো 
ইংরেজীতে ঃ হাওয়া-কলের সঙ্গে যুদ্ধ করা । অর্থাৎ কাল্পনিক শত্রুর 
সঙ্গে লড়াই করা । এই প্রসঙ্গে হয়ত মনে পড়বে অদ্ভুতুড়ে রসিক 
লেখক সুকুমার রায়ের ছড়ার একটি লাইন ঃ “ছায়ার সাথে কুস্তি করে 
গাত্রে হল ব্যথা? | 
হাওয়া-কলের সঙ্গে লড়াই নিয়ে তো অনেক কথা হলো । কিন্ত 
শুনলে কি বিশ্বাস হবে, “ডন কুইকজোট” প্রকাশিত হওয়ার প্রায় 
৩৮০ বছর পরেও মানুষ হাওয়া-কলের সঙ্গে লড়াই করে চলেছে | এ 
লড়াই কিন্তু সত্যিকারের লড়াই | কিভাবে হাওয়া-কলকে আমাদের 
নিত্যদিনের কাজে লাগানো যায় তারই লড়াই। প্রশ্ন উঠতে 
পারে, কেন এই লড়াই? এর উত্তরটা! কিন্ত খুব কঠিন নয় মোটেই। 
হাওয়া-কল থেকে আমর! বিদ্যুৎ তৈরি করতে চাই | এমনিতে তাপ- 
বিদ্যুৎ কেন্দ্রে বিদ্যুৎ তৈরি করতে আমাদের জ্বালানী হিসেবে লাগে 
তেল ও কয়লা এ ছুটোই হলো! প্রাকৃতিক খনিজ জালানী। ফলে 
একদিন না একদিন এগুলো শেষ হবেই । তখন কি করবে মানুষ? 

এই সমস্তা সমাধান করতে নানান চেষ্টা আমরা শুরু করে 
দিয়েছি বহুদিন ধরেই । যেমন পারমাণবিক শক্তি থেকে বিদ্যুৎ 
তৈরি, কিংবা সূর্যের তাপ থেকে বিদ্যুৎ তৈরির চেষ্টা, কখনও বা 
সমুদ্রের ঢেউয়ের শক্তিকে কাজে লাগানোর চেষ্টা করি আর কখনও 
বা বাতাসকে। সেই চেষ্টা থেকেই প্রাচীন হাওর়া-কলকে আধুনিক 
সাজে সাজিয়ে আমরা তাকে নতুনভাবে কাজে লাগানোর মতলব 
ভাজছি। 

হাওয়া-কল জিনিসটা দেখতে অনেকটা দিলিংফ্যানের মতো। 
তবে সেটা ঝুলিয়ে না দিয়ে খাড়া করে বসানো হয় । হাওয়া বইলেই 
পাখার ব্রেডগ্তলো ঘুরতে শুরু করে । আর সেই YIS পাখার সঙ্গে 
বেস্ট, পুলি ইত্যাদি লাগিয়ে আমরা যে কোনও জিনিসকে ঘোরাতে 
পারি। তারপর তা থেকে আদায় করা যেতে পারে নানান কাজ | 

Fas পাখা থেকে কাজ আদায় করার ব্যাপারটা হয়তো একটু 
ঘোরালে৷ মনে হতে পারে। যদি তা মনে হয়, তবে প্রশ্ন করি, 
বৈদ্যুতিক মোটর কি করে? সে ত শুধুই ঘোরে | তবুও তার কাছ 
থেকে কতো কাজ আদায় করে নিই আমরা । তাকে দিয়ে পাম্প 
চালিয়ে জল তুলতে পারি, গম ভাঙাতে পারি, বিভিন্ন যন্ত্র চালাতে 
পারি; এমনকি মিক্সার, গ্রাইণ্ডার, কাপড় কাচার যন্ত্র, সব কিছুতেই 
মোটর রয়েছে। এছাড়া রেকর্ড প্লেয়ার বা টেপ রেকর্ডারের কথাও 
ভুললে চলবে না! সেখানেও বৈদ্যুতিক মোটর হাজির | সুতরাং 
কোনও জিনিসকে ঘোরাতে পারলেই তা থেকে কাজ আদায় করে 
নেওয়াটা তেমন কঠিন কাজ নয় | বৈদ্যুতিক: মোটর ঘোরাতে লাগে 
fags | আর হাওয়া-কলকে ঘোরাতে দরকার হয় হাওয়ার তেজ। 
বাতাস যতো জোরে বইবে, হাওয়া-কল ঘুরবেও ততো জোরে | যেমন, 
ফুরফুরি বা ঘূর্ণি নামে একটা খেলনা আমাদের সবারই দেখা। 
একটা সরু কাঠির মাথায় একটা রভীন কাগজের পাখা লাগানো। 


কাঠিটি শক্ত মুঠোয় ধরে ছুট লাগালেই কাগজের ATA বনবন 
করে ঘুরতে শুরু করে। অর্থাৎ হাওয়ার ধাক্কার জোর যতো 

বাড়বে, পাখাটিও ঘুরবে ততো জোরে । ঠিক যেন একটা খেলনার 
হাওয়া-কল। 

হাওয়া-কল কবে প্রথম ব্যবহার করা হয়েছিলে। তার নির্দিষ্ট 
কোনও সাল-তারিখ ন! পাওয়া গেলেও এটুকু জান! গেছে যে চীন ও 
জাপানে খ্ৰীষ্টপূর্ব ২০০০ সালে হাওয়া-কলের চলন ছিলো । কথিত 
আছে, ব্যাবিলনের সম্রাট হাযুরাবি খ্রীন্টপূর্ব সপ্তদশ শতকে নিজের 
রাজ্যে জলসেচের কাজে হাওয়া-কল ব্যবহারের কথা৷ ভেবেছিলেন | 
খ্ৰীষ্টপূৰ্ব তৃতীয় শতকে আলেকজান্দ্রিরার প্রযুক্তিবিদ হিরো৷ একটা 
সহজ-সরল হাওয়।-কলের বর্ণনা করেছেন | অনুভূমিক একটি দণ্ডের 
সঙ্গে চারটি পাল লাগানো এই হাওয়াঁকল ব্যবহার করে একটি 
অর্গান বাজানো হত | 


অগান বাজানে। হাওয়া-কল 
পারস্তবাদীর৷ যে কতোদিন ধরে হাওয়াকল ব্যবহার করছে 
তারও সঠিক হিসেব আমাদের হাতে নেই । তবে মদিনার এক পারসী 
ক্রীতদাসের প্রচলিত statics হাওয়া-কলের উল্লেখ পাওয়া যায়। 
এই ক্রীতদাস নাকি অভিযোগ করেছিলো! খলিফ! ওমরের কাছে। 


বলেছিলো, তার কাছ থেকে অন্যায়ভাবে ছুটি করে রোৌপ্যমুদ্রা কর 
নেওয়া হচ্ছে | অথচ সুলতানের কর্মচারীদের মতে, ক্রীতদাসটি ছিলে! 


হি 


একজন ছুতোর মিস্ত্রী, হাওয়া-কল তৈরি করতে ওস্তাদ | ফলে দুটি 
করে রৌপ্যমুদ্রা কর দেবার ক্ষমতা তার ছিলো | 

দুর্ভাগ্যবশত এর বেশি আর কোনও খুটিনাটি পারস্যের হাওয়া 
কল সম্পর্কে জানা সম্ভব হয়নি | তবে সাতের দশকের মাঝামাঝি 
হাওয়াঁকল তৈরিটা যে সেদেশে বেশ প্রচলিত পেশা ছিলো তার 
বহু প্রমাণ খুজে পাওয়া গেছে | 

মিশরে হাওয়া-কলের ব্যবহার চালু হয় আনুমানিক Bros 
১০০ সাল নাগাদ | পরে পারম্ত হয়ে এই যন্ত্রটির ব্যবহার শুরু হয় 
ইওরোপে | 

আজকের হাওয়া-কল গঠনপ্রণালীর দিক থেকে অনেক উন্নত ; 
সেই তুলনায় চীন ও পারন্তের হাওয়া-কলগুলো ছিলো-নিতান্তই 
হাতুড়ে aq | কিন্ত কর্মক্ষমতা যতো কমই হক, এটা সত্যি যে, FASC 
দিয়ে তখনকার মানুষরা মোটামুটি কাজ চালিয়ে নিতো | তাছাড়া 
হাওয়ার শক্তিটুকু যখন প্রকৃতি থেকে নিখরচায় পাওয়া যাচ্ছে, তখন 
হাওয়া-কল Aol কম কাজই করুক না কেন, যেটুকু কাজ মানুষ তার 
কাছ থেকে পেতো, সেটুকুই ছিলো লাভ । কিন্তু আজকের এই শক্তি 
সংকটের যুগে আমাদের একমাত্র লক্ষ্য প্রকৃতির শক্তি থেকে যতো 
বেশি সম্ভব কাজ নিংড়ে নেওয়। | তাই হয়ত উন্নত থেকে উন্নততর 
যন্ত্র তৈরির চেষ্টায় আমরা মেতে উঠেছি। 

ইওরোপে হাওয়া-কলের ব্যবহার শুরু হয় ১১০০ সালের পর। 
কারও কারও মতে পশ্চিমের দেশগুলোতে হাওয়াকলের প্রচলনের 
মূলে ছিলো যুদ্ধজয়ী সৈনিকের! | মধ্য প্রাচ্যের যুদ্ধ থেকে স্বদেশে 
ফিরে তার! হাওয়া-কল চালু করে। ইওরোপের হাওয়া-কলগুলো 
তৈরি হয় অনুভূমিক অক্ষদণ্ডের সঙ্গে ব্লেড লাগিয়ে | কিন্তু যতদূর 
জানা যায়, মধ্য প্রাচ্যের কলগুলো৷ ছিলো GAR অন্গদণ্ডের সাহায্যে 
তৈরি। অনেকটা সেইরকম চেহারার হাওয়া-কল এক সময় চীনদেশে 


ব্যবহার করা হতো | 
অনুভূমিক অক্ষের যেসব হাওয়া কল প্রথমে চালু হয়” 

সেগুলোতে কাঠের কাঠামোর ওপরে ক্যাম্থিশের পাল লাগানে। 
থাকতো । যাতে কাঠামোটা পালের ওজন বইতে পারে সে-জন্য 
অক্ষটাকে পুরোপুরি অনুভূমিক ন! করে সামান্য SER করে রাখা 
হতে! | এসব হাওয়া-কলের একট। অস্থবিধে ছিলো! । হাওয়ার দিক 
পালটে গেলে হাওয়া-কলের গতি যেতে। কমে । হাওয়। বেদিক থেকে 
বইছে, সরাসরি সেদিকে মুখ করে থাকলেই হাওয়া-কল বেশি শক্তি 
পাবে এবং সবচেয়ে জোরে ঘুরবে । স্থতরাং হাওয়ার দিক পালটে 
গেলেই হাওয়া-কলের মুখ সেদিকে ঘুরিয়ে দেওয়া-দরকার। পুরনো 
ধরনের কলে এই কাজটি করতে হতো মানুষকে | গোটা কলটিকে ধরে 
ঘুরিয়ে বসিয়ে দিতো সে। সন্দেহ নেই, বেশ পরিশ্রমের কাজ! 
পরে অবশ্য এমন কায়দায় নতুন ধরনের হাওয়া কল তৈরি হলো, যে 
কলটা নিজে থেকেই সব সময় ঘুরে যাবে বাতাসের গতি মুখ 
বরাবর | এধরনের কল প্রথম তৈরি হয় সম্ভবত জার্মানীতে | ইতালির 
প্রখ্যাত চিত্রশিল্পী লিওনার্দো o ভিঞ্চি একটি ছ'পালওয়ালা হাওয়া- 
কলের নকশা একে গিয়েছিলেন তার নোটবইতে। 
নথিপত্রে যে হিসেব পাওয়া যায় তাতে ইংল্যাণ্ডে হাওয়া-কলের 
প্রথম চলন হয় ১৯১১ সালে । সেখানে প্রচলিত হাওয়া-কল মোটা- 
মুটি ছরকমের £ টাওয়ার-মিল এবং পোস্ট-মিল। পোস্ট-মিল-এর 
কাঠামো ওক কাঠের তৈরি, তবে ভারী কাঠামোটি দাড় করানো 
থাকে ইট-চুনের গাথুনির ওপর | কাঠের কাঠামোর ওপর দিকে থাকে 
বিভিন্ন ধাতব যন্ত্রাংশ । আর তারও ওপরে থাকে পাল লাগানো 
হাওয়া-কলের পাখা ৷ বাতাসের দিক পরিবর্তনের সঙ্গে সঙ্গে হাওয়া 
কলটিও যাতে স্বচ্ছন্দ ঘুরে যেতে পারে সেজন্য পালওয়ালা চক্রটি 
বসানো থাকে বল-বেয়ারিং জাতীয় একটি চাকার ওপরে । হাওয়ার 
সঙ্গে সঙ্গে কলটিও যাতে মহ্ণভাবে ঘুরতে পারে তার জন্য হাওয়া 
কলের পেছনদিকে একটা বড় ধাতব প্লেট লাগানো থাকে। 
প্লেটটা এমন ভাবে বসানো! হয় যাতে সবসময় সেট! হাওয়ার গতির 
দিকে মুখ করে থাকতে পারে। হাওয়ার স্রোতের সামান্য হেরফের 

হলেই সেই ধাতব প্লেটে হাওয়া এসে আঘাত করে। সেই আঘাতে 
বেয়ারিং-এর ওপরে বসানো পাখাসমেত হাওয়া-কলের THIS যায় 
ঘুরে। যতক্ষণ ন! পর্যন্ত পেছনের প্লেট আবার হাওয়ার গতির দিক 


বেয়ারং 
লাগান চাকা 


হাওয়া যোদক 
থেকে আসছে 


বাতাসের দিক 
নির্দেশ, করছে হাওয়া কলের 
এই তীর চিন rm ora 


নির্দেশ করছে ততক্ষণ পর্যন্ত হাওয়া-কলের মাথা ঘুরতেই থাকে। 
অনেকটা যেন বাতাসের দিক নির্ণয় যন্ত্র । 
টাওয়ার-মিলের কাঠামো মূলত ইটের গাঁথুনি দিয়ে তৈরি । এই 
মিলের মাথাটা একটা টুপির মতো অংশ | এর ওপরেই বসানো থাকে 
হাওয়া-কলের পাখা | বাতাসের দিক পরিবর্তনের সময় টুপির মতো 
অংশটি পাখাসমেত ঘুরে যায় | টাওয়ার-মিলের চেহারা অনেকটা 
টাওয়ার বা মিনারের মতো হওয়ার ফলে এর মধ্যে জায়গা পাওয়া 
যায় অনেক বেশি । কোনও কোনও সময় ঘর-বাড়ির মতো দু-তিনটে 
তলাও থাকে এর ভেতরে | তবে বাইরে থেকে শুধু YAS পাখাগুলো 
ছাড়া ভেতরের যন্ত্রপাতি কিছুই দেখা যায় না। 
পোস্ট-মিল বা টাওয়ার-মিলে সাধারণত চারটি করে পাখা থাকে। 
তবে তার চেয়ে বেশি পাখাও অনেক হাওয়া-কলে ব্যবহার করা BA | 
আর পাখার নকশাও করা হয়েছে বহুরকম। এলোমেলো বাতাস 
বইলে হাওয়া-কলের গতিও হয়ে পড়বে এলোমেসো। অথচ ঠিক ঠিক 
কাজ পাওয়ার জন্য কলটা একটা সুনির্দিষ্ট গতিতে ঘোরা দরকার | 

সেই কারণেই এমন সব ধরনের পাখা তৈরি হতে লাগলো বা বাতাসের 
গতিকে নিয়ন্ত্রণ করতে পারবে | এক একটা পাখা! তৈরি করা হলো 
জানলার খড়খড়ির মতো অসংখ্য ছোট ছোট পাখা fcr | ছোট 
ছোট পাখাগুলো। আবার ইচ্ছে মতো নড়তে চড়তে পারে | জানলার 
খড়খড়িকে কম-বেশি খুলে যেমন হাওয়া নিয়ন্ত্রণ করা যায়, এখানেও 
কাজটি করা হয় ঠিক সেই রকম। ফলে বাতাসের গতিবেগ যতোই 
কম-বেশি হোক ন| কেন ছোট ছোট পাখাগুলে। নিয়ন্ত্রণ করে হাওয়া 
কলের গতিকে একই রাখ! সম্ভব হয় । হাওয়-কল নিয়ে যেসব 
প্রযুক্তিবিদেরা প্রথম যুগে প্রচুর মাথা ঘামিয়েছেন তাদের মধ্যে 
প্রধান হলেন সম্ভবত জন স্মাটন | এছাড়া আর যাঁদের নাম করা যায়, 
তারা হলেন এণ্ড, মাইকেল, ক্যাপ্টেন স্টিফেন হুপার, স্তার উইলিয়াম 
কিউবিট প্রমুখ | 

ইংল্যাণ্ডে হাওয়া-কল ভীষণভাবে জনপ্রিয় হয়ে ওঠে তার সহজ 
ব্যবহারের জন্য | একট! হিসেব থেকে জানা যায়, এক সময়ে সেখানে 
প্রায় ১০ হাজার হাওয়া-কল চালু ছিলে! | ইংল্যাণ্ডের বড়সড় হাওয়া 
কলগুলোর ক্ষমত! ছিলে| ৩০ থেকে ৪৭ অশ্বশক্তি। আর কোনও 
কোনও টাওয়ারমিলের পাখা ছিলো প্রায় ১২ মিটার aa) এই 
কলগুলো দিয়ে বেশিরভাগ ক্ষেত্রেই 4a ভাঙানো হতো বা জল 
নিষ্ষধাশন কর! হতো। 

ইওরোপের অন্যান্য যে সব দেশে হাওয়া-কল জনপ্রিয় হয়ে 
ওঠে তাদের মধ্যে উল্লেখযোগ্য ফ্রান্স, জার্মানী, নেদারল্যাণ্ড ও 
ডেনমার্ক ডেনমার্কে হাওয়া-কল নিয়ে গবেষণায় মুখ্য ভূমিকা নিয়ে 
ছিলেন অধ্যাপক পি লা ক্যুর। ডেনমার্কের ত্যাস্কভ-এ তিনি পরীক্ষা- 
নিরীক্ষার জন্য একটি হাওয়া-কল তৈরিও করেছিলেন | 

ইওরোগ থেকে হাওয়া-কল ক্রমে ছড়িয়ে পড়েছিলো আমেরিকা 
ও রাশিয়ায় | 

আমেরিকায় প্রথম হাওয়া-কল তৈরি হয় ১৬২১ সালে । ভাজি 
নিয়ায় সেটি চালু করা হয় রাজ্যপাল জর্জ ইয়ার্ডলির উদ্যোগে | এর 

প্রায় ২৫০ বছর পরে আমেরিকান কায়দায় প্রথম হাওয়া-কল তৈরি 
করেন ড্যানিয়েল হ্যালিডে | তখন থেকেই কাপড়ের পালের বদলে 
কাঠের ব্লেড ব্যবহার শুরু হয়। ১৮৮৩ সাল নাগাদ ধাতব রেড 
কাঠের জায়গা নিতে শুরু করে | আজও এ-রকম হাওয়া-কল afer 
যুক্তরাষ্ট্র ও অস্ট্রেলিয়াতে ব্যবহার করা হয় । আমেরিকার হাওয়া-কল 
সাধারণত চাববাসের জলসেচের কাজে সাহায্য করে। এমন একটা 
হাওয়া-কলের ক্ষমতা কতোটুকু CAV) স্পষ্ট হয়ে যাবে একট। উদাহরণ 
দিলেই ৷ ধরা যাক, ৩০ মিটার গভীর একটা.কুয়ো আছে। আর 
একটা! হাওয়া-কল রয়েছে যার পাখার ব্যা আড়াই মিটার । যদি 
২০ মিটার উঁচু টাওয়ারের মাথায় এই হাওয়া-কলটা বসানো থাকে 
তাহলে তা দিয়ে এক বছরে প্রায় ২৭ লক্ষ লিটার জল পাম্প করা 
সম্ভব! এ থেকে নিশ্চয়ই অশচ করা যায় হাওয়া-কলের ক্ষমতা 
একেবারে ফ্যালনা AT | 

বিংশ শতাব্দীর প্রথম ৫০ বছরে মানুষের চেষ্টা ছিলো হাওয়া- 
'কলের ক্ষমতাকে ছু-ভাবে কাজে লাগানে| | প্রথমত, এর শক্তি মারফৎ 
বাড়ি বাড়ি জল পৌছে দেওয়ার ব্যবস্থ। করা । আর দ্বিতীয়ত, 
হাওয়াকল থেকে fags তৈরির wel 1 রাশিয়াতে এখরনের চেষ্টা 
খুব জোরদার হয়েছিলো | কারণ সেখানে কৃষি এলাকা প্রচুর এবং 
সেগুলে| পরস্পরের কাছ থেকে বহু দুরে দূরে অবস্থিত। ফলে এই 
বিস্তীর্ণ এলাকায় শক্তি জোগাঁনোটা একটা ভীষণ সমস্ত! ছিলো! 1 এই 
সমস্তার সমাধান করতে প্রথম বিশ্বযুদ্ধের ঠিক পরে পরেই একটা 
সরকারী সংস্থা গঠিত হর রাশিয়াতে | নাম, CHR ta উইণ্ড পাওয়ার 
ইন্সটিটিউট অফ মস্কো | এদেরই চেষ্টায় ১৯৩১ সালে তৈরি হলো 
একটা ১০০ কিলোওয়াট ক্ষমতার ছোট বিদ্যুৎ কেন্দ্রব_যা বড় বিদ্যুৎ 
কেন্দ্রকে চালাতে সাহায্য করে। এই বিদ্যুৎ কেন্দ্রটি তৈরি হয়েছিলো 
ক্রিমিয়ার কাছাকাছি | 

হাওয়া-কল থেকে বিদ্যুৎ? শুনে কি কোনও খটকা লাগছে? কিন্ত 
এতে অবাক হওয়ার কোনও কারণই নেই । এমনিতে তাপবিদ্যুৎ 

কেন্দ্রে কিভাবে বিদ্যুৎ তৈরি হয়? বাষ্প দিয়ে ঘোরানে! হয় একটি 
 টারবাইনকে। খুব সহজ করে টারবাইনের চেহারাটা বুঝিয়ে বলা 
বাক।॥ একটা লম্বা! অক্ষদণ্ডের চারদিকে কয়েকটা বাটি চক্রাকারে 
লাগানো! থাকে | তারপর খুব বেশি চাপের বাষ্প সরু সরু নলের মুখ 
দিয়ে বেরিয়ে এসে প্রচণ্ড গতিতে ধাক্কা মারে সেই বাটিগুলোতে | 
যেহেতু বাটিগুলো সব একই দিকে মুখ করে থাকে সেহেতু বাম্পের 
ধাক্কায় বাটি লাগানো চাকাটা। বনবন করে ঘুরতে থাকে | এই চাকার 
কেন্দ্রে লাগানে। রয়েছে THATS | অতএব সেটাও ঘোরে একই সঙ্গে | 
ব্যস, সংক্ষেপে এটুকুই হলে! টারবাইনের কাজ । 

আমর! জানি, বিদ্যুৎ তৈরি করতে গেলে জেনারেটার লাগে | 
এখন তো লোডশেডিংয়ের দৌলতে ছোট-বড় জেনারেটার আমরা 
আকছার দেখছি | জেনারেটারের প্রধান অংশ ছুটো। একটা হলো 
স্ট্যাটর, আর দ্বিতীয়টি হলে রোটর । স্ট্যাটর থেমে থাকে 1 রোটর 
ঘোরে | ছটে। অংশেই থাকে তারের Peet স্ট্যাটরের (কিংবা 
রোটরের ) তারের কুগুলীতে প্রবাহ: পাঠিয়ে তাকে তড়িৎ চুম্বক করে 
তোলা! হয় । তখন ate রোটরের কুগুলীটিকে বনবন করে ঘোরানো 
যায় তাহলে রোটরের কুণ্ডলী থেকে বিদ্যুৎ পাওয়া যাবে । এই বিদ্যুৎ 
উৎপন্ন হয় বিজ্ঞানী ফ্রেমিং-এর “ডান হস্ত সুত্র অনুযায়ী | 

জেনারেটার সম্পর্কে ATS! কথ৷ শুনে মনে হতে পারে, যে সব 
জেনারেটার আমর] সচরাচর দেখে থাকি তাতে বাম্পই বা কোথায় 
আর টারবাইনই বা কোথায় ! আসলে সেগুলোয় বাষ্প বা টারবাইন 
কোনওটাই নেই। সেই কাজগুলো! করছে পেট্রল এপ্রিন বা ডিজেল 
এপ্জিন। কি কাজ? না৷ জেনারেটারের রোটরকে ঘোরানো | সেটাই 
তো৷ একমাত্র কাজ। বড় বড় বিদ্যুৎ কেন্দ্রে বাষ্প ও টারবাইন 


ব্যবহার কর! হয়, কারণ তাতে এঞ্জিনের চেয়ে খরচ কম পড়ে৷. 


এবারে নিশ্চয় আন্দাজ করা যাচ্ছে হাওয়া-কল থেকে বিদ্যুৎ কিভাবে 
ARCA যেতে পারে? হ্যা, টারবাইনের বদলে স্রেফ হাওয়া-কলটি 
রোটরের অক্ষদণ্ডের সঙ্গে লাগিয়ে দেওয়া! | তখন হাওয়া-কল ঘুরলেই 

অক্ষদণ্ড ঘুরবে, ঘুরবে রোটর, এবং পাওয়! যাবে বিদ্যুৎ ৷ অবশ্য 
হাওয়া-কলের সঙ্গে গীয়ার-পিনিয়ান্‌ ইত্যাদি যন্ত্রাংশ জুড়ে দেওয়া 
হয় রোটরের আবর্তনের হার বাড়ানোর জন্য ৷ 

ROMs বিদ্যুৎ সংকট সমাধানের চেষ্টায় হাওয়াঁকল যে । ভীষণ 
কাজে লাগবে তাতে আর সন্দেহ কি! ১৯৫৪ সালের এক খবরে 
জানা যায় রাশিয়ায় হাওয়া-কল চালিত বিদ্যুৎকেন্দ্রের সংখ্যা তখন 
ছিলো ২৯,৫০০ | আর ত| থেকে মোট পাওয়া যেতো, ১,৬৭,০০০ 
অশ্বশক্তি ! 

‘গত তিরিশ-চল্লিশ বছর ধরে ফ্রান্স এবং আমেরিকা একই চেষ্টা 
শুরু করেছে। দ্বিতীয় বিশ্বযুদ্ধের সময় আমেরিকার ভারমণ্টএ তৈরি 
হয় হাওয়া-কল চালিত ১২৫০ কিলোওয়াটের একটি জেনারেটার | 
তার পর থেকে বিদ্যুৎ তৈরির এই নতুন পরিকল্পন! নিয়ে নানা দেশে 
জোর কদমে গবেষণা এগিয়ে চলেছে সব কিছু দেখে শুনে কি মনে 
হয় না, আমাদের ভারতে হাওয়া থেকে ব্যাপক হারে বিদ্যুৎ ধরবার 
চেষ্টা করলে মন্দ কি! তাহলে অন্তত পরীক্ষার সময়ে ছাত্র-ছাত্রীদের 
মোমবাতি বা লণ্ঠন জেলে কষ্ট করে পড়াশোনা করতে হয় না৷ | 

দ্যল্যান্বার পৃথিবীর পরিধির যে মাপ নির্ণয় করেন তা ফার্নেলের সঙ্গে 
একরকম মিলে যায় । এছাড়৷ অন্য আরো যে-সব বিজ্ঞানী এই পৃথিবী 
মাপার কর্মবজ্ঞে অংশ গ্রহণ করেছিলেন তার! হলেন GT পিকার, 
জ'! ডমিনিক ক্যাসিনি, আ্যাণ্ডার্স সেলসিয়াস ও আরো অনেকে | 

এর পরবর্তীকালে একই কাজে যুক্ত হয়েছে আরো! অনেক 
উল্লেখযোগ্য বিজ্ঞানীর নামঃ জজ"! ব্যাপতিস্ত বিয়ে, ডমিনিক 
আরাগো। লাপলাস, গাউস, বেসেল্‌ ইত্যাদি । ফলে পৃথিবীর মাপ 
নির্ভুল থেকে fag ews হয়েছে । এবং ইরাটোস্থিনিজ পেয়েছেন 
তার উপযুক্ত সম্মান | 

এতো কর্মকাণ্ডের ঘটন| জানার পর মনে হয়, সত্যিই 'মান্গুষের 
অসাধ্য কিছুই নেই!’ শুধু বুদ্ধি, পরিশ্রম ও দক্ষতা-_এই তিনের 
সমন্বয় ঘটিয়ে যেকোনও অসম্ভবকে সম্ভব করে ফেলতে পারে মানুষ | 

সময়টা সপ্তদশ শতাব্দীর শেষভাগ | ঘটনাস্থল ইংল্যাণ্ড। লোকসভা 
বসেছে | সদস্যদের মধ্যে রয়েছেন জনৈক মহান বিজ্ঞানী fea 
বিদ্যালয়ের প্রতিনিধি হিসেবে যাকে লোকসভায় পেয়ে অন্যান্য 
সদস্যর! গবিত ও সম্মানিত | তবে কখনওই এই মহান বিজ্ঞানীকে 
কোনও বক্তব্য রাখতে শোনা যায়নি শুধুই যেন নিরঙ্কুশ শ্রোতা 
কিন্ত আজই ঘটলো! তার ব্যতিক্রম | কিছু বলতে চান, এই ইশারায় 
হঠাৎই উনি সকলের দৃষ্টি আকর্ষণ করলেন । সভা চঞ্চল হয়ে উঠলো 
মুহূর্তে | সদস্যদের মধ্যে শুরু হলো চাপা গুঞন। এতোদিন পরে সময় 
এসেছে | এসেছে সেই মাহেন্দ্রক্ষণ। অমূল্য কোনও বক্তব্য রাখতে 
চলেছেন বিশ্বনন্দিত এই বিজ্ঞানী | লোকসভা আজ সম্মানিত হবে 
নতুন সন্মানে। সকলেই উৎসুক. চোখে তাকালেন সেই বিশিষ্ট 
ব্যক্তির দিকে ঃ কাধ পর্যন্ত কৌকড়ানো৷ সাদ! চুল, Se নাক, 
অন্তর্ভেদী চোখ, অসামান্য বুদ্ধিবৃত্তির ইঙ্গিতবাহী sis আঙুল | 

উৎকঠ্ঠিত পরিবেশের উৎকণ্ঠা আরও শতগুণে বাড়িয়ে ধীরে ধীরে 
উঠে দাড়ালেন বিজ্ঞানী সম্রাট । শান্ত অথচ স্পষ্ট স্বরে বললেন, 
‘উত্তরের জানালাটা দয়! করে কি বন্ধ করে দেবেন? ঠাণ্ডা হাওয়া 
আসছে ।' কথা শেষ করে আবার আসন গ্রহণ করলেন তিনি | 

সেদিন লোকসভার সদস্রা যে কি পরিমাণ হতাশ হয়েছিলেন 
তা বোধহয় কোনও যন্ত্রে মাপা সম্ভব ছিলো না । বেশ কয়েক বছর 
তিনি সদস্য ছিলেন লোকসভার, কিন্ত এ একবারই নিজের বক্তব্য 
রেখেছিলেন সভার কাছে | 

এবারে দ্বিতীয় ঘটনায় আসা যাক। ১৬৯৪ সালের মে ATA ॥ 
সেন্ট Ga কলেজের চারজন “ফেলো” গভীর আলোচনায় ব্যস্ত। 
আলোচনার বিষয়বস্তু ঃ কলেজের উলটোদিকের বাড়িটায় ভূত 
আছে কি নেই৷ বাড়ির মালিক ভ্যালেন্টিন অষ্টিন নামে জনৈক 
ভদ্রলোক | এবং তার ধারণা বাড়িটা নাকি ভুতুড়ে । সত্যিই ভূতুড়ে 
কিনা, সেটা যাচাই করার দায়িত্ব তিনি দিয়েছেন সেন্ট জন্স্‌ 

পুথিবী কতোটা বড় 


ধারা সত্যিই এ প্রশ্নের উত্তরটা জানেন তারা হয়ত! ভয়ে মুখ 
খুলবেন না । ভয়ের কারণ, উত্তরটি বলা মাত্রই তো পরবর্তী প্রশ্নটি 
Rw দেওয়া হবে £ কি করে আয়তনট। মাপলেন যদি দয়া করে 
একটু বলেন ! না, এর উত্তরে নিশ্চয়ই বল! বাবে না, “সাধারণ 
জ্ঞান-বিজ্ঞানের বইতে পড়েছি, পরিষ্কার লেখা আছে, পৃথিবীর 
আয়তন প্রায় এক লক্ষ আট হাজার feral কোটি ঘন 
কিলোমিটার । অতএব মাপামাপির প্রশ্ন বাদ দিন 1" 
মাপামাপির প্রশ্ন যে বাদ দেওয়া যাবে না তার কারণ পৃথিবীর 
চেহারা গোল এই তথ্যটুকু জানার পরেও মানুষের মোটামুটি ২০০০ 
বছর সময় লেগেছে পৃথিবীর সঠিক আয়তনটুকু মাপতে । Aid) জেনে 
কেউ কেউ নিশ্চয়ই অবাক হবেন, কিন্তু অবাক হলেও কিছু করার 
নেই। যে গোলকের গড় ব্যাস প্রায় ১৩,০০০ কিলোমিটারের 
কাছাকাছি তাকে মেপে ফেলাটা৷ col আর চাট্রিখানি ব্যাপার নয় । 
তা সেই “বিশাল” ব্যাপারেরই একটু-আধটু খোজখবর নেওয়! যাক | 
পৃথিবী যে গোল এটা জানার পরই মানুষের মনে জেগে উঠলো! 
একটাই জিজ্ঞাসা £ পৃথিবী গোল সে-তে| বোঝা গেলো, কিন্ত মাপে 
কতো বড়? পৃথিবী যদি থালার মতো চ্যাপ্টা হতো, তাহলে পায়ে 
হেঁটে ঘাম ঝরিয়ে সেটা সরাসরি আদ্যোপান্ত মেপে ফেলা ছাড়া 
মানুষের আর কোনও পথ ছিলে! না। কিন্তু কপাল ভালো, পৃথিবী 
গোল-__অর্থাৎ একটি গোলক | কোনও গোলক আকারে ছোট কিংবা 
বড় হলে তার তলের বক্রত! বেশি কিংবা কম হয়। অতএব বক্তা 
থেকেই পরোক্ষভাবে কোনও গোলকের মাপ বের করা ABA | 
পৃথিবী যদি আকারে সেরকম প্রকাণ্ড হতে! তাহলে তার তলের 
FHS ভীষণ নগণ্য হতে|। সহজে সেট! হয়তো ধরাই পড়তো না 
মানুষের চোখে | উত্তর-দক্ষিণে কয়েকশো মাইল এগিয়ে গেলে 
আকাশের BARC তারাগুলোর অবস্থানের তেমন কোনও হেরফের 
ঘটতো না; নতুন তারাও দেখা যেতো না দিগন্ভে। কিন্তু কার্যত 

সেটাই ঘটে থাকে । ফলে সিদ্ধান্তে আসা যায় যে পৃথিবীর তলের 
বক্রতা নিতান্ত নগণ্য নয় | 

আরো একটা সহজ উদাহরণ দেওয়া যাক। পৃথিবী যে গোল 
তার প্রমাণ হিসেবেও এই উদ্াহরণটা আমরা প্রায়ই দাখিল করে 
থাকি। ধরুন, আপনি সমুদ্রের পাড়ে দাড়িয়ে আছেন এবং একটি 
জাহাজ নোঙর তুলে রওনা হয়ে ক্রমে এগিয়ে চলেছে গভীর সমুদ্রের 
দিকে । কিছুক্ষণ পরেই আপনি লক্ষ করবেন, জাহাজের খোলের 
কিছুটা অংশ আপনার চোখের আড়ালে চলে গেছে; অথচ মাস্তুল 
ইত্যাদি সমেত জাহাজটির ওপরের অংশটুকু বেশ স্পষ্টই দেখা যাচ্ছে। 
আরও কিছু সময় পরে জাহাজের নিচের দিকের আরও কিছু অংশ 
অদৃশ্য হয়ে পড়ে । তারপর ধীরে ধীরে আপনার চোখের সামনে 
থেকে উধাও হয়ে যায় জাহাজের মাস্তল এবং ফলত গোটা 
জাহাজটি । না, আকারে ক্রমশ ছোট হতে হতে অবশেষে বিন্দুর 
আকার নিয়ে জাহাজটি মিলিয়ে যায়নি । বরং বেশ বড়সড় দৃশ্যমান 
থাকতে থাকতেই লুকিয়ে পড়েছে সমুদ্রের আড়ালে | বুঝতেই 
‘পারছেন, এ রকম ‘অলৌকিক’ ঘটনার জন্য আসলে দায়ী সমুদ্র 
পৃষ্ঠের বক্রতা__অর্থাৎ পৃথিবী-পুষ্ঠের THO | 

ঠিক একই কারণে চন্দ্রগ্রহণের সময় পৃথিবীর যে ছায়া চাদের 
ওপরে পড়ে তার বক্রতা মানুষের স্পষ্ট নজরে পড়েছিলে৷ ৷ পৃথিবী 
যদি আকারে অতি বিশাল হতো তাহলে তার ছায়ার THO] এতো 
কম হতো! যে সেটাকে প্রায় সরলরেখা বলেই মনে হতো। 

অতএব এই সব পরীক্ষা-নিরীক্ষা থেকেই মানুষ হলফ করে বলতে 
পেরেছিলো, পৃথিবী মাপে বেশ বড় তাতে সন্দেহ নেই, তবে সে-রকম 
একটা প্রকাণ্ড কিছু নয়। কিন্তু এই “বেশ বড়’ মাপের বস্তুটিকেই 
বা মাপা বাবে কেমন করে? খ্রীষ্টপূর্ব তৃতীয় শতকের গ্রীক ভূগোল- 
বিদরা কিন্তু এর মোটামুটি একটা উত্তর আচ করতে পেরেছিলেন | 
অভিজ্ঞত। থেকে তারা জানতেন, পশ্চিমদিকে জিত্রাষ্টার প্রণালী 
পার হয়েও কঠিন জমির দেখা মেলে, আর পূর্বদিকে ভারতবর্ষের 

পরেও পৃথিবী বিস্তৃত | 

এইভাবে পুব-পশ্চিমের যেটুকু হদিশ তারা করেছিলেন তার দূরত্ব 
মোটামুটিভাবে ১০,০০০ কিলোমিটার | ১০,০০০ কিলোমিটার পার 
হয়েও যখন পৃথিবীকে সম্পূর্ণ পাক দেওয়া সম্ভব হয়নি তাহলে পৃথিবী 
নামক গোলকটির পরিধি ১০,০০০ কিলোমিটারেরও বেশি ! কিন্ত 
কতে। বেশি সেটা গ্রীক বিজ্ঞানীরা তখন আচ করতে পারেননি । 
পেরেছিলেন অনেক অনেক পরে | 

পৃথিবীর পরিধি মাপার প্রথম খবর পাওয়া যাক গ্রীক বিজ্ঞানী 
আফিমিদিসের লেখায় | তিনি তার সমকালীন কয়েকজন লেখকের 
কথা উল্লেখ করে বলেন যে তাদের লেখায় পাওয়া গেছে, পৃথিবীর 
পরিধি তিন লক্ষ “স্টাডিয়া' | সে-সময়ে গ্রীসে দূরত্ব মাপার একক 
ছিলো 'স্টাডিয়া।”. এখনকার হিসেবে ১০ 'জ্টাডিয়া” প্রায় ১৮০০ 
মিটারের সমান। অতএব আক্কিমিদিসের উল্লেখ অনুযায়ী পৃথিবীর 
পরিধির মাপ মোটামুটি ৫৪,০০০ কিলোমিটার | 

'আক্কিমিদিসের প্রিয় বন্ধু ছিলেন আর এক গ্রীক বিজ্ঞানী 
ইরাটোস্থিনিজ। খ্রীস্টপূর্ব ২৭৬ অন্দে ইরাটোস্থিনিজ-এর জন্ম | 
পৃথিবী মাপার ব্যাপারে সবচেয়ে উল্লেখযোগ্য ভূমিকা ছিলো এই 
জ্যোতিহিজ্ঞানীর । একাধিকবার নানাভাবে তিনি পৃথিবীর পরিধি 
মাপার চেষ্টা করেছিলেন। আফ্কিমিদিস তার লেখায় ‘পৃথিবী মাপিয়ে 
লেখক-বিজ্ঞানীদের নাম উল্লেখ করেননি, কিন্ত অনুমান করা যেতে 
পারে তাদের মধ্যে অন্যতম ছিলেন ইরাটোস্থিনিজ । শ্রীস্টপূর্ব ২৩০ 
অব্দে যে প্রচেষ্টা তিনি করেছিলেন, পাঁচ বছর পরে সে-কথারই হয়তো 
উল্লেখ করেছিলেন আফিমিদিস | 

তার সময়ে আলেকজান্দ্রিয়ার অন্যতম শ্রেষ্ঠ প্রতিভা ছিলেন 
ইরাটোস্থিনিজ। তার গুণমুগ্ধ ভক্তরা তাকে “দ্বিতীয় প্লেটো” নাম 
আখ্যা দিয়েছিলেন | এছাড়া একটা অদ্ভূত ডাকনাম ছিলো এই 
এই বিজ্ঞানীর £ “বিটা? | গ্রীক ভাষায় “আলফা” শব্দটি বোঝায় ‘এক’ 


সংখ্যাটি এবং “বিটা” শব্দটির অর্থ “ছুই, । অনেকের মতে ইরাটো- 

স্থিনিজ ছিলেন তৎকালীন “দ্বিতীয় জ্ঞানীশ্রেঠ | তাই তার ওরকম 
ডাকনাম দেওয়া হয়েছিলো! | আবার অন্যান্যদের মতে বিশ্ববিদ্যালয়ের 
যে ঘরটিতে তিনি থাকতেন তার নম্বর ছিলো “ছুই”, এবং তা-থেকেই 
হয়তে| এ বিচিত্র নামের উৎপত্তি । 

ইরাটোস্থিনিজ-এর প্রতিভা ছিলো বহুমুখী । যে শাখাতেই তিনি 
মনোযোগ দিয়েছেন তাতেই “দ্বিতীয়” শ্রেষ্ঠ হিসাবে পরিগণিত 
হয়েছেন সারা পৃথিবীতেই তবে আজকের. বিচারে প্রাচীন 
ভূগোলবিদ হিসাবে তিনিই ছিলেন এক নম্বর | সাহিত্যচর্চাতেও 
যথেষ্ট সাফল্য লাভ করেছিলেন ইরাটোস্থিনিজ। কবিতা লেখ! 
ছাড়াও গ্রীক কমেডির ওপরে একটি উল্লেখযোগ্য আলোচনাগ্রন্থ 
লিখে যথেষ্ট সুনাম পেয়েছিলেন তিনি | এ-জাতীয় প্রতিভার জন্যেই 
তিনি আলেকজান্দ্রিয়া বিশ্ববিদ্যালয়ের লাইব্রেরিয়ান পদের দায়িত্ব 
পেয়েছিলেন, এবং দায়িত্বভার গ্রহণের অনুরোধ এসেছিলো তৃতীয় 
টলেমির কাছ থেকে । এবং টলেমি-র ছেলের গৃহশিক্ষক হিসেবেও 
ইরাটোস্থিনিজ কিছুকাল নিযুক্ত ছিলেন। 

ইরাটোস্থিনিজ-এর প্রসঙ্গ থেকে তার বন্ধু আফ্িমিদিসের প্রসঙ্গে 
আর একবারের জন্য ফিরে যাবো আমরা | কারণ পৃথিবীর পরিধি 
অনুমানের দ্বিতীয় প্রচেষ্ট। করেছিলেন আক্কিমিদিম নিজেই ৷ গোটা 
বিশ্বকে যদি বালিকণ। দিয়ে ভতি করে -দ্েওয়। যায় তাহলে মোট 
কতো সংখ্যক বালিকণ। লাগবে ? এই প্রশ্নের উত্তর খু'জতে গিয়ে 
পৃথিবীর পরিধির যে মাপ ধরেছিলেন আক্কিমিদিস সেটা! ৩,০০,০০০ 
স্টাডিয়ার দ্বিগুণ_-অর্থাৎ ১,০৮১০০০ কিলোমিটার | পরিধির মাপটি 
তিনি বেশি ধরেছিলেন একটি বিশেষ কারণে । আক্কিমিদিসের . 
তখন লক্ষ্য ছিলো! বিশাল বিশাল সব সংখ্য। নির্ণয় কর! ৷ ফলে 
বালিকণার সংখ্যা যেন কোনও রকমেই কম না হয়ে যায় সেদিকে 
তিনি দারুণ সতর্ক ছিলেন, এবং কার্যত পৃথিবীর পরিধির আনুমানিক 
মাপটিকে নিতান্ত খেয়ালেই দ্বিগুণ করে নিয়েছিলেন । প্রদঙ্গত 
জেনে রাখা ভালো, বিষুবরেখ। বরাবর পৃথিবীর পরিধি ৪০,৭০০ 

কিলোমিটারের কাছাকাছি | 

এর পরের প্রচেষ্টা আবার ইরাটোস্থিনিজ-এর । এই বিজ্ঞানীর 
নাম আজও স্মরণযোগ্য প্রধানত একটি মাত্র কারণে ঃ আনুমানিক 
্রীস্পূর্ব ২৪০ অব্ে ইরাটোস্থিনিজ পৃথিবীর পরিধির যে মাপ নির্ণয় 
করেন তার সঙ্গে আজকের দিনের অতি-আধুনিক মাপের গরমিল 
শতকরা মাত্র ০৪ ভাগ ! আধুনিক যুগ শুরু হওয়ার আগে পর্যন্ত 
ইরাটোস্থিনিজ তার প্রতিভার উপযুক্ত মর্ধাদা পাননি । ভাবতে 
অবাক লাগে, সে-যুগের নীচুমানের যন্ত্রপাতি দিয়ে এরকম প্রায় 
নির্ভুল উত্তর কেমন করে বের করেছিলেন তিনি | 

আমর! জানি, দুপুরবেলা সূর্য যখন মাথার ওপরে থাকে তখন 
ছায়া সবচেয়ে ছোট হয়। যদি মাটিতে একটা লাঠি খাড়াভাবে 
পুঁতে দেওয়া হয়, তাহলে তার ছায়া পড়ে খুব ছোট মাপে। কিন্ত 
সূর্য যদি সরাসরি মাথার ওপরে থাকে তাহলে লাঠির কোনও ছায়াই 
দেখতে পাবো না আমর! ৷ ইরাটোস্থিনিজ জানতেন, ২১ জুন 
মিশরের সিয়েন শহরে--যার আধুনিক নাম আসোয়ান--সূর্য ঠিক 
মাথার ওপরে থাকে। অর্থাৎ, কোনও লাঠি উল্লম্বভাবে পুতে দিলে 
তার কোনও ছায়া পড়ে না । অথচ সিয়েন থেকে ৫০০ মাইল বা 
৮০০ কিলোমিটার উত্তরে আলেকজান্দ্রিয়ায় সরে এলে দেখা যায় 
একই লাঠির একটা খাটো ছায়! পড়ে। পরীক্ষা করে ইরাটোস্থিনিজ 
দেখলেন, আলেকজান্দ্রিয়ায় সূর্য ঠিক সরাসরি মাথার ওপরে থাকে 
না। বরং সাত ডিশ্রিরও কিছু বেশি হেলে থাকে দক্ষিণে । সন্দেহ 
নেই, পৃথিবী-পৃষ্ঠের বক্রতার জন্যেই ছু-শহরে এই ছায়ার তফাৎ | 
সিয়েন শহরে খাড়া লাঠিট। সূর্যমুখী বটে, কিন্তু আলেবজান্দ্রিয়ায় 
তা নয়। পৃথিবী-পৃষ্ঠের বক্রতা যতো বাড়বে, ততোই আলেকজান্দ্রিয়ায় 
দীর্ঘতর হবে লাঠির ছায়!। পৃথিবীকে একটা! সম্পূর্ণ পাক দিলে মোট 
৩৬০ ডিশ্রি কোণ উৎপন্ন হয়__কারণ পৃথিবী cotta | wate, “সাত 
ডিগ্রির কিছু বেশি’ কোণ উৎপন্ন করতে যদি ৮০০ কিলোমিটার 
দূরত্ব অতিক্রম করতে হয়, তাহলে ৩৬০ ডিগ্রি কোণ উৎপন্ন করতে 


৩২ 


কতোটা দূরত্ব অতিক্রম কর! দরকার ? এই প্রশ্নের উত্তর পেলেই 
পাওয়া যাবে পৃথিবীর পরিধি । 
তার অঙ্কের প্রতিটি ধাপ। কিন্ত সরল এঁকিক নিয়মের সাহায্যেও 
উত্তরটা বের করা যেতে পারে । “সাত ডিগ্রির কিছু বেশি” যে 
কোণ তা মোটামুটি ৩৬০ ডিগ্রির co ভাগের এক ভাগ । অতএব, 
পৃথিবীর পরিধি সিয়েন ও আলেকজান্দ্রিয়ার দূরত্বের ৫০. গুণ | 
অর্থাৎ ৪০,০০০ কিলোমিটার | শেষ আধুনিক পরিমাপ অনুযায়ী 
পৃথিবীর পরিধি ৩৯৮৪4 কিলোমিটার | এ-থেকেই বোঝা যায়, ছু 
হাজার বছর আগেও কতোখানি fay at ছিলেন ইরাটোস্থিনিজ। 

সিয়েন ও আলেকজান্দ্রিয়ার দূরত্ব ইরাটোস্থিনিজ মাপেননি । 
তবে আলেকজাগ্ডার ও সমসাময়িক অন্যান্য সেনাপতিরা নিজেদের 
যুদ্ধ পরিকল্পনার প্রয়োজনে বিভিন্ন শহরের দূরত্ব মাপতেন পেশাদার 
মাপিয়ে নিয়োগ করে। মাপিয়েরা লম্বা লম্বা পা ফেলে দূরত্ব 
WAT | ছু-ধাপে যে দূরত্ব তারা অতিক্রম করতো, তাকেই 
মোটামুটিভাবে বল! হতো এক 'স্টাডিয়াঃ ৷ দেশ বিশেষে “স্টাডিয়া'র 
মাপের বেশ হেরফের হতো | অনুমান করা যায়, লাইব্রেরিয়ান পদে 
নিযুক্ত থাকাকালীন বিভিন্ন দূরত্ব লিপিবদ্ধ করা! কোনও নথিপত্র 
ইরাটোস্থিনিজ-এর হাতে এসেছিলো | তা থেকেই তিনি হয়তে৷ 
পেয়েছিলেন সিয়েন ও আলেকজাব্দ্রিয়ার দূরত্ব | 

যেকোনও বৃত্তের -পরিধি ও ব্যাসের অনুপাত Has, এবং এই 
অঙ্গুপাতের মান মোটামুটিভাবে ৩:১৪ | অতএব পৃথিবীর পরিধিকে এই 
অন্থুপাত দিয়ে ভাগ করে পৃথিবীর ব্যাসও নির্ণয় করে ফেলেছিলেন 
ইরাটোস্থিনিজ £৮,০০* মাইল অথবা ১২৮০০ কিলোমিটার | 

ইরাটোস্থিনিজএর হিসেব করা পৃথিবীর মাপ তৎকালীন বিজ্ঞ 
ব্যক্তিরা বিশ্বাস করতে চাননি | কারণ, বিশ্বাস করলে সেই সঙ্গে 
এটাও মেনে নিতে হয় যে পৃথিবীর যেটুকু অংশ মানুষ আবিষ্কার 
করেছে তার তিনগুণ কি তারও বেশি অংশ অজানা থেকে গেছে। 

সেই অজান! অংশে আছে হয় অনাবিষ্কৃত দেশ, নয় তো! মহাসাগর | 
এ দুটোর কোনওটাই মেনে নেওয়! খুব কঠিন ছিলো সেকালের 
মানুষদের কাছে | কারণ মেনে নেওয়ার অর্থ নিজেদের আবিষ্কারের 
অক্ষমত। স্বীকার করা৷ । ফলে চতুর্থ প্রচেষ্টায় পৃথিবীর পরিধি মেপে 
ছিলেন যে গ্রীক দার্শনিক, তার দেওয়া মাপ ইরাটোস্থিনিজ-এর 
চেয়ে ছোট হওয়ায় সেটাই প্রাচীন ব্যক্তিদের বেশি পছন্দ 
হয়েছিলো! | 

আশি বছর বয়েসে রুগ্ন, শীর্ণ ও অন্ধ অবস্থায় স্বেচ্ছায় অনশন 
করে প্রাণত্যাগ করেন ইরাটোস্থিনিজ। ইরাটোস্থিনিজ-এর মৃত্যুর 
ছিয়ানববুই বছর পরে গ্রীক দার্শনিক পসিডনিয়াস পৃথিবীর পরিধি 
মাপার চতুর্থ প্রচেষ্টায় ব্রতী হন। পসিডনিয়াসের পদ্ধতি ছিলো 
ইরাটোস্থিনিজ-এর পদ্ধতিরই অনুকরণ মাত্র | তিনি রোডস্‌ এবং 
আলেবজীন্দ্রিয়া, এই শহর দুটিকে বেছে নিয়েছিলেন | আর স্থর্যের 
বদলে ব্যবহার করেছিলেন “ক্যানোপাস” তারাটিকে। রাতের 
আকাশে উজ্জলতায় ক্যানোপাসের স্থান দ্বিতীয়, এবং পৃথিবী থেকে 
সূর্যের যা দূরত্ব, ক্যানোপাসের দুরত্ব তার ২,০৬,০০০ গুণেরও বেশি। 
ইরাটোস্থিনিজ-এর চেয়েও নির্ভুল উত্তর পেতে দূরের তারা ক্যানো- 


পাঁসকে বেছে নিয়েছিলেন পসিডনিয়াস। তার নির্বাচিত “ছুটি. 


শহরের” মধ্যেও দুরত্ব ছিলো ৮০০ কিলোমিটার। পসিডনিয়াস 
দেখেছিলেন, রোডস্‌ থেকে ক্যানোপাসকে যখন দিগন্তে দেখা যায়, 
তখন আলেকজান্দ্রিয়ায় তারাটির কৌণিক উচ্চতা সাড়ে সাত ডিগ্রি | 
এরপর একই পদ্ধতিতে হিসেব নিকেশ করে তিনি পৃথিবীর পরিধির 
" যেমান. fata করেন তা হলো ২৪,০০০ মাইল বা ৩৮,৪০০ কিলো- 
মিটার | পসিডনিয়াসের উত্তরে ভুল থেকে যাওয়ার সম্ভাব্য কারণ 
ছুটি: এক, সে-যুগে উপযুক্ত va যন্ত্রপাতি ছিলো all ছুই, 
আবহাওয়াজনিত প্রতিসরণে তারার আপাত অবস্থান আর প্রকৃত 
অবস্থানে সামান্য তফাৎ থেকে যায়। ক্যানোপাসের অবস্থান 
নির্ণয়ের সময়ে আবহাওয়াজনিত প্রতিসরণ পসিডনিয়াস হিসেবের 

মধ্যে ধরেননি | 

প্রাচীন গ্রীসে পৃথিবী মাপার শেষ যে উল্লেখযোগ্য প্রচেষ্টা হয়ে- 
ছিলো, তার হোতা ছিলেন জ্যোতিবিজ্ঞানী টলেমি। তার প্রচেষ্টার 
কোনও বিশদ হদিশ পাঁওয়। যায়নি | কলে অনুমান কর! হয়, পসি ড- 
নিয়াসের পরীক্ষার ওপরেই মূলত নির্ভর করেছিলেন তিনি । টলেমি 
ধরে নিয়েছিলেন, এক ডিগ্রী কৌণিক দূরত্ব পৃথিবী-পৃষ্ঠের ৮০ 
কিলোমিটারের সমান'। তারপর পসিডনিয়াসের অঙ্কে এই মান 
বসিয়ে পৃথিবীর পরিধির যে মাপ তিনি বের করেন তা হলো, 
২৮,৮০০ কিলোমিটার | সন্দেহ নেই, এটা প্রকৃত মাপের অনেক কম! 
টলেমির মাপে এই গরমিলের কারণ, এক ডিগ্রি কৌণিক দূরত্ব 
পৃথিবী-পৃষ্ঠের প্রার ১১০ কিলোমিটারের সমান ৷ 
‘* গ্ৰীক বিজ্ঞানীদের উপরোক্ত বিভিন্ন প্রচেষ্টার প্রায় ৭০০ বছর 
পরে আরবরা পৃথিবীর পরিধি মাপার কাজে এগিয়ে এসেছিলেন । 
অল-মামুন-এর আদেশে বাগদাদের কয়েকজন অঙ্কবিদ মেসোপটে- 
মিয়ার সিন্জর-এর সমতলভূমিতে পরীক্ষা-নিরীক্ষা শুরু করেন | 
তাদের নেওয়া মাপের কিছু গরমিল দেখে বোঝা! যায়, যন্ত্রবিদ 
হিসেবে আরবর! সে-সময়ে ভীষণ দক্ষ ছিলেন বটে কিন্তু এই পরীক্ষায় 
যে ধরনের FH যন্ত্রপাতি প্রয়োজন ছিলো তা তখনও তারা তৈরি 
করতে পারেনি । { 

এরপর মানুষ আবিষ্কার করলে টেলিস্কোপ | ফলে জ্যোতিবিজ্ঞান 
সংক্রান্ত মাপজোখের অনেক সুবিধে হয়ে গেলে|। আধুনিক যুগে, 
যোড়শ শতকের প্রথম ভাগে, পৃথিবী মাপার উল্লেখযোগ্য প্রথম 
প্রচেষ্টা ছিলো ফ্রান্সের GI ফার্নেল-এর | তিনি ছিলেন দ্বিতীয় হেনরীর 
চিকিৎসক | ইরাটোস্থিনিজ-এর আবিষ্কৃত পদ্ধতিই অনুসরণ করে- 
_ ছিলেন জ! ফার্নেল। তিনি বেছে নিয়েছিলেন প্যারিস ও আমিয়েন্স 
শহর দুটিকে, আর স্র্য ছিলো মাপজোখের তুলনা করার নির্দিষ্ট 
বিন্দু এই পদ্ধতিতে প্রায় fag at উত্তর পেয়েছিলেন ফার্সেল ৷ 

এর পরে, আঠারো শতকের শেষ ভাগে, বিজ্ঞানী লাকেইল্‌ ও 

কলেজের উপরোক্ত চার ছাত্রের ওপরে | ওরা আলোচনার শেষে ঠিক 
করলো, সোমবার রাতেই নিশ্চিতভাবে পরীক্ষা! করে দেখা হবে 
ভূতের অস্তিত্ব। আত্মরক্ষার জন্য সঙ্গে নেওয়া হবে পিস্তল। এবং 
সহযোগী হিসেবে কয়েকজন ছাত্রকেও উপস্থিত থাকতে বলা হবে। 

অবশেষে এসে গেলো! সেই TTS ভুতুড়ে বাড়ির দরজায় সেন্ট 
জন্স্‌ কলেজের ছাত্রদের রীতিমতো ভিড় । হঠাৎই,নিছক ঘটনাচক্রে, 
সেখানে এসে হাজির হলেন ট্রিনিটি কলেজের “ফেলো” সেই 
বিশ্ববন্দিত মহাবিজ্ঞানী । ছাত্ররা একই সঙ্গে সন্ত্রস্ত হয়ে উঠলো এবং 
লজ্জায় পড়ে গেলো । কিন্তু উনি ততক্ষণে ওদের মুখোমুখি এসে 
দাড়িয়েছেন। ইতিমধ্যে অভিযানের অন্যতম হোতা, পিস্তলধারী 
এক ছাত্রও দরজায় এসে হাজির | বিজ্ঞানী গম্ভীর স্বরে তাকে প্রশ্ন 
করলেন, “কি ব্যাপার | এতে| রাতে কলেজ হস্টেল ছেড়ে এখানে 
কি করছে! তোমরা 2” 

উত্তরে কাচুমাচু হয়ে একজন ছাত্র জবাব দিলো, “ভূতের খোঁজে 
এসেছি, স্তার ৷ শুনেছি এ বাড়িটায় নাকি ভূত আছে"? . 

সেকথা শুনে একেবারে ফেটে পড়লেন প্রজ্ঞা-পুরুষটি, “ছিঃ ছিঃ! : 
নির্বোধের দল | কবে তোমাদের. বোধবুদ্ধি হবে? corral কি জানো! 
না এসব ভূত-টুত সব ঠগ-জালিয়াতদের কারসাজি? ছিঃ, ছিঃ! 
যাও, এক্ষুণি বাড়ি চলে যাও!” অকুস্থল ছেড়ে পালাতে ছাত্ররা আর 
বোধহয় এক সেকেণ্ডও দেরি করেনি | 

তৃতীয় ঘটনার সময়কাল ১৭২৪ সাল। তখন এ বিশিষ্ট বিজ্ঞান 
সাধক টশাকশালের অধ্যক্ষ পদে নিযুক্ত রয়েছেন। তার কার্যকলাপ 
ও মুদ্রা তৈরির পদ্ধতিতে দেশের জালিয়াতের! একেবারে কোণঠাসা 
হয়ে পড়েছে | ভাবছে, এ কেমন লোক রে বাবা | এমন সব কায়দায় 
মুদ্রা তৈরি করছে যে নকলই করা মুস্কিল ! এমন সময় জনৈক 
জালিয়াত চূড়ামণি ধরা পড়লো! পুলিসের হাতে | ভাবির আদালতে 
তার বিচার হলো! | বিচারে প্রাণদণ্ড পেলে! সে । এ বিষয়ে মহামান্য 
বিজ্ঞানীর মতামত চাইলেন .অনেকে | তখন তিনি ২৫শে আগস্ট 

একটি চিঠি লিখে তৎকালীন মন্ত্রী লর্ড টাউনশেণ্ডকে জানালেন ঃ 

জালিয়াতির অপরাধে অভিযুক্ত এডমণ্ড মেট্‌কাফ্‌কে আমি চিনি 
না। কিন্ত মহামান্য আদালতের বিচারে সে যখন রাজশাস্তি পেয়েছে 
তখন আমার নতুন করে কিছু বলার নেই। তবে শুধু একটি কথাই 
বলবো, এ জাতীয় জালিয়াতের! কখনও ক্ষান্ত হয় ন! । নিজেরা মুদ্রা 
জাল col করেই, Bias অন্যদেরও এই অসৎ বিদ্যা শেখায়। 
তাছাড়া! এইসব জালিয়াতদের ধরাও খুব AS | সুতরাং রাজশান্তি 
এদের পক্ষে অনুপযুক্ত TT”? 

উপরোক্ত তিনটি ঘটনা থেকে সিদ্ধান্তে আসা যায় এই মহা- 
বিজ্ঞানী মিতবাক ছিলেন, যুক্তি ও বিজ্ঞান-নির্ভর তথ্য ছাড়া অন্য 
কোনও অলৌকিক বা অতিলৌকিক ঘটনায় বিশ্বাস করতেন না, এবং 
নীতিপরায়ণ কঠোর চরিত্র ছিলো তার ৷ জীবনের শেষভাগে তার 
প্রতিভার ওজ্জল্য.কিছুটা কমে এসেছিলো হয়তো, কিন্ত তখনও তিনি 
ছিলেন অদ্বিতীয় গণিতজ্ঞ ও পদার্থবিদ | দুটো! ছোট ঘটনার উল্লেখে 
এই বক্তব্যের সমর্থন পাওয়া BATT | সাদ 

প্রথমটির ঘটনাকাল ১৬৯৬ সাল। সুইজারল্যাণ্ডের জনৈক : 
অঙ্কবিদ ছুটো৷ অঙ্ক নিয়ে চ্যালেঞ্জ জানালেন সারা ইওরোপের 
বিজ্ঞানীদের | অঙ্ক দুটো দেখার পর মাত্র একদিনেই তার উত্তর কষে 
ফেললেন বিজ্ঞানী-সম্রাট। কিন্তু খ্যাতির মোহ তখন তার ছিলো না। 
ততোদিনে বিশ্বজোড়া সুনাম খ্যাতি সম্মান তিনি বহু পেয়েছেন | 
সুতরাং আত্মপরিচয় গোপন রেখে উত্তর Bch তিনি পাঠিয়ে দিলেন 
স্থইজারল্যাণ্ডের সেই বিজ্ঞানীর কাছে। কিন্ত ধরা তাকে পড়তেই 
হলো । কারণ উত্তর পাওয়া মাত্র সুইস বিজ্ঞানী চিনে ফেললেন 
উত্তরদাতাকে | সর্বসমক্ষে বললেন, ‘সিংহের থাবা আমি দ্রেখামাত্রই 
চিনতে পেরেছি ।? 

দ্বিতীয় ঘটনা প্রখ্যাত জার্মান দার্শনিক ও অঙ্কবিদ লাইপ 
নিৎসকে জড়িয়ে | তার সঙ্গে ক্যালকুলাস গণিতের আবিষ্কার নিয়ে 
সামান্য মনকষাকষি ছিলো! মহানায়কের | সেই রেষারেষির পরি- 

প্রেক্ষিতে, শুধুমাত্র তাকে পরাজিত ও বিব্রত করার উদ্দেশ্য, লাইপ- 
নিৎস একবার একটা অঙ্ক কষতে দিলেন তাকে | তখন মহাবিজ্ঞানীর 
বয়েস চুয়ান্তর বছর। কিন্ত প্রতিযোগিতায় পরাজিত হলেন 
লাইপ-নিৎস নিজেই | কারণ সেই অঙ্কের সমাধান কষে বের করতে 
মহানায়কের সময় লেগেছিলো মাত্র একটি বিকেল। 

এতোক্ষণে আমরা হয়তে। এই কিংবদন্তী পুরুষকে চিনে ফেলেছি ।. 
যদি না চিনে থাকি, তাহলে তার প্রিয় কুকুর ভায়ামণ্ডের কাহিনী, 
অথবা গাছের আপেল খসে পড়া দেখে মাধ্যাকর্ষণ স্ুত্রের আবিষ্কারের 
ঘটনা উল্লেখ করলেই চিনতে আর কোনও অস্থুবিধে হবে ন। যে 
আমাদের আলোচিত বিজ্ঞানী স্বয়ং স্যার আইজ্যাক নিউটন | 

কথিত আছে, নিউটনের ক্ষণিক অনুপস্থিতির সুযোগে তার প্রিয় 
কুকুর ভায়াম্ড নাকি তার বহু বছরের গবেষণার অমূল্য কাগজপত্র 
পুড়িয়ে ফেলেছিলো জলন্ত মোমবাতি উল্টে ফেলে দিয়ে | কিন্তু এই 
স্থিতধী বিজ্ঞানী অবোলা-অবোধ প্রাণীটিকে ক্ষমা করেছিলেন এই 
এতিহাসিক কথাগুলে। বলে 2 “ওরে ডায়ামণ্ড | তুই জানিস না, কি 
অসামান্য ক্ষতি তুই আজ করেছিস? 

আর আপেলের ঘটন! COl সবার জান! 

মাত্র তিরিশ বছর. বয়েসে নিউটনের মাথার চুল পেকে যায়, 
কিন্ত আশি বছর বয়েস পর্যন্ত তার শরীর যথেষ্ট সমর্থ ছিলো | ১৭২৭ 
সালে, মৃত্যুর পর, তাকে সমাধি দেওয়া হয় ওয়েস্টমিনস্টার 
আযাবিতে_ ইংল্যাণ্ডের অন্যান্য নায়কোচিত প্রতিভাদের সঙ্গে । তার 
মৃত্যুর সময়ে প্রখ্যাত ফরাসী দার্শনিক ও সাহিত্যিক ভলতেয়ার 
ইংল্যাণ্ডে ছিলেন৷ নিউটনকে শ্রদ্ধা জানাতে গিয়ে তিনি বলে- 
ছিলেন, ‘অন্যান্য দেশ তাদের রাজাকে যে সম্মান দিয়ে থাকে, 
ইংল্যাণ্ড এই বিজ্ঞানীকে সেই সন্মান দিয়েছে । 

স্তার আইজ্যাকের সমাধি ফলকে লাতিন ভাষায় লেখা রয়েছে, 
“হে মানুষ | মানবজাতির এই মহান অলঙ্কার লাভের আনন্দে এসো, 
উৎসব করো ॥ 


নিউটনের “প্রিন্দিপিয়া? 


স্তার আইজাক নিউটন ছিলেন ক্রিসমাস-শিশু | কারণ জুলিয়ান 
ক্যালেগ্ডার মতে ১৬৪২ সালের ২৫শে ডিসেম্বর তিনি জন্মগ্রহণ করেন 
ইংল্যাণ্ডের উল্দ্থর্প-এ | ছোটবেলা থেকেই রুগ্ন প্রকৃতির ছিলেন 
তিনি, এবং স্কুলজীবনে তেমন কোনও প্রতিভার স্বাক্ষর রাখতে 
পারেননি | তবে মাত্র তেইশ বছর বয়সে তিনি আবিষ্কার করলেন 
বাইনোমিয়াল Gita এবং নতুন গণিত_ক্যালকুলাস অথবা 
ফ্লাক্সন নিয়ে ভাবনা-চিন্তা শুরু করলেন | তার কিছুদিন পরেই ঘটলো 
সেই কিংবদস্তীন্ুলভ আপেল পড়ার ঘটনা | 

ঘটনাটা অনেক গল্প ভাবলেও আসলে কিন্তু পুরোপুরি সত্যি। 
কারণ স্বয়ং নিউটনের কথাতেই এই কাহিনীর উল্লেখ রয়েছে । বৃদ্ধ 
বয়সে বন্ধুদের এই ঘটনার কথা বলেছিলেন তিনি। ১৬৬৬ সালে 
লণ্ডনে প্লেগের ভয়ঙ্কর মহামারী দেখা দেয়। বিপদের হাত থেকে 
নিজেকে বাঁচাতে উল্স্থর্প-এ মায়ের বাগানবাড়িতে চলে এলেন 


রুগ্ন স্যার আইজ্যাক। সেই সময়ে তিনি চাদের গতি নিয়েট্ভীষণ 
ভাবছেন। ভাবছেন, কোন্‌ অদৃশ্য শক্তির টানে চাদটা পৃথিবীকে _ 
ঘিরে পাক খেয়ে চলেছে একান্ত অনুগত পুরাতন ভৃত্যের' মতো | 
ops ৪১ 

তখনই ঘটলো সেই অতিসাধারণ__অথচ বিজ্ঞানের দৃষ্টিকোণ থেকে 
অসাধারণ_ ঘটনা । 

একদিন বিকেলে বাগানে চুপচাপ বসে আছেন স্তার আইজ্যাক। 
চাদের ভাবনায় ভাবনায় চন্দ্রাহত। হঠাৎই একট! গাছ থেকে টুপ 
করে খসে পড়লো! একটি টুকটুকে আপেল | তক্ষুণি নিউটনের মাথায় 
খেলে গেলো, টাদকে যে বল পৃথিবীর সঙ্গে বেঁধে রেখেছে, সেই একই 
বল আপেলটা পড়ার জন্য দায়ী নয় তো! 

তখনকার দিনে বিজ্ঞানীদের ধারণ! ছিলো, oft বস্তদের জন্য 
যে গতিস্থত্র প্রযোজ্য, সেগুলো আকাশের গ্রহ-উপগ্রহ-নক্ষত্রের 
ক্ষেত্রে একেবারেই প্রযোজ্য aT) নিউটন সেই প্রতিষ্ঠিত ভাবনাকে 
সরিয়ে দিয়ে নিয়ে এলেন নতুন ভাবনা । টাদ ও আপেলকে গেঁথে 
ফেললেন একই AC | বললেন, একই গতিস্কত্র মবক্ষেত্রেই সমান- 
ভাবে প্রযোজ্য এবং এইভাবেই আবিষ্কৃত হলে। মাধ্যাকর্ষণ ও তার 
সুত্র | শুরু হলে! তার দুরন্ত বৈজ্ঞানিক অগ্রগতি | 

এই নজিরবিহীন অলৌকিক অগ্রগতির ফসল নিউটনের অসামান্য 
বই “প্রিন্সিপিয়া”। “প্রিন্সিপিয়া'কে আজও মনে করা হয় মানব- 
মেধার অপ্রতিদন্দী শ্রেষ্ঠতম বহিঃপ্রকাশ । বইটির আসল নাম 
'ফিলসফিয়া ন্যাচুরালিস প্রিন্সিপিয়। ম্যাথামেটিকা”, যার ইংরিজী :: 
weal দাড়ায় 'ম্যাথামেটিক্যাল প্রিন্সিপিল্স্‌ অফ ন্যাচারাল 
ফিলসফি’। কিন্তু শুধু ‘প্ৰিন্সিপিয়া’ নামেই বইটি চিরন্তন ইতিহাস 
হয়ে আছে | হয়ে আছে উজ্জল ও অনন্য ৷ 

একটি অদ্ভুত ঘটনার দ্বারা বাধ্য না হলে নিউটন কবে যে 
‘fata লেখায় হাত দিতেন OL বলা শক্ত 

১৬৮৪ সালে বিখ্যাত ইংরেজ পদার্থবিদ রবার্ট হুক এক সাক্ষাৎ- 
কারে মিলিত হন স্তার ক্রিস্টোফার রেন ও এডমণ্ড হ্যালির সঙ্গে । 
ওরা তিনজনেই ছিলেন ইংল্যাণ্ডের রয়্যাল সোসাইটির avg | 
পরবর্তীকালে রবার্ট হুক অধিষ্ঠিত হয়েছিলেন সোসাইটির সম্পাদকের 
পদে, এবং বিশিষ্ট ইংরেজ স্থপতি স্তার রেন পেয়েছিলেন সোসাইটির 

সভাপতির আপন | আর তিনজনের মধ্যে কনিষ্ঠতম এডমণ্ড হালি 
আজও অমর হয়ে আছেন একটি ধূমকেতুর নামের মাধ্যমে ৷ হ্যালির 
ধূমকেতু” নামে ফেধৃমকেতুটিকে আমরা চিনি সেটির গতিতত্ব তিনিই 
প্রথম আবিষ্কার করেন। 

ইতিমধ্যে মাধ্যাকর্ষণ ও গ্রহ-নক্ষত্রের গতিবিধি নিয়ে অহঙ্কারী 
রবার্ট হুক কিছু কিছু গবেষণা করেছিলেন | এবং নিউটনের সঙ্গে, যে 
কোনও কারণেই হোক, তার সম্পর্ক বিশেষ ভালো ছিলো না। 
সম্ভবত নিউটনকে তিনি সামান্য ঈর্যাও করতেন | তিনি জানতেন, 
এডমণ্ড হালি স্তার আইজ্যাকের বিশেষ প্রিয়জন, এবং মাধ্যা কর্ষণ 
নিয়ে স্যার রেন নিজেও অল্পবিস্তর মাথা ঘামিয়েছেন। তাই কথা- 
প্রসঙ্গে গ্রহদের গতিপ্রকৃতি নিয়ে তিনি যে কি মূল্যবান গবেধণ। করে 
সফল হয়েছেন তা অত্যন্ত দান্তিক সুরে জানালেন স্যার রেনকে । 
সেই সঙ্গে গ্রহদের গতির কারণ হিসাবে একটা ব্যাখ্যাও দিলেন | 
স্তার রেন কিন্ত এই ব্যাখ্যায় মোটেও সন্তষ্ট হলেন না। তিনি ঘোষণা 
করলেন, দুজনের মধ্যে যে গ্রহ-গতির সন্তোষজনক ব্যাখ্যা দিতে 
পারবে তাকে তিনি চল্লিশ শিলিং দামের একটি বই উপহার দেবেন | 
আর হ্যালি দুঃখ ও ক্ষোভ নিয়ে ফিরে এলেন অগ্রজপ্রতিম নিউটনের 
কাছে। kd 

হুকের কাছে শোনা সমস্তার উল্লেখ করে হালি বললেন, “আচ্ছা, 
যদি এমন কোনও বল গ্রহগুলোর ওপরে ক্রিয়া করে যেটা দূরত্বের 
বর্গের সমানুপাতে ধীরে ধীরে কমে আসে, তাহলে গ্রহগুলে| ATF 
ঘিরে কি ধরনের পথে পাক খাবে বলতে পারেন ?' 

আইজ্যাক নিউটন সঙ্গে সঙ্গে উত্তর দিলেন, “এ তো খুব সহজ ! 
উপবৃত্তাকার পথে পাক খাবে!” 

উত্তর শুনে হালি তে বিস্ময়ে হতবাক | মনমরাভাব মুহূর্তে কেটে 
গেলে। তার। অবাক হয়ে প্রশ্ন করলেন, “কিন্ত আপনি জানলেন 
কি করে?’ 

‘qe অঙ্ক কষে দেখেছি ৷’ নিলিপ্ত স্বরে জবাব দিলেন 

নিউটন | তারপর হালিকে বললেন ১৬৬৬ সালের আপেল পড়ার 
ঘটনার কথা, এবং তার কারণ নির্ণয় করতে গিয়ে কি গবেষণা তিনি 
করেছেন | সব শুনে হালি ভীষণ উত্তেজিত হয়ে পড়লেন | জিজ্ঞেস 
করলেন, “কোথায় সেই গবেষণার কাগজপত্র ? 

ঘরে ছড়ানো ধুলোময় কাগজের yea দিকে আঙ,ল দেখিয়ে 
নিউটন বললেন, “আছে ওখানে কোথাও ৷ 

হালি তখন বার বার করে তাকে অনুরোধ করলেন সেই 
অসমাপ্ত AAA শেষ করতে | হযালির আগ্রহ ও উৎসাহে আবার 
নতুন উদ্যমে কাজ শুরু করলেন নিউটন | 

অক্লান্ত পরিশ্রমে মাত্র আঠারো মাসে শেষ হলো “প্রিন্সিপিয়াঃ 
লেখার কাজ | সেই সময়টা কি গভীর মনোযোগের সঙ্গে নিউটন 
কাজ করেছেন, তার উল্লেখ পাওয়। যায় তার সহকারী ও সচিব মিঃ 
হামফ্রি নিউটনের sates ate ছুটো-তিনটের আগে তিনি 
ঘুমোতে যেতেন না। আর যখন রাসায়নিক পরীক্ষা-নিরীক্ষা 
করতেন, তখন তে! ভোর পাঁচটা-ছ"টা বেজে যেতো | দৈনিক বিশ্রাম 
নিতেন মাত্র চার থেকে পাঁচ ঘণ্টা, আর সবসময় ঘরের মধ্যে অস্থির- 
ভাবে পায়চারি করতেন | খাবার-দাবার ছু'য়েও দেখতেন ন! 
প্রারই | কদাচিৎ কখনও যখন কলেজ-হলে খেতে যেতেন, তখন 
তার চেহারা থাকতে! ATS) কাকের মতো।__টুল উক্কোখুস্কে, জুতো 
আধখোলা-*- 1 

“প্ৰিন্সিপিয়া? লেখা হলো তিনটি খণ্ডে। প্রথম খণ্ডটি ১৬৮৬ 
সালের ২৮শে এপ্রিল তিনি হাজির করলেন লণ্ডনের রয়্যাল 
সোসাইটির সামনে | ক্লেয়ার হলের “ফেলো” ডঃ ভিনসেন্ট বইটি পেশ 
করলেন সোসাইটির সদন্তদের এক সভায় | বললেন, “এই বইতে 
কোপানিকাসের মতবাদ ও ats ware গণিতিক পদ্ধতিতে 
প্রতিষ্ঠিত করেছেন আমাদের একজন সদস্ত, মিঃ নিউটন, এবং এই 
বইটি তিনি উৎসর্গ করেছেন সোসাইটির নামে ৷? 

লেখককে ধন্যবাদ জানিয়ে চিঠি দেবার প্রস্তাব গৃহীত হলো 


88 


সভায়, এবং বইটি ছাপার কথা কাউন্সিল বিবেচনা করে দেখবেন, 
এও সিদ্ধান্ত নেওয়া হলে! | পাঙুলিপিটি অতঃপর তুলে দেওয়া হলো 
এডমণ্ড হালির হাতে | অনুরোধ করা হলো, তিনি যেন পাঙুলিপিটি 
পড়ে কাউন্সিলকে লিখিত মতামত জানান ৷ হালি সেই দায়িত্ব 


নেহি রি —-, 
PHILOSOPHL® 
NATURALIS 


PRINCIPIA 
MATHEMATICA 


Autore JS NEWTON, Trin. Cal. Cent. Soe. Matheleos 
Profelfore Lucsfisne, 8 Sociceais Negalis Sodali- 


IMPRIMATUR- 
S PEPYS, Reg. Se. PRASES. 
alii 5. 1686. 


LONDINL 


Jolla Socrates Koger ac Typic Jofipla Seat Proflat apud 
ques Biblinpolc 4৮০ MDCLXNXVIL 


“প্রিন্সিপিয়া'র নামপত্র 


ahora পালন করেন। ফলে রয়্যাল সোসাইটির কাউন্সিলের 
পরবর্তী এক সভায় বইটি ছাপার অনুমতি দেওয়া হলো; কিন্ত 
সোসাইটির হাতে উপযুক্ত অর্থ না থাকায় তারা হ্যালিকে অনুরোধ 
করলেন বইটি প্রকাশের সম্পূর্ণ দায়িত্ব নেবার জন্য | 

১৬৮৪ সালে কোনওএক অজ্ঞাত আততায়ীর হাতে হ্যালির পিতা 
নিহত হন। ফলে তার রেখে যাওয়া প্রভুত সম্পত্তির উত্তরাধিকারী 
হয়েছিলেন এডমণ্ড হ্যালি। সুতরাং সোসাইটির অনুরোধ রাখায় 

আথিক কোনও অস্থুবিধেই ছিলো না তার । 

১৬৮৭-র ৬ই এপ্রিল পপ্রিন্সিপিয়া'র তৃতীয় খণ্ড রয়্যাল 
সোসাইটির কাছে উপস্থিত করলেন নিউটন । বই ছাপার কাজ 
তখন পুরোদমে শুরু হয়ে গেছে | হ্যালি বইয়ের সমস্ত কাঠ খোদাই 
ছবির জোগাড় করলেন, গ্যালি প্রুফ দেখলেন নিজে, এক কথায় 
অমানুষিক পরিশ্রম করে সেই বছরেই মে-জুন মাসে প্রকাশ করলেন 
কিংবদন্তী স্থষ্টিকারী বইটি । বইয়ের ভূমিকায় কোনও তারিখ দেওয়া 
ছিলে! ali কিন্ত ১৭১৩ সালে যখন বইটির দ্বিতীয় সংস্করণ, 
প্রকাশিত হয়, তখন ভূমিকার “৮ই মে, ১৬৮৬ এই তারিখটির প্রথম 
উল্লেখ করা হয়। 

যতদূর খোজ পাওয়া বায়, প্রথম সংস্করণে '“প্রিন্সিপিয়া”র দাম 
রাখা হয়েছিলো! ১* শিলিং__-অর্থাৎ আজকের হিসেবে আনুমানিক 
দশ টাক, এবং ছাপা! হয়েছিলো ২৫০০ কপি । বইটির মূল পাঞ্জুলিপি 
এখনও রাখা আছে রয়্যাল সোসাইটিতে-_যদিও সেই পাণুলিপি 
নিউটনের নিজের হাতে লেখা নয়। শুধুমাত্র পরিমার্জন ও 
সংশোধনের কাজেই নিউটনের হস্তাক্ষর চোখে পড়ে | 

অবিশ্বাস্তরকম দ্রুত গতিতে শেষ হয়েছিলো “প্রিন্সিপিয়া"র 
প্রথম সংস্করণ | শোনা যায়, ১৬৯১ সালে-_অর্থাৎ, প্রকাশের মাত্র 
চার বছর পর-_বইটির দ্বিতীয় সংস্করণের তোড়জোড় শুরু হয়। 
কিন্তু বিভিন্ন ব্যস্ততা ও প্রতিকূলতায় জড়িয়ে পড়ে স্যার আইজ্যাক 
সে কাজ সম্পন্ন করতে পারেননি । শোনা যায়, “প্রিন্সিপির।” লেখার 
পরিশ্রমে ও ব্যক্তিগত জীবনের নানান জটিলতায় ১৬৯৩ সালে 
মানসিক ভারসাম্য হারিয়ে ফেলেন তিনি । তার ওপর ১৬৯৬ 
সালের ১৯শে মার্চ তিনি টশাকশালের অধ্যক্ষ পদে নিযুক্ত হন। ফলে 
“প্রিন্সিপিয়া"র দ্বিতীয় সংস্করণ প্রকাশের সম্ভাবনা আরও ফিকে হয়ে 
আসে। 

অবশেষে ১৭০৮ সালে গঠনমূলক তোড়জোড় শুরু হয়। ট্রিনিটি 
কলেজের পরিচালক রিচার্ড বেন্টলি বইটর দ্বিতীয় সংস্করণ প্রকাশের 

দায়িত্ব নেন। “প্রিন্সিপিয়া*র প্রথম সংস্করণের একটি কপি পরিমার্জন 
ও সংশোধন করে নিউটন তুলে দিয়েছিলেন বেন্টলির হাতে | কিন্ত 
একটি বছর নিক্ষলা কেটে যায়। তারপর, ১৭০৯ সালে রিচার্ড 
বেন্টলি মনের মতো একজন সম্পাদক খুজে পেলেন। তিনি ট্রিনিটি 
কলেজের ফেলো” ও 'প্লুমিয়ান প্রফেসর’ জ্যোতিবিজ্ঞানী রজার 
CHIR কোট্স্‌ বিন! পারিশ্রমিকে এই গুরুত্বপূর্ণ ভার নিলেন এবং 
নিউটনের সংশোধিত “প্রিন্সিপিয়া*র কপিটি তার কাছে পাঠিয়ে 
দেওয়া! হলে! | কোট্দ্‌ অত্যন্ত নিষ্ঠার সঙ্গে তার কাজ শুরু করলেন | 
বয়েসে স্তার আইজ্যাকের চেয়ে চল্লিশ বছরের ছোট হলেও গণিতজ্ঞ 
হিসেবে কোট্স্‌-এর ঈর্ধনীর় খ্যাতি ছিলো | “প্রিন্সিপিয়া'র বিভিন্ন 
পরিবর্তন, পরিমার্জন ও সংযোজন ইত্যাদির বিবয়ে তিনি প্রায়ই 
চিঠিপত্রে যোগাযোগ করে চললেন নিউটনের সঙ্গে ৷ বই ছাপার 
কাজ শুরু হলো। কোট্স্‌ নিজে প্রতিটি পৃষ্ঠার প্রুফ দেখে তারপর 
ছাপতে দিতেন এবং একই সঙ্গে অণুবীক্ষণ নদরে বিভিন্ন গাণিতিক 
তত্বের সত্যত। যাচাই করে নিতেন fos এতে| সতর্কত। সত্বেও প্রথম 
সংস্করণের কয়েকটি ভুল অনংশোধিত হয়েই ছাপা হয়ে গিয়েছিলো 
দ্বিতীয় সংস্করণে | সেই প্রসঙ্গে ১-১২ সালের ১৪ই অক্টোবর রজার 
কোট্স্কে একটি চিঠিলেখেন নিউটন | তাতে বললেন, 'ধুমকেতৃতত্বের 
শেষাংশ পাঠালাম ৷:-“বইয়ের দ্বিতীয় খণ্ডের দশ নম্বর প্রতিজ্ঞার 
ভুলটুকু শুধরে .পাঠাচ্ছি---হয়তে! বারো পৃষ্ঠা আবার নতুন করে 
ছাপতে হতে পারে | নতুন করে ছাপার খরচটা আমিই দেবে। *” 

কার্যত কিন্ত বইটির যোলো পৃষ্ঠা নতুন: করে ছাপতে হয় এবং 
তার খরচট। বেন্টলিই বহন করেছিলেন | 

অবশেষে ১৭১৩ সালের ১২ই মে প্রকাশিত হলো “প্রিন্সিপিয়া'র 
দ্বিতীয় সংস্করণ | বেউলির হিসেব থেকে পাওয়া যায়, দ্বিতীয় সংস্করণে 
প্রিন্সিপিয়া” ছাপা হয়েছিলো মোট ৭০০ কপি। মুদ্রাকর ছিলেন 
কর্নেলিয়াস ক্রাউনফিল্ড। বইটির Fel সংখ্যা fecal ৫২৭। আর 
ছাপতে খরচ পড়েছিলো একশো পনেরো পাউণ্ড এগারো! শিলিং 


৪৭ 


সাড়ে সাত পেন্স । অর্থাৎ, আমাদের হিসেবে মোটামুটিভাবে ২৩০০ 
টাকা ৷ বইটির বিজ্ঞাপন দেওয়া হয়েছিলো ‘গেজেট’, ‘পোস্ট-বয়’, 
‘ডেইলি. ক্যর্যান্ট, ও “ইভনিং পোস্ট" পত্রিকায়-_ প্রতিটি কাগজে 
ছবার করে! বিজ্ঞাপন,বাবদ বেন্টলির মোট খরচ পড়েছিলো এক 
পাউণ্ড বারো শিলিং ছ’ পেন্স__অর্থাৎ, প্রায় ৩০ টাকা | 

সৌজন্য সংখ্যা হিসাবে স্যার আইজ্যাক পেয়েছিলেন ১০ কপি 
ও সম্পাদক রজার কোট্স্‌ পেয়েছিলেন ১২ কপি বই। প্রকাশক 
রিচার্ড বেন্টলি লাভ করেছিলেন আনুমানিক ২০০ পাউণ্ড | 

স্তার আইজ্যাকের জীবিতকালে, ১৭২৬ সালের ১২ই জানুয়ারী 
প্রকাশিত হয় বইটির তৃতীয় সংস্করণ, এবং ১৭২৭ সালের ২*শে মার্চ 
নিউটন প্রয়াত হন। 

“প্রিন্সিপিয়া” লেখা হয়েছিলো লাতিন ভাষায়_ সপ্তদশ শতাব্দীতে 
গুদীসমাজে যে ভাষায় বিদ্যাচ্চার প্রচলন ছিলো|। বইটির প্রথম 
ইংরেজী সংস্করণ প্রকাশিত হয় ১৭২৯ খ্রীস্টাব্দে, নিউটনের মৃত্যুর 
ছ'বছর পরে। আর বইটির ফরাসী অনুবাদ প্রকাশিত হয় আনুমানিক 
১৭৩৫ সালে, এবং প্রকাশের সঙ্গে সঙ্গে অবিজ্ঞানী মহলেও 
অভাবনীয় সাড়া জাগায় বইটি। ফরাসী ভাষায় এই অনুবাদটি 


করেছিলেন প্রখ্যাত ফরাপী দার্শনিক ও সাহিত্যিক ভলতেয়ারের 
জনৈক উপপত্বী ৷ 


স্যার আইজ্যাক বিজ্ঞান বিষয়ক অন্যান্য গুরুতপূর্ণ বই লিখলেও 
“প্রিন্সিপিয়া” ছিলে| অপ্রতি্বন্থী £ সেদিনও_আজও | 

টাকশালে অধ্যক্ষ হিসেবে যোগ দেবার পর স্যার আইজ্যাক 
বিজ্ঞান-চর্গ থেকে অনেকটা সরে আসেন, এবং জীবনের শেষ পঁচিশ 
তিরিশ বছর নিজের প্রতিভার মর্যাদা রাখতে পারে এমন কোনও 
গবেষণামূলক কাজ তিনি করেন নি। কিন্তু সবকিছু বিচার করেও 
বলা যায়, বিজ্ঞানের এই প্রবাদ পুরুষ তার হিমালয়স্পর্শী ব্যক্তিত 
ও প্রতিভ| নিয়ে নিজের চড়া কাধে তুলে নিয়েছেন বিজ্ঞানের 
পরবর্তী অন্বেবকদের, তাদের এগিয়ে যেতে সাহায্য করেছেন 


৪৮ 


আন্তরিক ভাবে | সেই কারণেই তিনি অনন্য | 
সবশেষে উল্লেখ কর! যায় নিউটনকে নিয়ে লেখা আলেজাণ্ডার 


পোপ-এর বিখ্যাত চরণ ছুটি ৪ 


প্রকৃতি ও প্রকৃতির সুত্রসকল 
জাধারেতে প্রচ্ছন্ন ছিলো | 
ঈশ্বর কহিলেন, হউক নিউটন ! 
আধার আলোকে উদ্ভাদিলো ॥ 


সূৰ্য কতো দিন বাঁচবে ? 


এ প্রশ্ন আমাদের মনে জেগে ওঠাটা! স্বাভাবিক কারণ সুর্য 
আমাদের বিভিন্ন শক্তির প্রধান উৎস ৷ তাছাড়া, সূর্য নিভে গেলে 
পৃথিবীবাসী এই মানুষ একই সঙ্গে তাল মিলিয়ে লুপ্ত হয়ে যাবে। 
তাহলে দেখা যাচ্ছে, সূর্যের বেঁচে থাকাটা আমাদের পক্ষে এতোই 
জরুরী যে ইচ্ছে না থাকলেও তার পরমায়ু নিয়ে আমাদের মাথা 
ঘামাতে হবে। 4 

প্রথমেই জানিয়ে দিই, আকাশের এ জলন্ত সুর্ধটা কিন্ত 
মোটামুটি ৫০ কোটি বছরের পুরোনো | আর এই ৫০০ কোটি 
বছর ধরেই বেচারা আমাদের শক্তি যুগিয়ে আসছে। পৃথিবীর সমস্ত 
শক্তিই একরকমভাবে তৈরি হয়েছে সূর্য থেকে__অবস্য এটা জানতে 
হলে খুব খু'টিয়ে ধাপে ধাপে বিচার করতে হবে ।' যেমন ধরা যাক, 
কয়লা কিংবা কাঠ আমাদের প্রধান জ্বালানী, এবং এই জালানীর 
আগুন থেকেই মানব-সভ্যতার বিকাশ | কিন্ত সূর্য aI থাকলে আমর! 
কয়লাও পেতাম না, কাঠও পেতাম না। কারণ কয়ল! ও কাঠের 
উৎস গাছ। আর সুর্যের আলে! ও তাপ ছাড়া কোনও গাছ যে বড় 
হতে পারে না, বাঁচতে পারে না, সে তে। আমরা সবাই জানি | 
অতএব মূল উৎস সেই প্রভাকর সূর্য | 

সূর্য কি দিয়ে তৈরি সেটা এবার জেনে নিলে তার আয়ু হিসেব 
করতে আমাদের সুবিধে হতে পারে | EE যা কিছু আছে তা হলো 
গ্যাস। শতকরা se ভাগ হাইড্রোজেন গ্যাস, আর বাকিটুকু 
প্রধানতঃ হিলিয়াম নামে নিক্কিয় গ্যাস। এই গ্যাসগুলো কি দাউ- 
দাউ করে জ্বলছে ? মোটামুটি ১৫ কোটি কিলোমিটার দুর থেকে, 
অর্থাৎ, এই পৃথিবী থেকে সূর্যকে দেখে সেই ধারণাই জন্ম নেয় 
আমাদের মনে। কিন্ত জেনে রাখ! ভালো, সূর্যের পক্ষে "দাউ-দাউ? 
করে জলা সম্ভব নয়। এর কারণ হলে! তার তাপমাত্রা! | Rs 
বাইরের তাপমাত্রা হলো প্রায় ৬০০০ ডিগ্রি সেলসিয়াস, আর 
ভেতরের তাপমাত্রা কয়েক কোটি ডিগ্রি ! এই সুবিশাল তাপমাত্রায় 

কোনও মৌলিক কিংবা যৌগিক পদার্থের পক্ষে জলা! অসম্ভব | কেন, 
সেটাই এবারে দেখা ATS | 

কোনও পদার্থের ‘দহন’'-এর অর্থ সে রাসায়নিক বিক্রিয়া করে 
অন্য কোনও যৌগে পরিণত. হবে । এর জন্য তাপের প্রয়োজন 
হয়। ধরা যাক, আমর! দেশলাইয়ের কাঠি ঘষে জাললাম | ‘দহন’ 
হলো । অর্থাৎ দেশলাইয়ের লোহিত ফসফরাস বিক্রিয়া করলো 
বায়ুর উপাদানের সঙ্গে। আবার দেশলাইয়ের আগুনে কাঠ 
পোড়ালেও কাঠের বিভিন্ন উপাদানের বিক্রিয়া হয় বাতাসের 
অক্সিজেনের সঙ্গে । এ-সব বিক্রিয়াই কিন্ত ঘটে কম তাপমাত্রায় 
১০০/২০০ কি ৩০০ ডিগ্রি সেলসিয়াসের মধ্যে । কিন্ত তাপমাত্রা 
যদি ক্রমে ক্রমে অনেক বাড়িয়ে দেওয়া হয়, তাহলে বিক্রিয়ায় 
তৈরি যৌগিক পদার্থগুলো আবার বিচ্ছিন্ন হয়ে যাবে সমস্ত মৌলিক 
উপাদানে | যেমন, জলকে উত্তপ্ত করলে প্রথমে বাষ্প তৈরি হয়, 
তারপর আরও উত্তাপ দিতে থাকলে এক সময়ে হাইড্রোজেন ও 
অক্সিজেন গ্যাস আলাদা হয়ে যায়। কার্বন ডাই অক্সাইড গ্যাসের 
ক্ষেত্রেও অতি-উত্তাপ কার্বন এবং অক্সিজেন-এর জন্ম দেয়। সুতরাং 
৬০০০ ডিগ্রি তাপমাত্রায় সমস্ত পদার্থ ই বিচ্ছিন্ন হয়ে যাবে নিজের 
মৌল উপাদীনে, এবং এই রকম বিভিন্ন মৌলিক পদার্থের মিশ্রণ 
দিয়েই আমাদের স্র্ঘটা তৈরি | 

এই প্রচণ্ড তাপের ফলে WA সব সময়েই ঘটে চলেছে 
নিউক্লীয় বিক্রিয়া এবং এই কারণেই শতকরা ছ'ভাগ যে কঠিন পদার্থ 
সর্ষে রয়েছে, তার সবটুকুই আছে গ্যাসীয় অবস্থায় | তার ওপর, 
aris ভেতরে অবিশ্বাস্ত চাপের কথাটাও ভুললে চলবে না। সূর্যের 
আভ্যন্তরীণ চাপ হলো, আমাদের পৃথিবীর বায়ুমণ্ডলের চাপের প্রায় 
১,০০০ কোটি গুণ! স্থতরাং এই প্রচণ্ড চাপ ও ২|৩ কোটি ডিগ্রি 
সেলসিয়াস তাপমাত্রায় নিউরীয় বিক্রিয়ার ফলে প্রতি ARC সূর্যের 
চারটি করে হাইড্রোজেন: পরমাণু মিলিত হয়ে তৈরি করছে একটি 
হিলিয়াম অণু ৷ বিক্রিয়ার ফলে সামান্য একটু ভর কমে গিয়ে তৈরি 

হয় শক্তি। এবং এই শক্তিই সূর্যকে ‘জলন্ত’ অবস্থায় থাকতে সাহায্য 
করে। 

একটা কথা বলে রাখা ভালো! যে স্থর্যের উপাদান, হাইড্রোজেন 
ও হিলিয়াম গ্যাস, এ ভয়ঙ্কর ভৌত পরিস্থিতিতে সম্পূর্ণ আয়নিত 
অবস্থায় থাকে। ইলেকট্রনগুলো হয়ে পড়ে বিচ্ছিন্ন ও মুক্ত। এবং 
প্রকৃতপক্ষে চার-চারটে হাইড্রোজেন কেন্দ্রক মিলে একটি হিলিয়াম 
কেন্দ্ৰক তৈরি করে। এই অবিরাম নিউক্লীয় বিক্রিয়ায় বিস্ময়কর হারে 
AAS ভর কমে যায় £ প্রতি সেকেওড ৪০ লক্ষ টন! অথচ আমাদের 
চোখে Fi বহু বছর ধরে সেই একই রকম আছে-_কোনও হেরফের 
তার হয়নি | 

আমাদের চোখে এই CRIBS যে ধরা! পড়েনি তার কারণ 
প্রধানতঃ দুটো ae, FF আমাদের কাছ থেকে প্রায় ১৫ কোটি 
কিলোমিটার দূরে রয়েছে এবং দ্বিতীয় কারণ, সূর্যের ভর ২ ২ ১০২৭ 
উন! প্রতি সেকেণ্ডে ক্ষয়ে যাওয়া ৪০ লক্ষ টনের চেয়ে যা অনেক 
বেশি। এছাড়৷ অন্যান্য কারণের একটা হলো, সূর্য জলন্ত অবস্থায় 
থাকার ফলে তার সঠিক চেহারা বা পরিধি আমরা স্পষ্টভাবে 
দেখতে পাই না। | 

দেখা যাচ্ছে, সব দিক থেকেই সুর্য পৃথিবীর চেয়ে বড়। তার 
অভিকর্ষ পৃথিবীর ৮০০ গুণ। তার আয়তন পৃথিবীর ১৩ লক্ষ গুণ। 
এই রকম আরো! কতো! বিষয়ে সে পৃথিবীকে ছাড়িয়ে গেছে! তবে 
একটা ব্যাপারে সে কিন্ত ভীষণভাবে হেরে গেছে আমাদের পৃথিবীর 
কাছে। সেটা হলো, গড় ঘনত্ব। 

পৃথিবীর গড় ঘনত্ব ৫৫ গ্রাম/ঘন সে. মি। আর সুর্যের গড় ঘনত্ব 
১৪ গ্রাম/ঘন সে.মি__অর্থাৎ প্রায় ৪ ভাগের ১ ভাগ! ২ 

তবে কোনও গ্রহ-নক্ষত্রের ঘনত্ব তার অভ্যন্তরের সব জায়গায় 
সমান থাকে না। তেমনি সূর্যের ক্ষেত্রেও তার কোনও ব্যতিক্রম 
হয়নি ৷ সূর্যের কেন্দ্রে ঘনত্ব হলো৷ গড় ঘনত্বের প্রায় ৫০ গুণ | অর্থাৎ 
সেখানে বিভিন্ন গ্যাস খুব ঘন করে ঠাস! £ পারদের ঘনত্বের প্রায় ৬ 

গুণ তাদের ঘনত্ব। অথচ সূর্যের বাইরের স্তরগুলো কিন্তু খুব পাতলা 
ব| CAPS | তার সব চেয়ে বাইরে যে পরিমণ্ুলের স্তর রয়েছে তার 
নাম বর্ণমগ্ডল ; এর গভীরতা কয়েক হাজার মাইল, তাপমাত্রা 
মোটামুটি ২০,০০০ ডিগ্রি সেলসিয়াস। অথচ এর চাপ আমাদের 
বায়ুমণ্ডলের চাপের হাজার ভাগের মাত্র এক ভাগ ! একমাত্র 
পূর্ণগ্রাস স্ূর্যগ্রহণের সময়ে বর্ণমগুলের কিছু অংশ দেখা যায় ; 
তাকে বলা হয় কিরীটিক। ৷ এই কিরীটিকা বিশ্লেষণ করে বিজ্ঞানীরা 
বহু নতুন তথ্য পেয়েছেন | আর যে অংশের জন্য সূর্যকে এতো দীপ্তি- 
মান মনে হয়, তার নাম ছ্যতিমণ্ডল | এই স্তর থেকেই আসল স্থর্যের 
শুরু | এই স্তরের তাপমাত্রার কথাই আমরা আগে বলেছি | 

সূর্য সম্পর্কে এতো তথ্য মানু জানতে পেরেছে তার অনুসন্ধিংসা, 
জ্যোতিবিজ্ঞান চর্চা ও বেতার-জ্যোতিবিগ্ভার অগ্রগতির ফলে | নইলে 
১৫ কোটি কিলোমিটার দূরের এই নক্ষত্রটি হয়তো চিরকালই 


- আমাদের অজানা থেকে যেতে! | Wl হয়ে থাকতো সূর্যদেবতা | 


সত্যি বলতে কি খ্ীস্টপূর্ব চতুর্দশ শতাব্দীতে মিশরের ফারাও চতুর্থ 
আমেনোফিস স্থর্ধদেব বা ‘আতেন্‌’-এর পুজার প্রচলন করেন | কারণ 
তার ধারণা ছিলো, আমাদের পৃথিবীকে আলো দেয় একমাত্র সূর্য ৷ 
এবং এই পুজোর ফতোয়া জারির সঙ্গে সঙ্গে তিনি নিজের নামটিও 
পালটে ফেলেন | নতুন নাম নেন, “STATOR, যার অর্থ হলো 
‘স্বাগত আতেন্ঠ | 

শরীরে কোথাও জালাযন্ত্রণা হলে কিংবা কোনও স্বাদ_-টক-ঝাল 
মিষ্টি আমাদের মস্তিষ্কে এসে পৌছয় লক্ষ লক্ষ স্সায়ুতন্ত্রী বেয়ে। 
তারপর মস্তিফ আমাদের জানিয়ে দেয় দেহের কোথায় কি ঘটেছে। 
অর্থাৎ, জিভের স্বাদ বা ত্বকের স্পর্শ আমর! টের পাই মস্তিষ্কের 
মারফৎ | এ ভাবে খবর পেতে আমাদের কিছুটা সময় লাগে। এই 
খবর AOR বেয়ে ছুটে চলে সেকেণ্ড প্রায় ৩০ মিটার বেগে। 
তাই খুব তাড়াতাড়ি_বলতে গেলে, প্রায় তক্ষুনি_-আমরা খবরটা 


পেয়ে যাই। কিন্তু সুর্য থেকে এভাবে খবর পেতে গেলে আমাদের 

লাগতো প্রায় ১৬০ বছর ! 

এই প্রসঙ্গের উল্লেখ করে রবীন্দ্রনাথ বলেছেন,'-..মনে করা যাক 
এমন একটা দৈত্য আছে, পৃথিবী থেকে হাত বাড়ালে যার হাত সূর্যে 
পৌছতে পারে। দুঃসাহসী দৈত্যের হাত যতই শক্ত হোক, WA গা 
স্রোবামাত্রই যাবে পুড়ে। কিন্তু পুড়ে যাওয়ার যে ক্ষতি ও যন্ত্রণা 
নাড়ীযোগে সেট! টের পেতে তার লাগবে প্রায় একশো যাট বছর । 
তার আগেই সে মারা বায় তো জানবেই না 1. 


সত্যিই এতো দূরে Gi রয়েছে যে সেখান থেকে পৃথিবীতে 
আলে। আসতেও সময় নেয় ৮ মিনিট | 

আর একটা কথা ভাবলে হয়তে। খুব অবাক লাগবে, এই EGY 
তার গ্রহমণ্ডলী নিয়ে এক ছায়াপথের চারিদিকে ঘুরপাক খাচ্ছে 
ভীষণ বেগে £ সেকেণ্ডে প্রায় ৩২০ কিলোমিটার ৷ সেই ছায়া 
পথকে এক পাক ঘুরে আসতে সুর্যের সময় লাগে -২ কোটি ৫০ লক্ষ 
বছর ! আর সূর্য নিজের মেরুদণ্ডের ওপর এক পাক ঘুরতে সময় নেয় 
২৬ দিন। যেটা পৃথিবীর তুলনায় ২৬ গুণ বেশি । আর সব শেষে, 
একশো দশটা পৃথিবীকে পাশাপাশি রাখলে সর্ষের ব্যাসএর জাচ 
পাওয়া যেতে পারে। 

সুতরাং নান! দিক থেকে বিশাল ও বিচিত্র এই জলন্ত পিগুটির 
সম্পর্কে বহু কথাই আলোচনা করা গেলো | আর পৃথিবীর মানুষের 
কাছে এই নক্ষত্রের প্রয়োজনীয়তার কথা তো আগেই জানিয়েছি | 

স্থৃতরাং wis ভালোমন্দ নিয়ে আমাদের তো একশোবার ভাবতে 
হবে! তার ওপর যখন জানতে পারছি প্রতি সেকেণ্ডে তার শরীর 
থেকে ৪০,০০,০০* টন ওজন কমে যাচ্ছে, তখন ভাবনা বেড়ে তৈরি 
হতে পারে দুশ্চিন্তা | সুতরাং, এবারে তার পরমায়ুর হিসেবটা করে 
ফেলা যাক। 

সুর্যের ভর ২১১০২৭ টন। অতএব এই ভর পুরোপুরি ক্ষয়ে 
যেতে গেলে সময় লাগবে ৫২১০২০ cise, অথবা, প্রায় ১৬ 
লক্ষ কোটি বছর ! কিন্তু গবেষণায় একথা জানা গেছে যে সূর্যকে 
আমরা যেমনটি দেখি ঠিক সেইভাবে সে তার তেজ ও কিরণ নিয়ে 
টিকে থাকবে কম করেও ৬০০কোটি বছর। অর্থাৎ, সে এখনও তার 
জীবনের অর্ধেকই পেরোয়নি। . 

পরিণতিতে সূর্যের অবস্থাটা কিরকম হবে সেটা! বিজ্ঞানীরা কম- 
বেশি আচ করেছেন | সাধারণতঃ কোনও নক্ষত্র তার সাম্য বজায় 
রাখে ছুটো বলের সমতায় | একটা তার আভ্যন্তরীণ বিক্রিয়ায় তৈরি 
হওয়া চাপ, দ্বিতীয় বল তার নিজের মাধ্যাকর্ষণ বল। সূর্যের ক্ষেত্রেও 
এর কোনও ব্যতিক্রম ঘটেনি | যেদিন সুর্যের নিউক্লীয় বিক্রিয়া শেষ 
হবে, সেদিন সমস্ত হাইড্রোজেন পরিণত হবে হিলিয়ামে | নক্ষত্রের 
ভেতরের চাপ স্থষ্টির জন্য দায়ী হাইড্রোজেন ও হিলিয়াম পরমাণু 
থেকে অতি চাপে মুক্ত ইলেকট্রন কণাগুলো। আর মাধ্যাকর্ষণের জন্য 
প্রয়োজনীয় ভর স্থষ্টি করে গ্যাস পরমাণুর কেন্দ্রকগুলে|। আমরা 
জানি যে হাইড্রোজেনের তুলনায় হিলিয়াম পরমাণুর ইলেকট্রনের 
সংখ্যা দ্বিগুণ এবং কেন্দ্রকের ভর চারগুণ। ফলে সর্ষে প্রায় 
সবটাই হাইড্রোজেন পরমাণু থাকা অবস্থার ইলেকট্রনগুলোর চাপ 
কেন্দ্রকগুলোর মাধ্যাকর্ষণ শক্তিকে সামাল দিয়ে ধরে রাখতে পেরে 
ছিলো | তৈরি হয়েছিলো সাম্য-অবস্থা | কিন্ত সমস্ত পরমাণু হিলিয়ামে 
রূপান্তরিত হলে ইলেকট্রনের তুলনায় কেন্দ্রের সংখ্যা হয়ে যাচ্ছে . 
দিগুণ। অর্থাৎ অভ্যন্তরীণ চাপের তুলনায় মাধ্যাকর্ষণ শক্তি বেড়ে 
যাবে | ফলে সাম্য-অবস্থ। টলে যাবে। তখন মাধ্যাকর্ষণের চাপে সূর্য 

আয়তনে ছোট হতে শুরু করবে, আর তার ঘনত্ব ক্রমেই বাড়তে 
থাকবে | আর এই অবস্থায় সূর্যের গড় ঘনত্ব হবে জলের ঘনত্বের ৩০ 
লক্ষ গুণ! Hea কেন্দ্রীয় অঞ্চলের ঘনত্ব হবে এরও ১০ গুণ অর্থাৎ 
এক ঘন সেন্টিমিটার স্ূর্য-বস্তুর ওজন হবে প্রায় ৩০ টন। এই তথ্য 
প্রমাণ করে দেখিয়েছেন আমেরিকানিবাসী নোবেলজয়ী ভারতীয় 
বিজ্ঞানী নুত্রম্যনিয়ান চন্দ্রশেখর | 

মাধ্যাকর্ষণের এই চাপে সুর্যের ভেতরের তাপমাত্রা যাবে শতগুণ 
বেড়ে। ফলে সে আয়তনে ছোট হয়ে গেলেও তার উজ্জলত৷ বেড়ে 
যাবে বহুগুণ | এই অবস্থাকেই বল! হবে “সাদা-বামন” FI “হোয়াইট 
ভোয়াফ”! তখন কোনও জ্যোতিধিজ্ঞানী হয়তো কুর্যকে ভাববেন 
লক্ষ কোটি কোটি আলোকবর্ষ দূরের কোনও উজ্জল নক্ষত্র ! চাদ 
এখন আমাদের যা আলে! দেয়, সূর্য তখন আলো দেবে তার মাত্র 
১০০০ গুণ! আর চাদ তখন এতোই আবছা হয়ে যাবে যে সে 
বেচারীকে আর খালি চোখে দেখাই যাবে না। পৃথিবীর তাপমাত্রা 
ধীরে ধীরে নেমে যাবে শুন্য ভিগ্রিরও নিচে প্রায় ৯০০ ডিগ্রি 
সেলসিয়াস | পৃথিবীর বুকে সমস্ত প্রাণ নিশ্চিহ্ন হয়ে যাবে । ক্রমে- 
ঠাণ্ডা-হয়ে-যাওয়া! সূর্যের ওপরে পড়বে বরফের আস্তরণ | সে আকাশে 
থাকবে এক নিষ্প্রাণ পিণ্ড হয়ে, তবে আমাদের পৃথিবী ও অন্যান্য 
আটটা গ্রহ তখনও সূর্যের সঙ্গী হয়ে থাকবে, অনুগত হয়ে প্রদক্ষিণ 
করে চলবে তাকে | | 

তবে এ প্রসঙ্গে একট! প্রশ্ন থেকে যায় £ সত্যিই কি মানুষ 
দেখতে পাবে নিভে আসা সূর্যকে ? AVIS না | কারণ' হাইড্রোজেন 
পরমাণু থেকে বিক্রিয়ার ফলে যে হিলিয়াম পরমাণু জন্ম নিচ্ছে, এবং 
ভবিষ্যতেও নেবে, তারা খুব ভালো তাপ পরিবহণ করতে পারে না । 
অর্থাৎ বিক্রিয়ার ফলে ও মাধ্যাকর্ষণের চাপে হূর্ধের কেন্দ্রীয় অঞ্চলে 
যে তাপ উৎপন্ন হবে সেটা খুব সহজে হিলিয়াম পরমাণুর স্তর ভেদ 
করে সূর্যের বাইরে বেরিয়ে আসতে পারবে না । এখন কিন্তু সেই 
অন্ুবিধেটা নেই, কারণ হাইড্রোজেন তাপ পরিবহণে খুব তৎপর | 

সুতরাং তখন কুপরিবাহী হিলিয়াম সর্ষের ভেতরের তাপকে বন্দী রেখে 
দেওয়ায় এমন একটা পরিস্থিতি আসতে পারে যখন সূর্যের আভ্যন্তরীণ 
তাপ ও চাপে এক বিশাল বিস্ফোরণ ঘটবে । আর সূর্যের তেজও 
যাবে বহু গুণ বেড়ে 1 এখন স্থর্যের যা তেজ, তার চেয়ে মাত্র ১০০ গণ 
বেশি হলেই আমাদের নদ-নদী-সমুত্রের জল টগবগ করে ফুটতে শুরু 
করবে | সুতরাং লক্ষ লক্ষ গুণ তেজ বেড়ে গেলে আমাদের পৃথিবী 
মুহূর্তে ভন্ম হয়ে মিলিয়ে যাবে মহাশূন্যে । সেই মহা-বিক্ষোরণের পর 
সূর্ঘের সঙ্কোচন শুরু হবে | কিন্ত তা. দেখবার জন্য পৃথিবীতে কেউই 
হয়তো বেঁচে থাকবে না । 


বিজ্ঞান-৪ 


একটি জিরাফের হিসেব-নিকেশ 


স্বভাবতই প্রশ্ন উঠতে পারে, একটি জিরাফকে নিয়ে হিসেব 
নিকেশের আদৌ কোনও প্রয়োজন আছে কিনা । কারণ আমরা 
সকলেই জানি, জিরাফ একটি তৃণভোজী দীর্ঘগ্রীব প্রাণী । প্রায় 
সর্বদাই সে উদগ্রীব হয়ে থাকে। এবং আচরণে নিরীহ, শান্ত ও 
সরল। সর্বোপরি চিড়িয়াখানায় গেলেই তার সগৌরব সাক্ষাৎ 
'মেলে। : 

কিন্ত এই মুহুর্তে যে জিরাফটিকে নিয়ে আমরা চুলচেরা হিসেব- 
নিকেশ করতে চাই, তার উচ্চতা মোটামুটি ৩২০ মিটার। ওজন ৭০ 
লক্ষ কিলোগ্রাম | এবং সে পুরোপুরি লোহার তৈরী | 

১২,০০০ লোহার টুকরো ২৫ লক্ষ রিভেট দিয়ে জুড়ে ছু-বছরের 
ware পরিশ্রমে এই বিচিত্র জিরাফটিকে জন্ম দিয়েছিলেন খ্যাপাটে 
Fah প্রযুক্তিবিদ গুস্তাভ আলেক্সান্দার আইফেল | 

হ্যা, আইফেল টাওয়ারই হলো! পৃথিবীর দীর্ঘতম অথচ সবচেয়ে 
কুৎসিত উদগ্রীব জিরাফ | 

উনবিংশ শতাব্দীর সত্তরের দশকে ছু-ছুটো যুগান্তকারী আবিষ্কার 
“ঘটে যায় বিজ্ঞানের জগতে | প্রথমটি হলে! টেলিফোনের আবিষ্কার 
_ আবিষ্কারক আলেকজাণ্ডার গ্রাহাম বেল । আর দ্বিতীয়টি, টমাস 
আলভা এডিসনের বৈদ্যুতিক বাল্ব আবিষ্কার। এই দুটো 
আবিষ্কার প্রযুক্তিবিদ আইফেলের মনে গভীর ছাপ ফেলেছিলো। 
তিনি মরিয়া হয়ে ভাবতে লাগলেন, এই বিজ্ঞান বিপ্লবের যজ্ঞে 
ফ্রান্সেরও কিছু ভূমিকা থাকা দরকার | এমন সময়ে এক আন্তর্জাতিক 
প্রদর্শনী উপলক্ষে সুযোগও এসে গেলো । যানবাহন ও ট্রেন 
চলাচলের জন্য বিভিন্ন সেতু তৈরির কাজে বিশাল বিশাল বহু ধাতব 
কাঠামো তৈরি করেছিলেন আইফেল। স্থৃতরাং ১৮৮৯ সালের এই 
প্রদর্শনীতে উপস্থিত ‘দর্শকদের? তাক লাগিয়ে দেবার জন্য ফরাসী 
সরকার আইফেলকে বললেন চমকদার কিছু একটা তৈরি করতে! 
প্রদর্শনীর তখনও পাঁচ বছর বাকি । আইফেল এক বিশাল মিনার 

তৈরির পরিকল্পনা শুরু করলেন। তারপর কারিগরী ছবি আকার 
কাজ শুরু হলো | সুবিধের জন্য এই জাতীয়-ছবি সাধারণত আমল 
জিনিসটার চেয়ে অনেক ছোট মাপে আক! হয় । ঠিক যে পদ্ধতিতে 
দেশ-বিদেশের মানচিত্র ছোট মাপে আকা হয়ে থাকে। কিন্ত 
আইফেলের উদ্ভট খেয়ালীপনা এমনই যে তিনি সমান মাপের 
কারিগরী ছবি Stace নির্দেশ দিলেন | ফলে আইফেল টাওয়ারের 
ছবি অশাকতে তার কাগজ লেগেছিল ৪১৮৫ বর্গমিটার ! 

১৮৮৭ থেকে ১৮৮৯, এই Vara তৈরি হলো৷ আইফেল 
টাওয়ার ৷ প্রসঙ্গত বলে রাখি, এর ঠিক বছর তিনেক আগেই, 
আমেরিকার "স্ট্যাচু অফ লিবার্টি'র কাঠামো তৈরির কাজ শেষ 
করেছিলেন গুস্তাভ আইফেল | সুতরাং আইফেল টাওয়ার তৈরির 
পর Sta নাম হয়ে গেলো লোহার ‘জাদুকর’ | 

১৮৮৯ সালের ১০ই জুন ইংল্যাণ্ডের রাজকুমার বার্টি উদ্বোধন 
করলেন এই" আকাশষ্ঠোরা মিনারটির। রাজকুমার বার্টিই পরে 
হয়েছিলেন রাজ! সপ্তম এডওয়ার্ড | 

টাওয়ার তৈরি শেষ হওয়ার পর আনন্দ ও উৎসাহের আতিশয্যে 
আইফেল জোর গলায় ঘোষণা করেছিলেন, “ফ্ান্সই হচ্ছে পৃথিবীর 
একমাত্র দেশ যার পতাকা-দণ্ড তিনশো মিটার উচ্‌! সত্যিই তো" 
খন তৈরি হয়, তখন উচ্চতায় আইফেল টাওয়ারের সঙ্গে পাল্লা 
দেবার মতো! কোনও কারিগরী নিদর্শন পৃথিবীতে ছিলো না । পরে 
অবশ্য অনেক গগনচুন্বী অট্টালিকা এবং বেতার যোগাযোগ স্তম্ভ 

শুনলে বিচিত্র মনে হতে পারে, টাওয়ারটি তৈরির সময় এবং 
পরেও ফ্রান্সের প্রথম সারির বহু শিল্পী ও সাহিত্যিক লিখিত প্রতিবাদ 
জানিয়েছিলেন ফরাসী সরকারের কাছে। বলেছিলেন, রূপসী নগরী 
ফ্রান্সের বুকে এরকম কদর্য আকৃতির বস্তুর কোনও স্থান নেই। কিন্ত 
তা সত্বেও আইফেল টাওয়ার স্থায়ী হয়ে গেলো | 

১৯০৯ সালে যখন প্রায় সিদ্ধান্ত নেওয়া হলো ca টাওয়ারটিকে 

ভেডে ফেলা হবে, তক্ষুনি একটা দারুণ মতলব খেলে গেলো কারো 
কারো মাথায় 3 টাওয়ারের চূড়ায় রেডিও টেলিগ্রাফের আযানটেনা - 
বসিয়ে দিলে কেমন হয়? যেমন ভাবা সেই কাজ। ১৯০৯ সাল 
থেকে শুরু হলো আইফেল টাওয়ারের নতুন ভূমিকা, এবং তার 
অস্তিত্ব রক্ষা পেলো A প্রথমে ছিলো! ৩০০ মিটার লম্বা, এখন 
আ্যানটেন! নিয়ে দাড়ালো! ৩২০ মিটার 1 

চরিত্রে স্থল হলেও আইফেল টাওয়ারের স্থাপত্যের আকর্ষণ 
নিয়ে আজ আর দ্বিমত নেই পৃথিবীতে | উদাহরণ হিসেবে উল্লেখ 
করা যায়, ১৯৭৬ সালে এই লোহার জিরাফটিকে দেখতে মোট 
৩০ লক্ষ আনুষ প্যারিসে গিয়েছিলেন | 

টাওয়ারের পাশ-দিয়ে বয়ে গেছে প্রশান্ত “সেন” নদী ; আর 
তার পাদদেশে রয়েছে 'সেন’ নদী পর্যন্ত বিস্তৃত ‘শসে-দ-মার্স' | 
এখানে, আইফেল টাওয়ারের ছায়ায় দাড়িয়ে, সম্রাট নেপোলিয়ন 
ভার সৈন্তবাহিনীর কুচকাওয়াজ দেখতেন বলে শোন! যায় । এছাড়া, 
এই জিরাফটির জন্মদাতা গুস্তাভ আইফেলের একটি আবক্ষ সুতি 
রয়েছে টাওয়ারের নিচে। মুটি ফরাসী ভাস্বর বর্দেলির হাতে 
তৈরি। j 

দ্বিতীয় বিশ্বযুদ্ধের সময়ে ফ্রান্স আক্রমণকারী জার্মানর! ভেবে- 
ছিলো” এই frei লোহার জিরাফটিকে ভেঙে সেই লোহা-লক্কড় 
দিয়ে যুদ্ধের ট্যাঙ্ক তৈরি করবে। কিন্তু পরে হয়তো অমানুষিক 
পরিশ্রমের কথা চিন্তা করেই তারা পিছিয়ে এসেছে । তবে তাদের 
কেউ কেউ আবার কাজটাকে অপবিত্র মনে করেও অন্যান্যদের বাধা 
দিতে চেষ্টা করেছিলো। 

Weak, এতো! ঝড়ঝঞ্চা মাথায় নিয়েও আইফেল টাওয়ার 
অক্ষত-অটল-অনড় হয়ে দাড়িয়ে রইলো | 

টাওয়ারের ওপরে দাড়িয়ে চোখ. মেলে দিলে এক মায়াবী দৃশ্য 
নজরে ACY | বহু-দেখা,জগৎটাকে টাওয়ারের ওপর থেকে দেখলে 
একেবারে নতুন মনে হয়। যেন খাত্রীস্থলভ aay ও পরিচর্যায় 

একটা অপূর্ব স্বপ্নের গালিচা: কেউ চারদিকে বিছিয়ে দিয়েছে 
গুস্তাভ আইফেল কিন্ত কখনও ভাবেন নি, টাওয়ারের ওপর থেকে 
পৃথিবী দেখাটাই মানুষের কাছে এক অনমনীয় আকর্ষণ হয়ে পড়বে | 
এই আকর্ষণের উত্তরে মোট তিনটে মাচা রয়েছে আইফেল 
টাওয়ারে | প্রথমটি ৫৭ মিটার ওপরে, দ্বিতীয়টি ১১৫ মিটার, এবং 
তৃতীয়টির উচ্চতা ২৭৪ মিটার। ওঠানামার স্ুবিধের জন্য দু-দুটো 
লিফট রয়েছে জিরাফের কোনাকুনি ছুটে! পা বরাবর । আর যদি 
কেউ প্রচণ্ড পরিশ্রমী ও সাহসী হন, তাহলে যোলে| শে! বাহান্নটি 
far fog ধাপ ভেঙে স্বচ্ছন্দে উঠে যেতে পারেন ওপরে | আবহাওয়া, 
কুয়াশাহীন পরিষ্কার থাকলে তৃতীয় মাচা থেকে ৬৭ কিলোমিটার 
দূর পর্যন্ত যে কোনও দিকে পৃথিবীকে দেখতে পাওয়া বাবে । মনে 
হবে, প্যারিস ও তার শহরতলী নিখুত ভাবে অকা রয়েছে বিশাল 
কোনও মানচিত্রের বুকে । দূরের একটি জানালা দিয়ে গুস্তাভ 
আইফেলের ঘরের ভেতরটাও হয়তো দেখা যাবে অনায়াসে | কিন্ত 
দুঃখের কথা, খুব কম সময়েই আবহাওয়া এমন স্বচ্ছ ও পরিষ্কার 
areal যায় । তবে এইভাবে পৃথিবী দর্শনের আদর্শ মাহেন্দ্রক্ষাটি 
হলে সূর্যাস্তের ঠিক একঘন্টা আগে | 

জিরাফের মোটামুটি পরিচয়ের পর খুব সহজেই আমর! হিসেব- 
নিকেশের আরও গভীরে প্রবেশ করতে পারি | 

. সাধারণত যে দরে আমরা! লোহা কিনে থাকি, ৭০০০ টনের এই 

জিরাফটিকে যদি নিছক সেই ওজনদরে কেউ বিক্রি করে দেন, 
তাহলে তিনি সরাসরি কোটিপতি হয়ে বাবেন_পেয়ে যাবেন 
মোটামুটিভাবে 88,১০০,০০০ bial! আর যদি পুরোনো! লোহার 
দর পান, তাতেও উপার্জন মন্দ হবে না__৭০,০০,০০০ টাকা | 

আইফেল টাওয়ার তৈরির সময় ফরাসী সরকার গুস্তাভ 
আইফেলকে ২৯২,০০০ Wald দিয়েছিলেন | কিন্তু টাওয়ার তৈরিতে 
তার খরচ হয়েছিলো ১* লাখ ভলারেরও বেশি | সেই কারণে ফরাসী 
সরকার গুস্তাভ আইফেলকে বলেছিলেন, প্রথম কুড়ি বছরে TAM 

বাবদ টাওয়ারের যা আয় হবে, সেটা সম্পূর্ণ তার প্রাপ্য | কিন্তু দেখা 
গেলো, মাত্র এক বছরেই দর্শকরা গুস্তাভকে তার পাওন। প্রায় শোধ 
করে দ্বিয়েছেন। 

টাকা-পয়সার হিসেব ছেড়ে এবার অন্য হিসেবগুলো একটু 
খতিয়ে দেখা যাক। 

কোনও মানুষ যখন চেয়ারে বসে থাকে, তখন সে প্রতি বর্গ 
সেন্টিমিটার জায়গায় চার কেজি ওজনের চাপ দিয়ে থাকে । শুনে 
বিশ্বাস হোক বা না হোক কথাটা সত্যি যে এই জিরাফটিও ঠিক 
একই রকম চাপ দিয়ে থাকে পৃথিবীর জমিতে | তার ওজন ৭০০০টন, 
তবে তার সঙ্গে আরও ৪০ টন হাত ধরাধরি করে থেকে যায় পৃথিবীর 
বুকে চাপ দেবার সময় £ সেটা হলো টাওয়ারের রঙের ওজন | প্রতি 
সাত বছর অন্তর নতুন করে রঙ করতে ৪* টন হারে রঙ খরচ হয় 
আইফেল টাওয়ারের পিছনে | 

টাওয়ারটি যে একেবারে অনড়-অটল তা কিন্তু নয়। ঝোড়ো! 
বাতাস ও পাগল৷ হাওয়ায় তার মাথাটা সামান্য নড়েচড়ে বই কি! 
অতি Be মাপজোখে দেখা গেছে এই নড়াচড়াটা কখনই সাড়ে 
এগারো! সেন্টিমিটারের বেশি হয়নি | 

বদি ধরে নিই, প্যারিসের আবহাওয়া! একেবারে ঝকবকে, 
তকতকে, পরিষ্কার, এবং কোনও প্রকৃতিপ্রেমী উঠে গেছেন 
টাওয়ারের একেবারে চুড়ায়_৩২ মিটার ওপরে, উদ্দেশ্য, দুচোখ 
ভরে দেখবেন সাধের পৃথিবীটাকে, তাহলে উদ্দেশ্য মাত্র ৪০,০০০ 
ভাগের এক ভাগ চরিতার্থ হবে। কারণ, ওপর থেকে পৃথিবীর 
যে অংশটুকু দেখা যাবে, সেটা ‘মোটামুটি ১২,৮০০ বর্গ কিলোমিটার 
PICA মোট ক্ষেত্রফলের ৪,০০০ ভাগের মাত্র এক ভাগ । এই 
টাওয়ার যতো উচু হবে দর্শকের দেখা PII ক্ষেত্রফল ততোই 
বাড়বে। এইভাবে বাড়তে বাড়তে যখন টাওয়ারের উচ্চতা অদীমে 
পৌছে যাবে, তখন পৃথিবীর মোট ক্ষেত্রফলের অর্ধেক দেখা যাবে 
অর্থাৎ ভূগোলকের একটা পিঠ! অবশ্য যদি তখন নজর পৃথিবীতে 

এসে পৌছতে পারে, তবেই। 

বিজ্ঞানীদের সাম্প্রতিক সমীক্ষায়. নাকি জানা গেছে, মানুষের: 
মধ্যে আত্মহত্যার প্রবণতা ক্রমশই বাড়ছে । এর মধ্যে আত্মহত্যার 
অন্যতম উৎকৃষ্ট পথ হিসেবে উঁচু জায়গা থেকে ঝাপ দেওয়ারও, 
প্রবণতা কম নয়। এই কাজে অংশ নিয়েছে হাওড়া ব্রিজ, সুদুর 
অতীতে শহীদ মিনার, কখনো বা কোনও বহুতল বাড়ি। যদি কোনও 
কারণে কেউ আইফেল টাওয়ারকে বেছে নেন বৈতরণী পারের মহান 
উৎকৃষ্ট পথ হিসেবে, তাহলে তাকে সাবধান করতে অতিরিক্ত 
কয়েকটি হিসেব দেওয়া যাক। 

এই জিরাফটির মাথা থেকে ঝাপ দিলে পৃথিবীর মাটিতে এসে 
পৌছতে সময় লাগবে প্রায় আট সেকেণ্ড_খুব হাওয়া-বাতাস 
থাকলে সময় হয়তো আরো বেশি লাগতে পারে । না, এই সময়টা 
খুব একটা কম নয়। কারণ যখন আমাদের বৈতরদী-পারের যাত্রী 
মাটি স্পর্শ করবেন, তখন তার গতিবেগ হবে ঘণ্টায় ২৮৩ কিলো- 
মিটার | অর্থাৎ রাজধানী এক্সপ্রেসের গতির প্রায় তিনগুণ । যদি এই 
গতিবেগ কেউ বজায় রাখতে পারেন, তাহলে মোটামুটি সাড়ে পাচ 
ঘন্টায় তিনি দিল্লি পৌছে যাবেন | সুতরাং সাবধান | 

শেষ করার আগে আর একটা! বিচিত্র খবর দেওয়া যাক! বহুবিধ 
গুণাগুণ সম্পন্ন এই আইফেল টাওয়ারকে এক ঠগ একবার বিক্রি 
করে দিয়েছিলো এক বোকা খন্দেরের কাছে | পরে অবশ্য ব্যাপারটা! 
ধর! পড়েছিলো | 

স্থুতরাং, ace) ঝড়-ঝাপটা মাথায় করেও এই স্থৃবিশাল জিরাফ 
দীর্ঘ ৯৮ বছর ধরে একই রকম রয়েছে। আর মাত্র দু’ বছর পরেই 


লৌহ-তনয় | বলা যায় নাঃ তখন হয়তো ফ্রান্সের মানুষই হবে প্রথম 
পৃথিবীবাসী, যারা কোনও জিরাফের শতবাস্বিকী সগৌরবে পালন 


করবে। 


Gracia লাক ও একজন ace বিজ্ঞানী 


বিখ্যাত এই বিজ্ঞানী বেঁচে ছিলেন মাত্র উনচল্লিশ বছর এবং তার 
. জীবনের সেরা উক্তি রানী ক্লিওপেট্রা সম্পর্কে । তিনি বলেছিলেন, 
“ক্লিওপেট্রার নাকের গড়ন যদি অন্যরকম হতো তাহলে পৃথিবীর 
" ইতিহাসই বদলে যেতো 1” 

সংশয় জাগতে পারে অনেকের মনে । ক্লিওপেট্রাকে নিয়ে মাথা 
ঘামায়, এ কেমনতরো বিজ্ঞানী! সত্যিই, «fart বড় অদ্ভুত । 
নইলে কখনও কেউ বলতে পারে, ‘শুধুমাত্র যুক্তি দিয়ে আমাদের 
বিশ্বত্ৰক্মাণ্ডের সমস্ত ঘটনাকে ব্যাখ্যা করা যাবে ai’ কিংবা “ঈশ্বর 
বিনা মানবজাতি নিতান্তই অর্থহীন !” অথবা, “যুক্তি নয়, বিশ্বাসেই 
রয়েছে মানুষের মুক্তির পথ ৷? 

ভাবতে অবাক লাগে, প্রায় সারাটা জীবন ধরেই এরকম 
AES মন্তব্য করে গেছেন এই ফরাসী ভদ্রলোক 1 আর অদ্ভূত কাণ্ড? 
ভার প্রতিটি ক্রিয়াকাণ্ডই বলতে গেলে অদ্ভুত ছিলো! ৷ অবিস্মরণীয় 
প্রতিভা ন! থাকলে এরকম উদ্ভাবনী ক্ষমতা আর অবাক-করে-দেওয়। 
আবিষ্কারের নজীর কারও পক্ষে রাখা সম্ভব নয় । 

সুবিখ্যাত এই বিজ্ঞানীর জীবনখাতার পাতাগুলে| গোড়া 
থেকেই তাহলে STITT যাক । তার জন্ম হয়েছিলো ১৬২৩-এর 
১৯শে জুন, ফ্রান্সের অভার্ন্এ | ছোটবেলা থেকেই ছিলেন ভীষণ 
FY | একবার তো মরতে মরতে বেঁচে উঠেছিলেন | কিন্তু শরীর অসুস্থ 
হলে হবে কি, তিনি ছিলেন যাকে বলে শিশু-প্রতিভা। বাবা 
আতিয়েন ছিলেন অঙ্কে দক্ষ । ফলে একমাত্র ছেলের শিক্ষাদীক্ষার 
জন্য খুব্‌ চিন্তা ছিলে৷ Sai চাকরি করতেন গুরুত্বপূর্ণ সরকারী 
পদে £ জেলা! ত্রাণ দপ্তরের সভাপতি | 

বাবার তত্বাবধানে অল্পবয়েসেই অঙ্কে দক্ষ হয়ে উঠলে! সুযোগ্য 
পুত্র । ছেলের অস্বাভাবিক ক্ষুরধার বুদ্ধি দেখে অবাক হয়ে গেলেন 
আতিয়েন। ভয় পেলেন, একসঙ্গে বনু বিষয় শিখে ফেলতে গিয়ে 
ছেলের মাথ৷ ন! বিগড়ে যায় । সুতরাং আতিয়ে"নএর মনে হলো, 

অঙ্কের চর্চা আপাতত স্থগিত রেখে ছেলেকে প্রথমে প্রাচীন ভাষা 
শেখানোই বেশি প্রয়োজন । অথচ. ছেলের তখন নেশা! ধরে গেছে 
অঙ্কে | ফলে রীতিমতো শাসন করেই তার কাছ থেকে সমস্ত অঙ্কের 
বই সরিয়ে ফেললেন আতিয়ে'ন | কিন্তু নিয়তি যার অঙ্ক ও বিজ্ঞান 
চর্চা, প্রাচীন ভাষা তাকে ধরে রাখে কেমন করে! বারো বছর বয়সে 
ছেলে একদিন বাবাকে জিজ্ঞেস করে বসলো, জ্যামিতি কাকে বলে। 
বাবা বললেন, বিভিন্ন আকার ও বস্তুর গঠন নিয়ে অঙ্কশাস্ত্রের যে 
শাখাটি তৈরি হয়েছে তারই নাম জ্যামিতি । 
_ এর পরের ঘটনা অতি বড় বিশ্বাসীকেও চমকে দেবে । সম্পূর্ণ 
নিজের চেষ্টায় এ রুগ্ন কিশোর ইউক্লিডের জ্যামিতি বইয়ের প্রথম 
বত্রিশটি উপপাদ্য ঠিক ঠিক ক্রমানুসারে আবিষ্কার-করে ফেললো! | 
বাব। যখন এ-টনার কথ! জানতে পারলেন তখন বিস্ময়ে BIST 
হয়ে গেলেন এবং ছেলের অঙ্কশেখার আগ্রহে আর বাধা দিলেন 
al) বরং ইউক্লিডের 'এলিমেন্ট সৃ’ বইটি তাকে উপহার দিলেন | 
এরপর, মাত্র যোলো বছর বয়েসে, আর এক অবিশ্বাস্য ঘটনা 
ঘটালেন তিনি | জ্যামিতিক আকার ও গঠনের ওপরে একটা গোটা 
বই লিখে ফেললেন | এই বইতে মোট ৪০০টি জ্যামিতিক প্রতিজ্ঞা 
সম্পূর্ণ নতুন পদ্ধতিতে আলোচনা করা ছিলো। প্রখ্যাত ফরাসী 
দার্শনিক এবং অঙ্কবিদ রেনি দেকার্ভএর বয়েস তখন তেতাল্লিশ। 
তাকে দেখানে| হলো ক্ষুদে বিজ্ঞানীর জ্যামিতিক আকার বিষয়ক 
পাণ্ডুলিপি ৷ দেকার্ত col হেসে উড়িয়ে দিলেন। বললেনঃ এ বই 
যোলে বছরের ছেলের লেখা হতেই পারে না | তারপর এরকম সন্দেহও 
প্রকাশ করে বসলেন যে বইটি আসলে হয়তো ছেলের বাবা 
আতিয়ে'ন-এর লেখা । কিন্তু আরও অবাক হওয়া তখনও বোধহয় 
বাকি ছিলে| ৷ কারণ মাত্র উনিশ বছর বয়েসে & পণ্ডিত ছেলেটি 
আবিষ্কার করে বসলো পৃথিবীর প্রথম “ডিজিটাল ক্যালকুলেটর | 
আতিয়ে'ন তখন সরকারী চাকরি করেন। চাকরির প্রয়োজনে 
তাকে কর সংক্রান্ত বিভিন্ন হিসেব করতে হতে| | বাবার কষ্ট দেখেই . 


৬৫ 


উনিশ বছরের ছেলেটি তৈরি করেছিলে! তার যন্ত্রগণক। ততোদিনে 
তার নাম ছড়িয়ে পড়েছে চারিদিকে ৷ সুতরাং রাজ! এবং প্রধানমন্ত্রী 
যে তাকে যন্ত্রটি প্রদর্শনের অনুমতি দিয়েছিলেন সে আর আশ্চর্য 
কি! যন্ত্রটির পেটেন্ট নিয়ে তার একটি মডেল পাঠানো হয়েছিলো 
“রয়্যাল প্যাট্রন অফ লার্নিং, সুইডেনের রানী ক্রিন্টিনার কাছে । এই 
ag নিয়ে গবেষণার জন্য পরবর্তা কালে ছেলেটি রাজ-অনুদান 
পেয়েছিলো, এবং প্যারিসের সংগ্রহশালায় তার তৈরি একটি যন্্রগণক 
আজও সংরক্ষিত আছে। 

তেইশ বছর বয়সে ছ'দে বিজ্ঞানীর আগ্রহ জন্মালো বাযুচাপের 
প্রতি। ইটালির পদার্থবিদ ইভাঙ্গেলিস্ত। টরিসেলী মাত্র তিন বছর 
আগে, অর্থাৎ ১৬৪৩ সালে, পরীক্ষা করে প্রমাণ করেছেন যে পৃথিবীর 
বায়ুমণ্ডলের ওজন আছে, ফলে তার চাপও আছে । এই. চাপকে 
বলা হয় বায়ুচাপ। টরিসেলী পরীক্ষা করে আরও প্রমাণ করলেন, 
ভূপৃষ্ঠে বায়ুর চাপ ৭৬ সেন্টিমিটার দীর্ঘ পারদস্তস্তের চাপের 
সমান,, SIN প্রতি বর্গ সেন্টিমিটারে প্রায় এক কিলোগ্রাম | বেশ 
কয়েকদিন ধরে পরীক্ষা করার পর টরিসেলী লক্ষ্য করলেন পারদ- 
স্তম্ভের উচ্চতা সব সময় ৭৬ সেন্টিমিটার থাকে না। Berea বাড়ে 
কমে। যেহেতু পারদস্তস্তের উচ্চত| নির্ভর করে বায়ুর চাপের 
ওপরে, টরিসেলী অনুমান করলেন SIH বায়ুর চাপ সব সময় সমান 
থাকে না, অর্থাৎ আমাদের বায়ুমণ্ডলের ওজন বাড়ে-কমে ৷ টরিসেলী 
আরও বললেন, বায়ুমণ্ডল অতিক্রম করে গেলে পাওয়া যাবে মহাশুন্য 
যার কোনও ওজন নেই। রেনি দেকার্ত কিন্ত এই মতের ঘোর 
বিরোধিতা করলেন। তিনি বললেন, প্রকৃতিতে শৃন্তস্থান বলে কিছু 
নেই | তখন আমাদের ফরাসী বিজ্ঞানী এই বিষয়টা নিয়ে ভাবতে 
শুরু করলেন। এ 

বায়ুমণ্ডলের যদি সত্যিই ওজন থাকে তাহলে যতো ওপরে ওঠা 
যাবে ততোই তো বায়ুমণ্ডলের ওজন কমবে, অর্থাৎ বায়ুর চাপ 
কমবে। ব্যস, যা ভাবা তাই ste আমাদের উৎসাহী যুবকটি 

কাজে নেমে পড়লেন। যদি পাহাড়ে বেয়ে উঠে বিভিন্ন উচ্চতায় 
বায়ুর চাপ মাপা যায় তাহলে নিশ্চয়ই দেখা যাবে, উচ্চতা যতো! 
বাড়ছে, বায়ুর চাপ ততো কমছে। অর্থাৎ খুব সহজ পরীক্ষাতেই' 
প্রমাণ পাওয়া যাবে টরিসেলীর কথা ঠিক, না দেকার্ত ঠিক বলেছেন | 
পরীক্ষার জন্য দরকার শুধু একটা পারদের তৈরি ব্যারোমিটার-- 
যা দিয়ে বায়ুর চাপ মাপা যায়, আর একটা পাহাড়। ব্যারোমিটার 
জোগাড় হলো, এবং পাহাড় হিসেবে তিনি বেছে নিলেন তার জন্ম 
স্থানের কাছাকাছি অবস্থিত পাই-গ্-দোম পাহাড়টিকে । কিন্তু নিজে 
তো ছোটবেলা থেকেই রোগে ভোগেন, অহজম, মাথাধরা সর্বদা 
লেগেই রয়েছে, তাছাড়া রয়েছে অনিদ্রা রোগ | oak, পাহাড়ে 
তার ওঠা সাধ্যের বাইরে | তাই তিনি বেছে নিলেন তার শক্তসমর্থ 
তরুণ ভগ্নীপতি ম'সিয়ে পেরিয়ারকে | 

ব্যারোমিটার কীধে নিয়ে পাহাড়ে উঠতে লাগলেন পেরিয়ার, 
এবং যথারীতি ব্যারোমিটারের পারদস্তস্তের উচ্চতা কমতে লাগলো | 
অর্থাৎ বায়ুর চাপ কমছে ! আমাদের বিজ্ঞানী টরিসেলীর মতবাদকে 
প্রতিষ্ঠা করতে পেরেছেন সগৌররে | পাহাড় বেয়ে এক মাইল ওঠার 
পর পেরিয়ার দেখলেন পারদস্তান্তের উচ্চতা ৭৬ সে. মি. ইঞ্চি কমে 
গেছে। পাহাড়ে চড়তে পেরিয়ারের নিশ্চয়ই দারুণ ভালো লেগে 
থাকবে, কারণ একবার নয়, পীচ-পাচবার পাহাড়ে উঠে একই 
পরীক্ষা বার বার যাচাই করে নিলেন পেরিয়ার | 

পাহাড়-পরীক্ষায় সফল হবার পরই অদ্ভুত বিজ্ঞানীর মতিগতি 
ঘুরে গেলো দর্শন ও ধর্মের দিকে | অবশ্য ইতিমধ্যেই তিনি তরলের 
চাপ, ঘাত বৃদ্ধির নীতি, প্রবাবিলিটি থিওরি বা সম্তাবনা-তত্ত, ছিপদ 
রাশি সংক্রান্ত বীজগণিত, জ্যামিতি ইত্যাদি বহুমুখী বিষয়ে নিজের 
কৃতিত্ব জাহির করে ফেলেছেন। আজকের হাইড্রলিক ব্রেক এবং 
হাইড্‌লিক প্রেদ ভারই প্রতিভার ফলশ্রুতি। তিনি ক্যাথলিক ধর্ম 
মতে বিশ্বাসী ছিলেন, কিন্তু ১৬৪৬ সালেই 'জ্যানসেনিস্মএর, 
প্রভাবে পড়ে ধর্মান্তরিত হন। 'জ্যানসেনিস্ম্‌ মতে বিশ্বাসী ছিলো 

ক্যাথলিকদেরই প্রষ্টসজ্ববিরোধী একটা অংশ | 

১৬৫৪ সালে আর একবার সাক্ষাৎ মৃত্যুর হাত থেকে এই 
বিজ্ঞানী রেহাই পান। ঘোড়ার গাড়িতে করে যাচ্ছিলেন তিনি। 
হঠাৎই ঘোড়াগুলো গাড়ি থেকে বিচ্ছিন্ন হয়ে ছুটে চলে যায় | এই 
দুর্ঘটনায় রেহাই পাওয়ার. পর তার ধর্মে মতি বেড়ে গেলো আরে! 
বহুগুণ এবং জীবনের বাকি আট বছর কেটে গেলো ধর্মসংক্রান্ত 
লেখাপড়া জপতপ ও অনুস্থতা নিয়ে । “জ্যানসেনিস্ম-এর শিক্ষার 
সপক্ষে তিনি 'প্রভিন্সিয়াল লেটার্স নামে একটি বই লেখেন ।- এবং 
তার পরের বছরেই খ্রীষ্টধর্মের স্বরূপ ব্যাখ্যা করে একটি বিশাল বই 
লেখার কাজ শুরু করেন। মৃত্যুর সময়েও বইটি শেষ হয়নি । ফলে 
তার পাঙুলিপির যেটুকু অংশ পাওয়া! যায়, তা গ্রথিত করেই 
প্রকাশিত হয় 'পাসিস' বইটি । ‘পীসিস’ শব্দের অর্থ বিচিন্তা। 

মাত্র এই ছুটি বই তাকে এনে দেয় মরণোত্তর অসামান্য খ্যাতি | 
বিখ্যাত ফরাসী লেখক ভলতেয়ার agh বই পড়েই উদ্ধদ্ধ 
হয়েছিলেন | অথচ জীবনের শেষ চোদ্দপনেরো বছরে এই ফরাসী 
বিজ্ঞানী মাত্র আট দিনের জন্য গণিতচর্চা করেছিলেন | 

ঘটনাটি বড় অদ্ভুত। তখন তার বয়েস পয়ত্রিশ বছর। বিছানায় 
শুয়ে দাতের যন্ত্রণায় ছটফট করছেন। যন্ত্রণা ভুলে থাকার জন্য তিনি 
জ্যামিতিশাস্ত্রের ‘সাইক্লয়েড’ বা ‘চক্রজ’ নামে একটি বক্র রেখার কথা 
চিন্তা করতে থাকেন৷ যন্ত্রণা ক্রমে কমতে লাগলো | তখন তিনি 
ভাবলেন, WIN যখন কমছে তখন ঈশ্বরের বিচারে তার এই fos! 
মোটেই অসৎ চিন্ত! নয়। তারপর টান| আটাদিন ধরে “ক্রজ' নিয়ে 
ভেবে চললেন তিনি, এবং 'চক্রজ' সংক্রান্ত বহু সমস্তারই সমাধান 
করে ফেললেন | 

‘DHS কাকে বলে ত! খুব সহজে বুঝে নেওয়া! যেতে পারে | 
মনে করা যাক, একটি গোলাকার চাকতির কিনারায় একটা ছোট 
বিন্দু আকা হলো । এবারে চাকতিটিকে যদি খাড়াভাবে গড়িরে 
দেওয়া যার তাহলে সেটি ঠিক ছবির মতে! এগিয়ে যাবে | তখন 


er 

তীরচিহ্ন নির্দেশ করা fouls এগোবে ভ্যাশ চিহ্ন দেওয়া বক্ররেখা 
বরাবর । এই বক্ররেখাটিকেই বলা হয় চক্রজ:। চক্রজ’ রেখার 
we চাকতির ব্যাসের চার গুণ । ব্রিজ বা ট্রেন চলাচলের সুড়্গপথ 
নির্মাণের কাজে চক্র” রেখার বহু ব্যবহার পাওয়া ষায়। এই 
বিশেষ জ্যামিতিক রেখাটির প্রতি বিভিন্ন সময়ে আগ্রহ অনুভব 
করেছেন গ্যালিলিও, স্তার ক্রিস্টোফার রেন এবং পতুগীজ বিজ্ঞানী 
ক্রিপ্টিয়ান হাইগেন্জ. | 

এই আটদিন গণিত চর্চার পর বিজ্ঞানীর অসুস্থতা আরও খারাপ 
দিকে মোড় নেয়। একটানা অসহা মাথা যন্ত্রণা তার চোখের ঘুম 
কেড়ে নেয় নির্মমভাবে । অবশেষে ১৬৬২-তে তিনি নিজের বসত-. 
বাড়িটি ছেড়ে দেন এক দরিদ্র পরিবারকে | তারা সকলেই গুটি 
বসন্তে আক্রান্ত হয়েছিলো | এই ত্যাগ হয়তে! তার আত্মকৃক্ষের 
নজীর | এরপর তিনি তার বিবাহিত বোনের বাড়িতে বসবাস করতে 
থাকেন। ১৬৬২-র ১৯শে আগস্ট নেমে আসে অসম্ভব বন্ত্রাণাময় 
মৃত্যু | পরে ময়না তদন্তে জানা যায় তার করোটির গঠন বিকৃত ছিলো | 

এই ফরাসী বিজ্ঞানীর জীবনের প্রতিটি ভাজে লুকিয়ে ছিলো 
নিয়তির পরিহাস | নইলে যে গণিতচর্চায় তিনি ছিলেন অমিত 
প্ৰতিভাশালী, সেই চর্চা তিনি রাতারাতি ত্যাগ করেন | অবশ্য তার 
বক্তব্য ছিলো, এ কাজ তিনি করেছেন, স্বয়ং ঈশ্বরের নির্দেশে | 
সত্যিই, কি বিচিত্র জীবন! বাবার আপত্তি ছিলে! বলেই প্রথম 
জীবনে তিনি ঝুঁকেছিলেন জ্যামিতির দিকে ; দাতের যন্ত্রণা থেকে 
রেহাই পেতে শুরু করেছিলেন চক্রজ’ নিয়ে গবেষণা; আর 
সম্ভাবনী-তত্বের গোড়াপত্তন করেছিলেন একজন পেশাদার জুয়াড়ীর 
অনুরোধে | সেই জুয়াড়ীকে পৃথিবীবাসী নিশ্চয়ই ধন্যবাদ জানাবে | 

শাভালিয়ের দা মিয়ার ছিলেন পাকা জুয়াড়ী। তিনি বিরাট 
. সম্পত্তির মালিক হয়েছিলেন জুয়া খেলে, আবার তা বিসর্জনও 
দিয়েছেন একই পথে | ফরাসী বিজ্ঞানীর সঙ্গে তার পরিচয় ছিলো | 
একদিন দা মিয়ার এক সমস্যা হাজির করলেন বিজ্ঞানীর দরবারে | 
সমস্তাটা এই রকম £ দুজন খেলোয়াড Fie চেলে জুয়া খেলছে | 
ধরা যাক যে আগে পাঁচ পয়েন্ট পাবে সেই জিতবে | একজনের 
পয়েন্ট তিন, অপর জনের ছুই । টেবিলে মোট ৮০ টাকা জমা 
হয়েছে | যদি এমন.সময় খেলা বন্ধ হয়, তাহলে দুজনে কি হিসেবে 
ve টাকা ভাগাভাগি করে নেবে? অবশ্য ধরে নিতে হবে, 
দুজন জুয়াড়ী একই জাতের খেলোয়াড় ; জেতার সম্ভাবনা নেই 
সমান সমান ছিলো | 

আমাদের বিজ্ঞানী এই aaa নিয়ে তৎক্ষণাৎ ভাবনা-চিন্ত| শুরু 
করে দিলেন । এবিষয়ে পত্রালাপও করলেন অপর এক ফরাসী 
অঙ্কবিদ পিয়ের ফারমা-র সঙ্গে-। ধীরে ধীরে গড়ে উঠলো! সম্ভাবনা- 
তত্ব। মানুষ সেই প্রথম জানলো, অঙ্ক ও বিজ্ঞান চর্চায় সবসময় 
শতকরা একশোভাগ নিশ্চিত হওয়ার প্রয়োজন নেই | অনিশ্চয়তা ও 
সম্তাবনা__এই. দুটো বিষয় আজ বিজ্ঞানের প্রায় প্রতি ক্ষেত্রে 
জড়িয়ে আছে অচ্ছেগ্ভাবে | 

প্রসঙ্গ শেষ করার আগে ওপরের প্রশ্নটার উত্তর অনেকে হয়তো 
জানতে. চাইবেন | কেউ বা অনুপাতের সাহায্যে হিসেব কষে 
বলবেন, টাকা ভাগ হবে ৪৮ ও ৩২, এই দুটো ভাগে । কিন্ত 
সম্ভাবনা-তত্বের প্রয়োগে যে সঠিক উত্তর পাওয়া যাবে তা হলো £ 
৫৫ টাকা! ও ২৫ টাকা I 

এই ফরাসী বিজ্ঞানীকে নিয়ে বহু কথাই বলা হলো? শুধু বলা 
হয়নি তার নামটি | অনেকে হয়তো ইতিমধ্যেই সেটা অনুমান করে 
ফেলেছেন। আর ধারা পারেননি, তারা হয়তো জানতে চাইবেন 
“কে নাম এই age বিজ্ঞানীর? এবং সঙ্গে সঙ্গে ছোট্ট উত্তর 
পাবেন 3 ate পাস্কাল ! 


টিভিতে খেলাধুলো৷ কেমন করে দেখি 


ইমরান খান টুকটুকে লাল বল হাতে হাওয়ার বেগে ছুটে 
আসছেন | এদিকে ব্যাট হাতে রিচার্ডস্ও তৈরি । ফিল্ডাররা যার 
যার জায়গা মতো ওৎ পেতে রয়েছেন। আম্পায়ার ঝুকে পড়ে 
ধারালো চোখে লক্ষ্য করছেন খেলার প্রতিটি yas) টেনশনে 
থমথম করছে গোটা মাঠ । আর টিভির সামনে এই খেলা দেখতে 
দেখতে টেনশনে ডুবে আছি আমরাও | 

গত ১৯৭৮-র. অক্টোবরে ক্রিকেট বিশ্বকাপের খেলায় ঠিক এরকম 
একটি দৃশ্ঠ বাস্তব হয়ে উঠেছিলো টেলিভিশনের পর্দায়। তখন জয়- 
পরাজয়ের সংশয়ের দোলায় ছুলেছে দেশ-বিদেশের লক্ষ-কোটি 
টিভি-দর্শক | খেলার প্রতিটি মুহূর্ত জীবন্ত হয়ে পৌছে গেছে হাজার 
হাজার মাইল দূরের সাগরপারে টেলিভিশনের আশ্চর্য পর্দায় | 

ভাবতে অবাক লাগে, কেমন করে দূর-বিদেশের খেলা আমরা 
সরাসরি টিভির পর্দায় দেখতে পাই! যদি প্রায় ১৩০০০ কিলো- 
মিটার লম্বা একট! লৌহ শলাকা ভারতের মাটিতে গেঁথে দিয়ে 
পৃথিবীকে এফোড়-ওফোৌড় করে দেওয়া যেতো, তাহলে শলাকার অন্য 
প্রান্ত বেরিয়ে, পড়তো: মাঞ্কিন যুক্তরাষ্ট্রের মাটি ফু'ড়ে । অর্থাৎ, 
গোলাকার পৃথিবীর প্রায় ছুটি বিপরীত প্রান্তে রয়েছে ভারত ও মার্কিন 
যুক্তরাষ্ট্র । কিন্তু তা সত্বেও মাক্কিন যুক্তরাষ্ট্রে আয়োজিত ওলিম্পিক 
গেম্স আমরা ভারতে বসেই টেলিভিশনে দিব্যি দেখতে পাই | 
তখন কি খেয়াল থাকে, যে শক্তি টেলিভিশনে দেখ! চিত্র ও শব্দকে 
বয়ে নিয়ে আসছে তাকে প্রায় ১৯,৫০০ কিলোমিটার পথ পাড়ি 
দিয়ে আসতে হচ্ছে? এতোটা দুরপথ পাড়ি দিয়ে আসে বলে 
টেলিভিশনের ছবি কি মূল ঘটনার চেয়ে দেরিতে আমরা দেখতে 
পাই? অর্থাৎ মাঞ্চিন গুলুকে কোনও খেলোয়াড় যখন হাই-জাম্প 
প্রতিযোগিতায় শূন্যে লাফিয়ে উঠেছে, তখন কি আমরা টেলিভিশনে 
দেখবে! যে সে হাই-জাম্প দেবার জন্য দৌড়ে আসছে? মোটেই না। 
কিন্তু এতো দূরে বসেও সঙ্গে সঙ্গে ঘটন। ‘OPEN করার ব্যাপারটা 

সম্ভব হয় কেমন করে? এর কারণ--" 

না, শুরুর থেকেই বরং শুরু করা যাক | 

টেলিভিশনে কোনও ছবি দেখাতে গেলে প্রথম কাজ হলো টিভি 
ক্যামেরার মাধ্যমে সেই ছবিকে বৈদ্যুতিক সংকেতে পরিণত করা । 
অর্থাৎ, খেলার মাঠে প্রতি মুহূর্তে যে-সব ঘটনা ঘটছে তার দিকে 
তাক করে থাকে একাধিক টিভি ক্যামেরা । এই ক্যামেরাগুলো 
অনেকটা দর্শকের চোখের মতো কাজ করে। আমর! যখন কোনও 
জিনিস বা ঘটনার দৃশ্য দেখি, তার অর্থ সেই দৃশ্য থেকে আলোকরশ্মি 
প্রতিফলিত হয়ে আমাদের চোখে এসে পড়ছে । যদি আলো না 
থাকে, তাহলে কোনও PHS আমাদের চোখে ধর! দেবে A | কারণ, 
কোনও আলোকরশ্মি তখন দৃশ্যের বিভিন্ন qe থেকে প্রতিফলিত 
হয়ে আসবে না। দিনের বেল! যখন খেলা হয় তখন আলোর উৎস 
সুর্য। আর নৈশ খেলায় ব্যবহার করা হয় কৃত্রিম আলো | যেমন, 
হালোজেন বাতি। 

যে কোনও দৃশ্যই আলো! ও ছায়া দিয়ে তৈরি । অর্থাৎ, আলো 
ও ছায়ার অসংখ্য বিন্দু দিয়েই তৈরি হয় কোনো দৃশ্য al ছবির 
নকশা | কোনও সাধারণ ফটোগ্রাফ খুণটিয়ে দেখলেই ব্যাপারটা স্পষ্ট 
হয়ে যাবে | টিভি-ক্যামেরায় কোনও ফিল্ম থাকে না । তার বদলে 
থাকে কয়েকটি গুরুত্বপূর্ণ অংশ | ক্যামেরার প্রথমেই যে অংশটি থাকে 
সেটি হলে! “অপটিকাল লেন্স সিস্টেম” 1 এর মধ্যে কতকগুলো! সুক্ষ্ম ও 
নিখুত লেন্সের সমষ্টি থাকে । ক্যামেরায় যে-দৃশ্যের ছবি ‘ধরা’ হবে 
তা থেকে প্রতিফলিত আলো এই লেন্স সমষ্টির ওপরে এসে পড়ে । 
লেন্স সমষ্টি সেই আলে! যথাযথভাবে ফোকাস করে ফেলে টিভি 
ক্যামেরার দ্বিতীয় অংশ 'ক্যামেরা-টিউবএর ওপরে | “ক্যামেরা 
টিউব’ই হলো টিভি ক্যামেরার প্রাণ | কারণ, যে আলোকরশ্মি তার 
ওপরে এসে পড়ে তা থেকে উপযুক্ত বৈদ্যুতিক সংকেত বা ‘ইলেকট্রিক 
সিগনাল’ তৈরি করে “ক্যামেরা টিউব’ 1 “ক্যামেরা-টিউব” নানারকমের 
হয়। যেমন, ইকনোস্কোপ, ইমেজ ডিসেক্টর, এমিট্রন, athe 

টিউনটি 
আমপ্িফায়ার ও ট্রান্সমিটারে 
টিভি ক্যামেরার বিভিন্ন অংশ... 
ভিডিকন, অর্থিকন ইত্যাদি | 'ক্যামেরা-টিউব' এ উৎপন্ন বৈদ্যুতিক 
সংকেত “ইনপুট” বা ‘নিবেশ’ হিসেবে ঢুকিয়ে দেওয়া হয় টিভি, 
ক্যামেরার শেষ অংশ “প্রিআ্যামপ্লিফায়ার'এ। “প্রিআ্যামগ্রিফায়ার' 
এক ধরনের অ্যাম্রিফায়ার যা বৈদ্যুতিক সংকেতকে পরিবর্ধনের কাজ 
করে। এই পরিবর্ধিত সংকেতকে. আরও জোরালো ও নিখু'ত করার 
জন্য পাঠিয়ে দেওয়া হয় নানা আ্যামপ্লিফায়ার ও নিয়ন্্ণ-বর্তনির 
মধ্যে | সেখান থেকে CAMPOS সংকেত চলে যায় “ভিশন-ট্রান্সমিটার' 
বা চিত্রপ্রেরক wa | চিত্র প্রেরক যন্ত্রে যে বৈদ্যুতিক সংকেত পৌছয় 
তাকে বলা হয় ‘ভিডিও সিগন্যাল’ বা চিত্র সংকেত | 
এক-একটি টেলিভিশন সেট হচ্ছে এক-একটি গ্রাহক যন্ত্র | এই 
গ্রাহক যন্ত্রের কাজ হলো চিত্রসংকেত গ্রহণ করে তা থেকে ছবি 


ফুটিয়ে তোল! | সুতরাং চিত্র সংকেতকে বিভিন্ন দিকে অনেক দূর 
₹কেতকে অক্ষত-অবিকৃতভাবে 


পর্যন্ত ছড়িয়ে দিতে হবে। চিত্রস 

অনেক দূর পর্যন্ত ছড়িয়ে দিতে গেলে SETA হয় উচ্চ কম্পাঙ্কের 

একটি “ক্যারিয়ার ওয়েভ’ বা বাহক তরঙ্গ। কোনও তরঙ্গ প্রতি 

সেকেন্ডে একবার ওঠা-নামা করলে তার কম্পাঙ্ক হয় ১ হাৰ্জ | যদি 

বিজ্ঞান-৫ 


এই ওঠা-নামার কাজটা সেকেণ্ডে ১০ লক্ষ বার হয় তাহলে কম্পান্ক 
হয় ১ মেগাহার্জ। টেলিভিশনের চিত্রসংকেত যে বাহক তরঙ্গের 
মাধ্যমে ছড়িয়ে দেওয়া হয় তার FATS ৫৪ থেকে ৮৯০ মেগাহার্জের 
মধ্যে থাকে | যাকে আমরা টিভি সেন্টারের টাওয়ার বা টেলিভিশন 
টাওয়ার বলি সেটা হচ্ছে সংকেত প্রেরক স্তম্ভ বা 'ট্রান্সমিটিং 
টাওয়ার’ | সেই টাওয়ারের আ্যান্টেনার সাহায্যেই বাহক তরঙ্গ 
বাহিত চিত্রসংকেত বা “মডিউলেটেড ভিডিও সিগন্যাল’ চারিদিকে 
ছড়িয়ে দেওয়া হয়। 

এ তো গেল চিত্র-সংকেতের কথা । টিভিতে আমরা শুধু যে ছবি 
দেখি তা নয়, তার সঙ্গে সঙ্গে উপযুক্ত শব্দও শুনতে পাই। যে দৃশ্যটি 
টিভিতে দেখানে! হবে আর আনুষঙ্গিক শব্দগুলো ধরা হয় মাইক্রো" 
ফোনে | টিভি ক্যামের! যেমন ছবিকে বৈদ্যুতিক সংকেতের রূপ দেয়, 
তেমনি মাইক্রোফোন শব্দকে পরিণত করে উপযুক্ত বৈদ্যুতিক 
সংকেতে | সেই সংকেতকে আ্যামপ্রিফায়ারের সাহায্যে পরিবর্ধিত 
করে বিভিন্ন নিয়ন্ত্রণ-বর্তনির মাধ্যমে পাওয়া যায় ‘অডিও সিগন্যাল’ 
বা শব্দ-সংকেত। এই শব্দ-সংকেতকে চিত্র-সংকেতের সঙ্গে “সমলয়ে? 
রেখে ভিন্ন কম্পাঙ্কের বাহক তরঙ্গের সাহায্যে একই 'ট্রান্সমিটিং 
টাওয়ার” থেকে চারিদিকে ছড়িয়ে দেওয়া zai চিত্র ও শব্দ- 
সংকেতের ‘লয়’ যদি একই না হয় তাহলে টেলিভিশনে দেখা ছবি ও 
শব্দের মধ্যে মিল খুঁজে পাওয়া মুস্কিল হবে। যেমন, ব্যাটসম্যান 
বল মারার পর যখন ত ফিল্ডারের হাত ঘুরে বোলারের হাতে ফিরে 
এলো, তখন হয়তো শোনা যাবে ব্যাটে-বলে সংঘর্ষের ‘খটাস’ শব্দ | 
এই কারণেই চিত্র ও শব্দ-সংকেতকে সমলয়ে প্রচার করা হয়। 

সুতরাং 'ট্রান্সমিটিং টাওয়ার"এর মাধ্যমে চিত্র ও শব্দ-সংকেত : 
অদৃশ্য রেতার-তরঙ্গের আকারে ছড়িয়ে পড়ছে চারিদিকে । এখন 
সেই তরঙ্গ থেকে ছবি ও শব্দ তৈরি করে নেওয়াটা টেলিভিশন 
সেটের কাজ। চিত্র ও শব্দ-সংকেতের বেতার-তরঙ্গ ছুটির কল্পাঙ্ক 
ভিন্ন হয় । ফলে একই সঙ্গে প্রেরিত হলেও প্রয়োজন মতে| সংকেত 
দুটিকে আলাদা করে নেওয়| যায় । সংকেত গ্রাহক-যন্ত্র বা টেলি- 
ভিশন সেট ঠিক এই কাজটিই করে । চিত্র ও শব্দের বেতার-সংকেত 
গ্রহণ করে টেলিভিশনের আ্যান্টেনা পাঠিয়ে দেয় টিভির ভেতরে | 
যাতে নির্বাধার় বেতার-সংকেত গ্রহণ করা যায় সেই জন্যে 
আযান্টেন। সাধারণত লাগানো হয় বাড়ির ছাদে | সংকেত ছুটি টিভির 
ভেতরে পৌছলে সেখানে তাদের আলাদা করে TST] হয়। এই 
কাজটি করে বিশেষ ইলেকট্রনিক বর্তনি-_-যাদের কাজই হলো নির্দিষ্ট 
কম্পাঙ্কের বৈদ্যুতিক সংকেতকে “ছেঁকে আলাদ। করে নেওয়া | 
চিত্র ও শব্দ-সংকেতের কম্পাঙ্ক ভিন্ন হওয়ার ফলে ইলেকট্রনিক 
“ফিন্টার' বা ‘ater সহজেই তাদের আলাদা! করে নিতে পারে । 
তারপর চিত্র-সংকেত অনুযায়ী টিভি ক্যামেরায় “ধরা” দৃশ্যটি পুনর্গঠিত 
হয় টেলিভিশন পর্দায়, আর শব্দ-সংকেত অনুযায়ী টিভির ভেতরের 
স্পিকার উপযুক্ত কথ! ব| শব্দ শুনিয়ে দেয় আমাদের | 

টিভিতে ছবি ঠিক কিভাবে পুনর্গঠিত হয় এবারে সেটা একটু 
বিশদভাবে দেখ! যাক। 

টেলিভিশনে মূলত কোনও স্থির ছবির পুনর্গঠন করা হয়। 
কিন্তু অনেকগুলো স্থির ছবিকে পরপর খুব দ্রুত দেখানোর ফলে 
চলচ্চিত্র দেখছি ৷ অর্থাৎ ছবির পাত্র-পাত্রীর৷ 
“জীবন্ত হয়ে চলে-ফিরে বেড়াচ্ছে। এই চলচ্চিত্রের প্রত্যেকটি স্থির 
ছবি অসংখ্য ছোট ছোট আলোক বিনু ও ছায়া-বিন্দুর সমষ্টি 
সাদা-কালোয় ছাপা কোনও ছবিকে খুঁটিয়ে লক্ষ্য করলে ছোট ছোট 
সাদ। এবং কালো ফুটকি দেখা বাবে | সাদ! কাগজের ওপরে 1 
ছবিটি ছাপ! হয়, তাহলে শুধুমাত্র কালো ফুটকির ঘনত্ব 958 

আমাদের মনে হয় যে 


বাড়িয়েই প্রয়োজন মতে! হালকা Al গাঢ় ছাই রঙ, অথবা ঘন 

কালে রঙ ফুটিয়ে তোল! যায়। রঙিন ছবির ক্ষেত্রেও এই একই 

নীতি ব্যবহার করা হয় । সেখানে একাধিক রঙের রঙিন ফুটকি নান! 

. অনুপাতে মিলেমিশে রঙিন ছবি তৈরি করে । এখানে মনে রাখতে 

হবে, সাদা-কালে| টিভি ও রঙিন টিভির মূল নীতি একই-_যদিও 

অতিরিক্ত কিছু যন্ত্রাংশ সেখানে প্রয়োজন হয় এবং টেলিভিশন 
পর্দাটিও হয় বিশেষ ধরনের | 

কোনও ছবির প্রত্যেকটি ছোট আলোকিত বা অন্ধকার অংশকে 

বলা হয় "পিকচার এলিমেন্ট' সংক্ষেপে যার নাম “পিক্সেল বা 


‘পেল্‌’ | অসংখ্য ‘পেল’ একজোট হয়ে তৈরি হয় সম্পূর্ণ একটি- 


ফটোগ্রাফ। 

টেলিভিশনে ছবি তৈরি হওয়ার নীতি ঠিক ফটোগ্রাফের মতো 
নয়। সেখানে ফুটকির বদলে ব্যবহার করা হয় সমান্তরাল সরু 
. রেখ|। খুব কাছ থেকে লক্ষ্য করলে টিভির পর্দায় ফুটে-ওঠা ছবিতে 
এরকম অগুনতি সরু সরু রেখা দেখ! যায় । চিত্র-সংকেত অনুযায়ী 
এই রেখাগুলে! জায়গায় জায়গায় সাদা ব। কালো হয়ে যায় । 
তখন সব কটি রেখার সাদ! ও.কালে। অংশ মিলে তৈরি হয় সাদা- 
কালো! ছবি | তবে ছাপা ছবির সাদা-কালো ফুটকির মতো টিভির 
রেখার সংখ্যার ঘনত্বের কোনও হেরফের হয় ন|। রেখাগুলো খুব 
WA হওয়ার ফলে একটু দূর থেকে টিভির ছবি দেখলে সেগুলো আর 
আলাদা করে আমাদের চোখে পড়ে না _নেকটা ফটোশ্রাফের 
FA 'পেল্‌-এর মতে | 

ফটোর বেলায় গোট! ছবিটা একই সঙ্গে fea ওপরে ফুটে 
ওঠে । অর্থাৎ, সব কটি “পেল্ই একসঙ্গে তৈরি হয়। কিন্তু টেলি 
ভিশনের ছবির ক্ষেত্রে ঘটনাটা - অন্যরকম | সেখানে সরু সরু সুক্ষ 
উজ্জল রেখাগুলো খুব দ্রুতগতিতে পরপর ‘একে’ ফেলা হয়। 
‘আকার’ এই কাজটি করে সুক্ষ পারমাণবিক কণ। ‘ইলেকট্রন’ | কিন্ত 
কাজটি সে কেমন করে হাসিল করে ? এর উত্তর জানতে হলে টিভির 


Qu 


ভেতরে প্রধান কি কি যন্ত্রাংশ আছে সে-সম্পর্কে মোটামুটি একটা 
ধারণ। থাকা দরকার | 

প্রথমেই বলি, টিভির পর্দার কথা। এটাকে অনেক সময় 
পিকচার টিউব? বলা হয় । এর কারণ কি? এর কারণ হলো, বাইরে 
থেকে একটা উত্তল পর্দার মতো দেখালেও আদতে জিনিসটি দেখতে 
অনেকটা লাউড-স্পিকারের চোঙের মতো | চোঙের চওড়া প্রান্তটিই 
হলো পর্দা | এক বিশেষ ধরনের পুরু কীচ দিয়ে টিভির পর্দা তৈরি করা 
হয়। আর পর্দার ভিতর দিকে ‘ফসফর’ জাতীয় প্রতিপ্রভ পদার্থের 
আস্তরণ থাকে | “পিকচার টিউব'এর সরু প্রান্তের দিকে থাকে-একটি 
“ইলেকট্রন বন্দুক’ | ইলেকট্রন বন্দুক থেকে বর্শার ফলার মতো সুক্ষ 
কণা ইলেকট্রনের তীক্ষ স্রোত বেরিয়ে আসে । এই স্রোত যখন 
পর্দার প্রতিপ্রভ আস্তরণের ওপর আছড়ে পড়ে তখন সেখানে দেখা 

যায় একটি উজ্জল আলোক-বিন্দু। আর যেখানে কোনও কণা এসে 

আঘাত করে না সেখানে কোনও আলোক-বিন্দু তৈর হয় না 
ফলে পাওয়। যায় ছায়া-বিন্দু। এইরকম অসংখ্য আলোকা বিন্দু ও 
ছায়া-বিন্দু মিলেই তৈরি হয় একটি সম্পূর্ণ ছবি। 

সব পদার্থের মধ্যেই ইলেকট্রন আছে। এই ইলেকট্রনগুলো 
পদার্থের ভেতরে যেমন থাকে, তেমনি পদার্থের যুক্ত তলেও থাকে। 
কোনও ধাতব পদীর্থকে উত্তপ্ত করে ইলেকট্রন কণাকে মুক্ত করা 
সম্ভব? ইলেকট্রন বন্দুকে একটি ধাতব তড়িৎদ্বারকে উত্তপ্ত করে 
ইলেকট্রন কণা মুক্ত কর! হয় | তারপর ধনাত্বক তড়িৎদ্বারের আকর্ষণে 
খণাত্বক কণা ইলেকট্রন ছুটে যায় টিভির পর্দার দিকে। এই কাজের 
জন্য বিভিন্ন বিছ্যুৎ-ক্ষেত্র ও চৌন্বকক্ষেত্র ব্যবহার করা হয়। 
ইলেকট্রন কণা ছুটে যাওয়ার পথে যাতে কোনওরকম বাধা না পায় 
সেজন্য “পিকচার টিউব’ এর ভিতরটা বায়ুশূন্ করা থাকে। 

ইলেকট্রন বন্দুক থেকে বেরিয়ে আসা ইলেকট্রনের তীক্ষ are 
অনেকটা কলমের নিবের মতো! আঁচড় টেনে চলে টিভির পর্দার 

সাদা কাগজে লিখি ঠিক সেভাবে 

ওপরে । যেমন করে আমরা 


অন্ধকার পর্দার ওপরে “ইলেকট্রনেরপনিব' বা দিক থেকে ডান দিকে 
সরু সর আলোর }দাগ “টেনে চলে। এই কাজটিকে পরিভাষায় 
'স্কানিং বলা হয়। 

টিভি ক্যামেরার?ক্যামেরা টিউব-'এ যখন কোনও দৃশ্য “ধরা” হয় 
তখন তাকেও একইভাবে “স্ক্যানিং করা হয়। এর ফলে যে কোনও 
ছবিকে ছোট ছোট “পিকচার:এলিমেন্ট-এ ভাগ করে নেওয়া যায়। . 
টেলিভিশন সেট-এ চিত্রসংকেত থেকে সেই “পিকচার এলিমেণ্ট* 
গুলোকেই ইলেকট্রনের রেখা দিয়ে পুনর্গঠন করা হয়। 'স্ব্যানিংএর 
সময়ে ইলেকট্রনের স্রোত যখন বা দিক থেকে ভান দিকে এক একটি 
রেখা টানে, তখন সেই রেখার ওপরে যে কটি “পিকচার এলিমেন্ট' 
থাকে তার সব কটিকেই সে TTI যায়। একটি রেখ! টানা হয়ে গেলে 
ইলেকট্রন বন্দুক “ইলেকট্রন-নিবটিকে ডান প্রান্ত থেকে তুলে নিয়ে 
যায় বা প্রান্তে | তারপরে প্রথম রেখার সামান্য নিচ থেকে আবার 
টানতে শুরু করে নতুন রেখা_ঠিক কাগজে কলম দিয়ে দ্বিতীয় 
লাইন লেখার মতো 1 এক একটি রেখা টানা হয়ে গেলে “নিবকে 
বা প্রান্তে খুব দ্রুত ফিরিয়ে নেওয়া হয়। এই কাজটিকে বলা হয় 
‘রিট্রেস’ বা ফ্রাই ব্যাক? | 

কোনও একটি স্থির ছবিকে টিভিতে দেখাতে হলে তাকে “ক্যামেরা 
টিউব-এ একই রকমভাবে সরু রেখ! দিয়ে apa’ করতে হবে । 
তারপরে টেলিভিশনের পর্দায় সেই ছবিটিকে পুনর্গঠন করতে গেলে 

ছবি থেকে “ক্যামেরা টিউবএর মাধ্যমে পাওয়া চিত্রসংকেত অনুযায়ী 
ইলেকট্রন বন্দুক থেকে বেরিয়ে আসা ইলেকট্রন কণার সংখ্যাকে কম- 
বেশি করতে হবে । কলে পর্দায় “ইলেকট্রনের নিব’ যে-রেখাগুলো! 
আকবে তাদের ওঁজ্জল্যের তারতম্য হবে । নিব দিয়ে টিভি পর্দার 
ওপর থেকে নিচ পর্যন্ত যখন সব কটি ‘সরু রেখা টানা হয়ে যাবে, 
তখনই আমর! দেখতে পাবো পুনর্গঠিত ছবি। 

“পিকচার এলিমেন্ট-এর সংখ্যা যতো বেশি হবে, পুনর্গঠিত ছবি 
ততোই নিখুত হবে। সেই কারণেই টেলিভিশনের সরু রেখাগুলে। 
A ‘arias লাইন’-এর সংখ্যা যথেষ্ট বেশি রাখা হয় । সাধারণত 
এই সংখ্যাটি হয় ৫২৫ কিংবা ৬২৫। সুতরাং একটি স্থিরচিত্র পর্দায় 
আকতে গেলে ‘ইলেকট্রন-নিব’কে অন্তত ৫২৫টি রেখা টানতে হবে । 
মনে হতে পারে, এতোগুলো রেখা যখন টানা হয় তখন আমরা সেটা 
ধরতে পারি না কেন? এর কারণ “ইলেকট্রন-নিব, কাজ করে খুব 
ভাড়াতাড়ি। ৫২৫টি রেখা টানতে তার সময় লাগে মাত্র ১/৩০ 
সেকেণ্ড। অর্থাৎ, এক সেকেণ্ডে সে ৩০টি ছবি দর্শকের চোখের 
সামনে ফুটিয়ে তুলতে পারে | “ইলেকট্রন-নিব' এর তৈরি করা ৫২৫ 
লাইনের এক একটি ছবিকে বল! হয় “ফ্রেম” । এক সেকেণ্ডে ৩০টি 
‘ফ্ৰেম’ দেখানো হয় বলেই টিভিতে চলচ্চিত্র দেখতে আমাদের কোনও 
অসুবিধে হয় না । এই ৩টি ফ্রেমের সমস্ত সরু রেখাগুলোর দৈর্ঘ্য 
যোগ করলে হয় প্রায় সাড়ে ছয় কিলোমিটার ! oats “ইলেকট্রন- 
নিবএর রেখা আকার গতিবেগ এক সেকেণ্ডে প্রায় সাড়ে ছয় 
কিলোমিটার । 

আমরা যখন কোনও জিনিস দেখি, তখন জিনিসটি হঠাৎ করে 
চোখের সামনে থেকে সরিয়ে নিলেও তার ছবি প্রায় ১/১০ সেকেণ্ড 
স্থায়ী হয় অক্ষিপটে | এই ঘটনাকে বল! হয়‘পারসিস্টেন্স অফ ভিসন’ 
বা ‘দৃষ্টির স্থায়িত’। এই কারণেই খুব তাড়াতাড়ি পর পর কয়েকটি 
ছবি আমাদের চোখের সামনে ধরলে আমাদের মনে হয় যেন চলমান 
ছবি দেখছি। অর্থাৎ “দৃষ্টির স্থায়িত্ব-এর জন্যেই আমাদের পক্ষে 

চলচ্চিত্র দেখা সম্ভব হয়। আর একই কারণে টেলিভিশনের পর্দার 
সেকেণ্ডে ফুটে ওঠা ৩০টি ফ্রেম টিভিতে চলচ্চিত্র দেখতে আমাদের 
সাহায্য করে | 

এবারে একটা! প্রশ্ন মনে জাগতেই পারে । সেটা হলো, এতো , 
ঘটনার ঘনঘটা পেরিয়ে কোনও দৃশ্যের ছবি কি করে প্রায় সঙ্গে সঙ্গে 
পৌছে যায় আমাদের টেলিভিশন সেটের পর্দায়? এর উত্তর খুব 
সহজ | “ক্যামেরা টিউব-এর 'স্ক্যানিং-চিত্রসংকেত তৈরি হওয়া, 
ট্রান্সমিটিং টাওয়ার, থেকে সংকেতের বেতার-তরঙ্গ আমাদের | 
টেলিভিশনের আ্যান্টেনায় পৌছে যাওয়া, টেলিভিশনের ভিতরে চিত্র 
ও শব্দসংকেত “ছেঁকে আলাদা করে নেওয়া, আর সব শেষে “স্ক্যানিং 
ক্রিয়ার মাধ্যমে টিভি-র পর্দায় ছবি ফুটিয়ে তোলা, এই সবগুলো 
কাজই ঘটে যায় খুব দ্রুতগতিতে । এর মধ্যে সবচেয়ে দ্রুত ঘটন! 
হলে! 'ট্রান্সমিটিং টাওয়ার থেকে টেলিভিশন সেটের ত্যান্টেনায় 
বেতার-তরঙ্গের পৌছে যাওয়া । কারণ, বেতার-সংকেত.এই দূরত্ব 
অতিক্রম করে আলোর গতিতে, অর্থাৎ, প্রতি সেকেন্ডে ৩,* ০,০০০ 
কিলোমিটার বেগে | সুতরাং বোঝাই: যাচ্ছে, এই বেগে মাঞ্চিন 
যুক্তরাষ্ট্র থেকে ভারতে আসতে সংকেতের সময় লাগবে মাত্র ০-০৬৫ 
সেকেণ্ড বা এক সেকেণগ্ডের প্রায় পনেরো! ভাগের এক ভাগ । এ ছাড়া 
অন্যান্য কাজগুলোর জন্যে যদি মোট একই রকম সময় লাগে 
তাহলে সব কাজ মিলিয়ে আসল দৃশ্যের ঘটনা ও টিভিতে দেখা সেই 
ঘটনার ছবির তফাৎ হবে মাত্র ০১৩ সেকেণ্ড বা ১ সেকেণ্ডের প্রায় 
সাড়ে সাত ভাগের এক ভাগ । সুতরাং এই কারণেই পৃথিবীর অপর 
প্রান্তের ঘটনাও আমরা টেলিভিশনে বলতে গেলে একরকম সঙ্গে 
সঙ্গেই ‘চাক্ষুষ’ করতে পারি। 

এই প্রসঙ্গে আর একটা কথা বলা দরকার। মাৰ্কিন যুক্তরাষ্ট্র বা 
এরকম কোনও দুর দেশ থেকে টেলিভিশনের বেতার-সংকেত সরাসরি 
ভারতে এসে পৌছতে পারে al | কারণ সংকেতের বেতার-তরঙ্গ ছুটে 
চলে সরলরেখায়, অথচ পৃথিবীর আকার গোল। সুতরাং মার্কিন 

যুক্তরাষ্ট্রের প্রেরিত সংকেত প্রথমে পৌছয় মহাকাশে ভূদমলয় কক্ষে 
স্থাপন করা কোনও “স্তাটেলাইট’ বা “উপগ্রহ'তে। তারপর সেখান 
থেকে সংকেতকে পুনঃপ্রেরণ করা হয় ভারত লক্ষ্য করে। এই 
উপগ্রহকে বলা হয় কৃত্রিম যোগাযোগ উপগ্রহ বা 'আরটিফিসিয়াল 
কমিউনিকেশন স্যাটেলাইট” | এই সব উপগ্রহকে বিষুবরেখা৷ বরাবর 
ভূঘমলয় কক্ষপথে স্থাপন কর! হয়। তার ফলে উপগ্রহগুলে! পৃথিবীর 
আবর্তনের সঙ্গে তাল মিলিয়ে একইভাবে ঘুরে চলে | সুতরাং উপ- 
গ্রহগুলোকে যে দেশের “আকাশে, স্থাপন করা হয়, তারা সেই দেশের 
ওপরেই বরাবর থাকে | পৃথিবীর আবর্তন এই আপেক্ষিক অবস্থানের 
AWS ঘটাতে পারে না। অতএব উপগ্রহগুলো বেতার-সংকেত 
আদান-প্রদানের কাজটিকে সম্ভব করে তোলে। দূর দেশ থেকে 
আসা! এই বেতার-তরঙ্গ মূলত “মাইক্রোওয়েভ” বা “মাইক্রোতরজ+ | 
মাইক্রোতরঙ্গের কম্পাঙ্ক ১০০০ মেগাহার্জ থেকে ৩,০০,০০০ মেগাহার্জ 
পর্যন্ত হতে পারে | বহুদুরের পথ অতিক্রম করতে বেতার-সংকেতের 
যে শক্তিক্ষয় হয় তা পূরণ করে দেওয়া হয় পরিবর্ধন প্রক্রিয়ার 
মাধ্যমে | 

সুতরাং গত নভেম্বর মাসে কলকাতায় যে ক্রিকেট বিশ্বকাপ 
ফাইনাল অনুষ্ঠিত হলো তা কেমন করে টেলিভিশনে আমরা দেখতে 
পেলাম সে-সম্পর্কে মোটামুটি একট! ধারণ! পাওয়া গেলো । আর 

একই সঙ্গে সেই খেলার PI কেমন করে ইংল্যাণ্ড, অষ্ট্রেলিয়া, 
নিউজিল্যাও্ড প্রভৃতি দেশের টেলিভিশনে 'স্তাটেলাইট’-এর মাধ্যমে 
পৌঁছে গেছে তাও কিছুটা বোঝা গেলো । এখন নিশ্চয়ই টিভিতে 
কোনও অনুষ্ঠান - দেখতে বসে আমরা আর ততোটা অবাক হবো! 
না। তবে শেষে একটা কথা বলি, সহজ করে এতো কথা বললেও 
খুব খুঁটিয়ে দেখতে গেলে টেলিভিশন-রহস্য কিন্ত এতো সহজ নয়। 
এবিষয়ে যারা আরও বিশদভাবে জানতে আগ্রহী তাদের তত্ব ও 
তথ্যপূৰ্ণ wer বইপত্র নিয়ে রীতিমতো পড়াশোনা করতে হবে। 


শি 


| 


মহাকাশে বুদ্ধিমান প্রাণীর খৌজে 


পুরাকালে ধারণা ছিলো পৃথিবী বিশ্বজগতের কেন্দ্রে রয়েছে। আর 
বিশ্বাস ছিলো! মানুষ ঈশ্বরের সন্তান__বিশ্বজগতের সেরা বুদ্ধিমান 
প্রাণী । কিন্ত ক্রমে ক্রমে মানুষের এই ছুটি ধারণাই গেছে বদলে | 
মানুষ জেনেছে, পৃথিবী মোটেই বিশ্বজগতের কেন্দ্রে অবস্থিত নয়। 
আরও জেনেছে, মহাবিশ্বের অন্য কোনও গ্রহে মানুষের চেয়েও 
বুদ্ধিমান প্রাণীর খোজ পাওয়াট। নেহাত অসম্ভব নয় | 


প্রাচীনকালে কোনও কোনও দার্শনিক অবশ্য বিশ্বাস করতেন 


বিশ্বজগতের অন্য কোনও গ্রহে পৃথিবীর মতোই প্রাণের বিকাশ ঘটা 


সম্ভব | যেমন ৪০০ খরীস্টপূর্বাব্ে গ্রীক দার্শনিক চিওসের মেট্রোডোরাস 
লিখেছিলেন, ‘এক বিশাল জমিতে মাত্র এক গুচ্ছ গম থাকা যেমন 
অসম্ভব, তেমনই অসীম মহাবিশ্বে একটি মাত্র প্রাণীজগৎ থাকাটাও 
অবাস্তব । এই সংশয় নিয়ে দার্শনিক তর্ক-বিতর্ক চলেছে বহুকাল 
ধরে । কেউ বলেছেন, আমাদের সৌরজগতের মতো লক্ষ লক্ষ কোটি- 
কোটি সৌরজগৎ রয়েছে THOS | সেখানে রয়েছে অসংখ্য AAs 
তাদের একটিও কি পৃথিবীর মতন নয়? সবগুলোই কি অনুর্বরা” 
বন্ধ্যা? সেখানে কি ঘটতে পারে না প্রাণের বিকাশ ? থাকতে 
পারে না বুদ্ধিমান প্রাণী? কোনও কোনও দার্শনিক ও বিজ্ঞানী এই 
প্রকল্পের তীব্র প্রতিবাদ করেছেন | তারা বলেছেন, না, বিশ্বজগতে 
আমরাই একমাত্র বুদ্ধিমান জীব । যেহেতু স্বপক্ষে বা বিপক্ষে কোনও 
প্রমাণই কেউ দাখিল করতে পারেননি তাই বিতর্কও দীর্ঘস্থায়ী 
হয়েছে । এবং আজও অব্যাহত রয়েছে | 
এবিষয়ে প্রথম সরাসরি পদক্ষেপ বিজ্ঞানী জোহান কার্ল গাউস- 

এর । তিনি প্রস্তাব দিয়েছিলেন, পিথাগোরসের উপপাগ্টি বিশাল 
মাপে চিত্রিত করা হোক পৃথিবীর জমিতে | একটি অতিকায় সমকোণী 

ত্রিভুজ আকা হোক উত্তর রাশিয়ায় | আর সেই ত্রিভুজের তিন বাহু 

সংলগ্ন তিনটি বর্গাকার পাইন গাছের জঙ্গল চাষ করা ATH | তাহলে 

মহাকাশের উড়ন্ত যান থেকে ভিন গ্রহের বুদ্ধিমান প্রাণীরা এই 

জ্যামিতিক উপপাগ্টি দেখতে পাবে এবং পৃথিবীর মানুষের সঙ্গে 
যোগাযোগ করার চেষ্টা করবে। কিন্তু শেষ পর্যন্ত গাউস-এর প্রস্তাব 
বাস্তবে রূপায়িত হয়নি ৷ 

এর পরে ভিন্গ্রহের বুদ্ধিমান প্রাণীর সঙ্গে যোগাযোগ করার জন্য 
বহু নতুন নতুন প্রস্তাব এসেছে, চেষ্টাও হয়েছে। যেমন, বিশাল 
কাকার অগ্নিকুণ্ড জালিয়ে তাদের জানানো যে গণিতের “শূনা 
প্রতীকটি মানুষের জানা আছে। ১৮৬৯-তে ইংরেজ রসায়নবিদ 
চার্লস ফ্রেডরিক ক্রম সার ইওরোপ জুড়ে দৈত্যাকার আয়ন। 
লাগানোর প্রস্তাব দেন। এই আয়না সূর্যের আলো প্রতিফলিত 
করে ফেলবে মঙ্গল গ্রহে। তাতে মঙ্গল গ্রহের প্রাণীরা. মানুষের কথা 
জানতে পারবে । বল! বাহুল্য, দে সময়ে মঙ্গলগ্রহ সম্পর্কে বিশদ 
তথ্য বিজ্ঞানীদের জানা ছিলো না। যাই হোক, চার্লস ক্রস তার 
পরিকল্পনা রূপায়ণের অর্থ জোগাড় করতে পারেননি । :৮৯৯ সালে 
নিকোলা টেস্লা! মহাকাশে বেতার তরঙ্গ ছড়িয়ে দেবার পরিকল্পন! 
করেন । এক প্রকাণ্ড তারের কয়েল তৈরি করে টেস্লা কাজে নেমে 
পড়েন। কিন্তু বহু পরিশ্রম করেও তার পরীক্ষা সফল হয়নি । ১৯১২ 
সালে ইটালির ইলেকট্রিক্যাল ইঞ্জিনিয়ার মাচিজ মার্কনি একটি 
প্রকাণ্ড আানটেনা তৈরি করে নৌকোয় চাপিয়ে ভাসিয়ে দেন সমু, 
কিন্তু তাতেও উল্লেখযোগ্য কোনও ফল পাওয়া যায়নি | 


বুদ্ধিমান প্রাণী SSRI নতুন যুগ। জন্ম নিলো, “সার্চ ফর 
একসই্রাটেরেস্রিযাল ইন্টেলিজেন্স বা “সেটি, প্রোগ্রাম | 

মহাকাশ থেকে বহু বেতার-তরঙ্গ এসে পৌঁছয় পৃথিবীতে ফ্রাঙ্ক 
ড্রেকএর বিশ্বাস, 


সাহায্যে পৃথিবীর মানুষের সঙ্গে যোগাযোগের চেষ্টা করছে। এই 

ভিন্গরহের বুদ্ধিমান প্রাণীরা বেতার-তরঙ্গের 


বিশ্বাস থেকেই ১৯৬০ সালে কর্নেল বিশ্ববিদ্যালয়ের অধ্যাপক ড্রেক 
শুরু করেছিলেন “প্রজেক্ট ওজ মা । ১৯৭৪-এ নাটকীয়ভাবে তিনি 
বিভিন্ন নক্ষত্র অভিমুখী বেতার-সঙ্কেত প্রেরণ করার কাজও শুরু 
করলেন | তিনি বললেন, মহাবিশ্বে আমরা একা নই। দূরে, বহু 
দূরে, কেউ ql কেউ গ্রহণ করবে আমাদের এই সংকেত । তারপর 
তার! উত্তর পাঠাবে | জানাবে, আমাদের সংকেতের উত্তর | 

১৯৬০ সালের প্রথম পরীক্ষায় ড্রেক-এর লক্ষ্য ছিলো ছুটি নক্ষত্র £ 
এপগিলন এরিডানি ও টাউ সেটি। পৃথিবী থেকে এই নক্ষত্র দুটির 
দূরত্ব যথাক্রমে সাড়ে দশ ও বারো আলোকবর্ষ, এবং এদের চরিত্র 
অনেকটা স্থর্যের মতে! | পৃথিবীর সবচেয়ে কাছাকাছি অথচ সর্ষের, 
মতো! নক্ষত্র বলতে এই ছুটিই। সেই কারণেই ড্রেক এদের বেছে: 
নিয়েছিলেন পরীক্ষার জন্য৷ ওয়েস্ট ভাজিনিয়ার গ্রীন ব্যাঙ্ক মান- 
মন্দিরের ২৬ মিটার ব্যাসের রেডিও টেলিস্কোপ ব্যবহার করে তিনি 
প্রথম অনুসন্ধান শুরু করেছিলেন । তাতে ছু-একটা৷ সন্দেহজনক: 
সংকেত যে পাননি তা নয়। তবে প্রথমে চমকে উঠলেও পরে জানা! 
গেছে ওগুলে| পুথিবীরই কোনও উড়োজাহাজের সংকেত | রজ্জুতে 
সর্পভ্রম হয়েছিলো ড্রেকএর। এইভাবে ১৫০ ঘন্টার অনুসন্ধানের. 
কাজ চালিয়েও ড্রেক ব্যর্থ হন। কিন্তু তাই বলে তিনি নিরাশ হননি । 

আত্মবিশ্বাসে ভরপুর we. we প্রথম “সেটি” সম্মেলনের, 
আয়োজন করলেন পরের বছরেই। সম্মেলনের প্রয়োজনে তিনি 
লিখে ফেলেছিলেন একটি সহজ সমীকরণ | সেই সমীকরণ এখন ‘COT 
সমীকরণ’ নামে পৃথিবী বিখ্যাত | আইনস্টাইন-এর E=mc? 
সমীকরণটির মতোই বর্তমানে ‘ড্রেক সমীকরণের খ্যাতি । বিভিন্ন: 
পাঠ্যপুস্তকের পাতায় এই সমীকরণ এখন শোভা পার। রুশ 
জ্যেতিঃপদার্থবিগ্ভার পত্রিকাতেও এর পাকাপাকিভাবে স্থান হয়েছে। 
সন্তাবনা ও পরিসংখ্যানের ভিত্তিতে যে সমীকরণ CHF গঠন করেছেন 
ত| থেকে জানা যায়মহাবিশ্বের কতোগুলি গ্রহে বুদ্ধিমান প্রাণের 
বিকাশ সম্ভব ৷ যেমন আমাদের fats ওয়ে নীহারিকায় আনুমানিক 

১০ হাজার কোটি নক্ষত্র আছে। তাদের কারও কারও সুর্যের মতো 
গ্রহজগৎ রয়েছে । ড্রেক সমীকরণ থেকে হিসেব পাওয়া যায়, fas 
ওয়ে-র অন্তত ১২ লক্ষ গ্রহে প্রাণের বিকাশ সম্ভব | 

বার বার ব্যর্থ হলেও CH গত ছু' যুগ ধরেই তার অনুসন্ধানের 
কাজ চালিয়ে গেছেন। বুদ্ধিমান প্রাণীর খোজ করাটা তার চোখে 
অনেকটা “খড়ের গাদায় Bo খোঁজার মতে? | দীর্ঘ দিনের অনুসন্ধান 
কেন ব্যর্থ হলে! সে বিষয়ে ড্রেক বলেছেন, ‘আমর| যেভাবে খোজ 
করেছি সেটা অনেকটা খড়ের গাদার পাশ দিয়ে বারকয়েক হেঁটে 
যাওয়ার মতো। তার বেশি কিছু নয়। কারণ মহাবিশ্বের গ্রহের 
সংখ্যা এতোই বেশি, আর আমাদের খোজার ক্ষমতা এতোই 
সীমিত |, 

গত দশকে ফ্রাঙ্ক ces আযরিসিবে! মানমন্দিরের দায়িছে 
ছিলেন | সেখানে রয়েছে পৃথিবীর সবচেয়ে বড় নিয়ন্ত্রণযোগ্য 
রেডিও-টেলিস্কোপ। টেলিস্কোপটির ব্যাস প্রায় ৩** মিটার । এই 
টেলিস্কোপ ও অন্যান্য আধুনিক যন্ত্র দিয়ে বেতার-তরঙ্গেরও খৌজের 
সঙ্গে সঙ্গে বেতার-সংকেত প্রেরণের কাজও চালিয়ে গেছেন ড্রেক | 
* এ পৰ্যন্ত পরীক্ষা নিক্ষল হলেও তিনি ফলের আশা একেবারে 
ছেড়ে দেননি | 

ভিন্গ্রহের বুদ্ধিমান প্রাণীর অনুসন্ধান নিয়ে বিতর্ক কম হয়নি | 
ইউফে গবেষণার মতোই এই গবেষণাকে অনেকে ‘ery ঘি ঢালা? 
বলে অভিযুক্ত করেছেন। তাতে “সেটি” প্রকল্পের সমর্থক বিজ্ঞানীরা 
ATTA দরবারে একটি আন্তর্জাতিক আবেদনপত্র পেশ করেছেন | 
আবেদনপত্রটি লিখেছেন প্রখ্যাত জ্যোতিহিজ্ঞানী কার্ল সাগান এবং 
তাতে স্বাক্ষর করেছেন চোদ্দটি দেশের বাহাত্তর জন বিজ্ঞানী। তার 
AU সাতজন হলেন নোবেল-বিজয়ী। আবেদনপত্রে কার্প সাগান 
লিখেছেন, এক কিংবা ছু দশক ধরে সুপরিকল্পিত এই অনুসন্ধানের 
কাজে খরচ হবে বছরে মাত্র কয়েক মিলিয়ন ডলার | 

সন্দেহ নেই, খরচ খুবই কম। কারণ এ পর্যন্ত পৃথিবীর সমস্ত 

দেশ ‘সেটি’ প্রকল্পের পেছনে মোট যতো টাকা খরচ করেছে wl একটি 
এ-এইচ ফোর আযাটাক হেলিকপ্টারের দামের চেয়েও কম | তাছাড়া, 
আধুনিক যন্ত্রপাতি ও রেডিও-টেলিস্কোপ নিয়ে আগামী দশ বিশ- 
বছর ধরে যদি বড়সড় অনুসন্ধানের কাজও চালানো যায়, তাহলে 
সেই খরচের পরিমাণ হবে একটি বি-ওয়ান বম্বারের দামের তিন 
ভাগের এক ভাগ । সুতরাং দেখা যাচ্ছে, সামরিক খাতে উন্নত 
দেশগুলি ql খরচ করে তার নগণ্য একটি অংশ ‘সেটি’ প্রকল্পের 
পেছনে খরচ করলেই AAW! এ.পর্যন্ত এই প্রকল্পে অংশ নিয়েছে 
সাতটি দেশ, আমেরিকা, রাশিয়া, অস্ট্রেলিয়া, কানাডা, ফ্রান্স, 
জার্মানি ও নেদারল্যাগ্ডস্‌। সম্প্রতি জাপানও যোগ দিয়েছে এই 
অনুসন্ধানে | 

গত পঁচিশ বছর ধরে পৃথিবীর স্থবৃহৎ রেডিও-টেলিস্কোপ নিয়ে 
সাতটি দেশের বিজ্ঞানীরা মোট ১,৩০,০০০ ঘণ্টা অনুসন্ধানের 
কাজ চালিয়েছেন, কিন্ত ফল মেলেনি । বোস্টন বিশ্ববিদ্যালয়ের 
জ্যোতিবিজ্ঞানী ও আন্তর্জাতিক জ্যোতিষিজ্ঞান সঙ্বের ‘সেটি’ 
কমিশনের সভাপতি মাইকেল পাপাগিরানিস বলেছেন, আমর! 
হতাশ হলেও হাল ছাড়িনি | আমাদের অনুসন্ধান চলবে | লেসার- 
সংকেত, অবলোহিত-সংকেত, সবরকম সংকেতের জন্যই খোজ 
করে যাচ্ছেন বিজ্ঞানীরা | 

সম্প্রতি ‘সেটি’ প্রকল্পে যোগ দিয়েছে প্রখ্যাত সংস্থা “নাসা” | 
সাড়ে বিরাশি লক্ষ চ্যানেলে বেতার-সংকেত অনুসন্ধানের কাজ 
চালাবে “নাসা? | তারা কাজে লাগাবে আধুনিক প্রযুক্তি, রোবট, ও 
সুপার কম্পিটার | আর ব্যব্যহার করবে, গভীর মহাকাশে অনুসন্ধানের 
কাজে উপযুক্ত “নাসার তিনটি বিশাল টেলিস্কোপ ও ১০০ মিটার 
ব্যাসের একটি আযানটেনা | 

গত ১৯৭৪ সালে “সেটি*র জনক STS ড্রেক মহাকাশে একটি 
মহাজাগতিক “টেলিগ্রাম পাঠিয়েছেন | মহাকাশের নক্ষত্রপুঞ্জ এম- 
থার্টিন লক্ষ্য করে এই অভিনব মহাজাগতিক সংকেত পাঠিয়েছেন 

ড্রেক। এম-থার্টিন-এ মোট প্রায় ১০ লক্ষ নক্ষত্র রয়েছে | আজ 
থেকে প্রায় ২৫ হাজার বছর পরে এই সংকেত সেখানে পৌছবে। . 
যদি সেখানকার কোনও গ্রহে কোনও বুদ্ধিমান সভ্যতা থেকে থাকে, 
তাহলে ড্রেকএর সংকেতের পাঠোদ্ধার করে তারা জানতে পারবে 
পৃথিবীর বুদ্ধিমান প্রাণীদের কথা । জানবে, মহাবিশ্বে otal একা 
নয়। ড্রেক-এর সংকেত এখন পৃথিবী থেকে ১২. আলোকবর্ষ দুরে 
পৌছে গেছে। 

“সেটি প্রকল্পের ফলাফল নিয়ে প্রশ্ন করলে মাইকেল পাপাগিয়া- 
নিস বলেন, ‘যদি আমরা ভিন্গ্রহের বুদ্ধিমান প্রাণীর সন্ধান পাই 
তাহলে সেটা হবে মানব সভ্যতার ইতিহাসে সবচেয়ে বড় আবিষ্কার | 
আর যদি জানা বায় প্রকাণ্ড মহাবিশ্বে আমরা একা, তাহলে সেটাও 
আমাদের পক্ষে এক গুরুত্বপূর্ণ আবিষ্কার হবে | কারণ তখনই আমরা 
বুঝতে পারবো আমাদের প্রকৃত মূল্য । উপলব্ধি করতে পারবো! 
মানব সভ্যতাকে বাচিয়ে রাখা কতো জরুরী ! 

SQ দশক আগেও : কল্পবিজ্ঞানের গল্প-উপন্যাসে আমরা 
সৌরজগতের বিভিন্ন গ্রহে উপগ্রহে কিন্ুতকিমাকার নানারকম, 
প্রাণীর কথা পড়েছি । যেমন চাদ, মঙ্গল, বৃহস্পতি, শুক্র ইত্যাদি গ্রহ 
ছিলো ভিনগ্রহীদের বসবাসের প্রিয় জায়গা | কিন্তু বিজ্ঞান যতো 
সাবালক হয়েছে ততোই এই কল্পনার পথে বাধা তৈরি হয়েছে । 
যেমন, এখন একথা সকলেরই জানা, সৌরজগতের একমাত্র বুদ্ধিমান 
প্রাণী মানুষ । সুতরাং আমাদের কল্পনা এখন মহাবিশ্বের অন্যান্য 
গ্রহকে ঘিরে । জ্যোতিথিজ্ঞানের অগ্রগতির ফলে হয় সেই কল্পনা 
একদিন বাস্তব রূপ নেবে, অথবা চিরতরে মুছে ফেলতে হবে সেই 
অন্থমান। 

SITS ডেকের মতো বহু বিজ্ঞানীই এখন মহাবিশ্বের আনাচে” 
কানাচে সমস্বরে ছু'ড়ে দিচ্ছেন একই প্রশ্ন £ ‘কেউ আছেন? আমরা! 
ছাড়া মহাবিশ্বে আর কেউ আছেন? থাকলে সাড়া দিন--- 1” 


কম্পিউটার কেমন করে এলে। £ আদি পর্ব 


এক-ছুই কেমন করে গুনতে হয় সেটা আমরা সবাই জানি। যে 
কোনও ছোট ছেলেও এক থেকে একশো, চাই কি হাজার পর্যন্তও 
গুনে ফেলতে পারে. অনায়াসে । এই সংখ্যা গোনার ব্যাপারে 
প্রাথমিক ধাপ হিসেবে আমরা ব্যবহার করে থাকি দুটো জিনিস। 
প্রথম হলো, গলার স্বর, যা সংখ্যাগুলো শব্দ করে উচ্চারণ করে | 
আর দ্বিতীয়. গুরুত্বপূর্ণ জিনিসটা হলে! ছুহাতের দশ আঙ্ল। 
ছোটবেলায় অঙ্ক শেখার শুরুতে আমর! আঙ,লে কর গুনে ধাপে 
ধাপে এগোই | গুনতে গুনতে যখন. ছু-হাতের দশটা SEAS খরচ 
হয়ে যায়, তখন আবার ফিরে আসি প্রথম আঙ্লে ৷ শুরু হয় প্রথম 
গণনার পুনরাবৃত্তি। স্ৃতরাং, অনায়াসে সিদ্ধান্তে আসা যায় যে 
মানুষের হাতের আঙ্লই হলো সবচেয়ে প্রাচীন প্রাকৃতিক 
কম্পিউটার বা যন্ত্রগণণক | 
হাতের আঙুলের সংখ্যা ১০ হওয়ার ফলেই হয়তো ১থেকে 
৯ এবং ০; এই দশটি সংখ্যার চলন হয়েছিলো আমাদের 
ভারতবর্ষে। তারপর থেকে এই সংখ্যা-পদ্ধতি সারা পৃথিবীর মানুষ 
আজও ব্যবহার করে চলেছে__যার পোশাকী নাম হলো দশমিক 
সংখ্য। পদ্ধতি বা! ডেসিম্যাল নাম্বার সিস্টেম। 
যদি এমন হতো যে ৫-এর বেশি আর কোনও সংখ্যা নেই, তাহলে 
কোনও জিনিসের সংখ্যা ৫ পেরিয়ে গেলেই বলতে হতো ‘অনেক’ 
অথব। “অসংখ্য । এ জাতীয় ঘটনা কিন্তু সত্যিই ঘটেছিলো 
আফ্রিকার হটেন্টট্ঃউপজাতিদের ক্ষেত্রে | ওরা ৩এর বেশি মোটেই 
গুনতে পারতো না। সবচেয়ে আধুনিক যে কম্পিউটার মানুষের 
হাতে রয়েছে সেও কিন্তু মাত্র দুটো সংখ্যাই চেনে ০ ও >| তবে 
আধুনিক কম্পিউটার ‘বুদ্ধিমান’ হওয়ার ফলে শুধু” ও ৯ দিয়েই 
সবরকম সংখ্যা তৈরি করে নিতে পারে নিজের প্রয়োজন মতো | 
এই সংখ্যা-পদ্ধতির নাম হলো ‘দ্বিকোটিক’ বা “বাইনারি” সংখ্যা- 
পদ্ধতি 1 3 


৮৯ 
বিজ্ঞান-৬ 


দশ পর্যন্ত গুনতে শিখে মানুষের কোনও অন্ুবিধে হয়নি। দিব্যি 
হাতের আঙুলেই তার কাজ চলে বাচ্ছিলো। এমন সময়, হঠাৎই 
কোনও বুদ্ধিমান ব্যক্তির মাথায় একটা! উদ্ভাবনী বুদ্ধি খেলে গেলো £ 
আডলের বদলে ছোট ছোট নুড়ি ব্যবহার করলে কেমন হয় ! 
এখানে উল্লেখযোগ্য, এই উদ্ভাবনী বুদ্ধির ঝলক আসতে সময় 
লেগেছিলে! মোটামুটিভাবে কয়েক লক্ষ বছর | 

এরপর থেকে দশটা নুড়ি বা অন্য কোনও এ জাতীয় বস্তু একটা 
কৌটোয় ভরে মানুষ সব সময় রাখতে লাগলে! তার হাতের কাছে। 
প্রয়োজনে সেগুলো তাদের গণনায় সাহায্য করতে লাগলো । কিন্ত 
‘ae রাখার কৌটোটাকে ঠিক কোন্‌ চেহারা দিলে হিসেব-নিকেশের 
ব্যাপারটা আরও সহজ ও দ্রুত হবে, সেট! ভেবে বার করতে প্রস্তর 
যুগের পণ্ডিতদের বহু শতাব্দী লেগে গিয়েছিলো | 

আজ থেকে প্রায় পাচ হাজার বছর আগে টাইগ্রিস-ইউফেতিস 
উপত্যকায় যে সভ্যতা জেগে উঠেছিলো সেখানকার বুদ্ধিমান মান্গুষ 
আবিষ্কার করলো! পৃথিবীর প্রথম ate বা ক্যালকুলেটার-_হা 
wearers মানুষের তৈরি। এই ক্যালকুলেটার আসলে একটি 


“১৩: = 


পৃথিবীর প্রথম যন্তরগণক 
পুর মাটির ফলক--অনেকটা আমাদের চেন! কালো abs মতো | 
এই ফলকের ওপরে তারা সামান্তরাল কয়েকটি খাঁজ কেটে নিলে! | 
তারপর মেই খাঁজের ওপরে বসিয়ে দিলো অঙ্ক কযার নুড়িগুলো। 


মাথায় চালিয়ে উত্তর বার করা হতো | 
এই যন্ত্রগণকের একটা ছোট সুবিধে প্রাচীন ৰ মুগ্ধ করে 


ae 


ছিলো । সেটা হলো, গণনার কাজে আর আগের মতে দুটো হাত 
ব্যবহারের দরকার হয় না, একটা হাতেই কাজ সারা হয়ে যায়। এই 
সুবিধেটুকুর এতো গুরুত্বপূর্ণ তাৎপর্য আজ হয়তে। আমাদের অবাক 
করতে পারে, কিন্তু সেই প্রাচীনকালে এ ধরনের প্রতিক্রিয়৷ ছিলো 
অত্যন্ত স্বাভাবিক | 

খ্ৰীষ্টপূৰ্ব পঞ্চম শতাব্দীতে মিশরের মানুষ এই যন্্রগণকের ব্যবহার 
শিখলে! | অবশ্য তার প্রায় দেড়শো বছর আগেই চীনদেশ, প্রাচীন 
গ্রীস ও রোমে এর ব্যবহারের কথা জান গেছে । বিশেষ করে 
গা 8527৮775251 এর 
প্রমাণ পাওয়। গেছে ১৯০১ সালে | 

গ্রীস দেশের একটি দ্বীপের নাম ত্যার্টিকিথেরা। কোনও এক 
সময়ে তারই কাছাকাছি ডুবে গিয়েছিলো একটা জাহাজ | ১৯০১ 
সালে উদ্ধার করা হলো! জাহাজটির ধ্বংসাবশেষ । সেখান থেকে 
পাওয়া গেলো কলকজ। দিয়ে তৈরি একটি যন্ত্রগণক-। পরীক্ষায় জান। 
গেলো, যন্ত্রটি আনুমানিক খ্রীস্টপূর্ব ৮২ সালে তৈরি। ছোট-বড় 
নানান চাকতি জুড়ে যন্ত্রটকে বেশ “জটিল” কম্পিউটারই বলা যায়। 
পরে জানা গেছে, এ চাকতিগুলো৷ স্্ষ, চন্দ্র, বিভিন্ন গ্রহ ও কিছু 
কিছু নক্ষত্রের গতিবিধি নির্দেশ করে। 

Spot তৃতীয় শতাব্দীতে, গ্রীক বিজ্ঞানী আফিমিদিসের সময়ে, 
এক ধরনের “কম্পিউটার, চালু ছিলো । তাকে বলা হতো 
“আযাবাকাস?। যন্ত্রটর গঠন খুব সহজ-সরল । একটি কাঠের ট্রে-র 
ওপরে কিছুটা কালচে বালির স্তর ছড়ানো | সেই বালিতে আঙুল 
অথবা ছু'চলো কিছু দিয়ে দাগ টেনে অঙ্ক কযা হয়। অনেকটা! 
আমাদের শ্লেট-পেক্সিলের মতো । গ্রীস ও রোমের যুদ্ধ চলাকালীন 
এক রোমান সৈন্যের হাতে নিহত হন আফিমিদিস। মৃত্যুর মুহুর্তে 

Mis এইরকমই একটা! বালির “গ্লেট-এ জ্যামিতি চর্চী করছিলেন 
তিনি। তার শেষ. কথা ছিলো, “বালিতে আকা বৃতগুলো৷ নষ্ট 
কোরো ay’ 

উপরোক্ত বালির Gites নাম 'আ্যাবাকাপ, হওয়ার পিছনে 
ছুটে কারণ থাকৃতে পারে | প্রথমত, গ্রীক ভাষায় “আ্যাবাক্স” শব্দের 
অর্থ চ্যাপ্টা কাঠের বোর্ড বা পায়াহীন টেবিল। আর দ্বিতীয়ত 
হিক্র ভাষায় “আযাবাক' বল! হতে! খুলোকে-__অর্থাৎ 'আযাবাকাস'-এর 
ক্ষেত্রে কালচে বালিকে। এ 

কয়েক হাজার বছরের মধ্যে ‘মাটির গ্রেট-এ নুড়ি সরিয়ে হিসেব 
করার যন্ত্র সামান্য রূপবদল করে ছড়িয়ে পড়লো পৃথিবীর নানান 
জায়গায় | তারই একটা! রূপ ‘গণনা-ফলক’। গ্রীস্টপূর্ব চতুর্থ 
শতাব্দীতে এই “আ্যাবাকাস+টির চলন ছিলো । এর গঠনে সমান্তরাল 
খাজের বদলে ছিলো কয়েকটি সমান্তরাল রেখ! । এক একটি রেখা 
একক, দশক, শতক, সহস্র ইত্যাদি মান নির্দেশ করতো । কখনও 
এই দাগ কাটা হতো কাঠের ফলকে, কখনও বা আকা হতে। 
পার্চমেন্ট কাগজে, কখনও পাথরে খোদাই করা হতো, আবার 


কাপড়ের ওপরে সেলাই করেও আকা হতো | এই যন্গণককে MA . 


বলতে “আ্যাবাকিয়ন”, রোমানর! বলতে। “আযাবাকাস+ । গণকের 
সমান্তরাল রেখাগুলোর ওপরে নুড়ি বসিয়ে বিভিন্ন সংখ্যা নির্দেশ 
করা হতো, এবং তার ভিত্তিতেই সম্পন্ন হতো! হিসেব-নিকেশ | 
afore ল্যাটিন ভাষায় বলা হয় ‘ক্যালকুলাস’ ; এর থেকেই হয়তো 
ইংরেজী “ক্যালকুলেট' বা 'অঙ্ক-কযা” শব্দটির উৎপত্তি | 

এ জাতীয় গণনা-ফলকের ছবি অনেক পাওয়া গেলেও একটি মাত্র 
গ্রীক গণনা-ফলক মানুষ হাতে পেয়েছে । ১২৯ সেটিমিটার লম্বা ও 
৭৫ সেটিমিটার চণ্ড়া একটি আয়তাকার পাথরের ফলক পাওয়া 
গেছে সালামিস দ্বীপে | 

সাধারণত 'আ্যাবাকাস” বলতে যে যন্ত্রগণটিককে বোঝানো হয় 
সেটা উপরোক্ত গণকেরই সামান্য উন্নত রূপ। “আ্যাবাকাস+এ 
সমান্তরাল রেখাগুলো৷ পরিণত হয়েছে সমান্তরাল সরু তার TI 
TS! এবং ুড়িগুলোকে পুতির রূপ দিয়ে মালার মৃতে। গেঁথে 
দেওয়া হয়েছে সমান্তরাল তারগুলোয়। 

ছোটবেলায় ধরনের এক গ্রেট আমর! অনেকেই ব্যবহার করেছি, 
যার একপাশে থাকতে! কয়েকটা সমান্তরাল তার। সেই তারে 
মালার মতে! পরানে। থাকতে! ছোট ছোট রঙিন পুতি! দিয়ে 
এক-ছুই গুনতে শেখানো হতো ৷ গ্রেটের অংশটুকু বাদ দিয়ে শুধু 
পু*তির "অংশটুকু রাখলে “আ্যাবাকাস+এর চেহারার তু আচ 
পাওয়৷ যায় | 

রোমানদের মধ্যে একাধিক ধরনের আযাবাকাের চলন ছিলো । 
তার মধ্যে সবচেয়ে অবাক করে দেয় সপ্তদশ শতাব্দীতে ব্যবহৃত 
ত্রোঞ্জের আযাবাকাসটি। কারণ তার সঙ্গে আধুনিক জাপানী 
'আযাবাকাসের কাঠামো আশ্চর্যরকম ভাবে মিলে যায়। এই 
আাবাকাসটি বর্তমানে ব্রিটিশ মিউজিয়ামে রয়েছে | 


রোমের প্রচলিত ব্রোঞ্জের আযাবাঁকাস 
যোড়শ শতাব্দী নাগাদ সম্ভবত চীনদেশ থেকেই আ্যাবাকাসের 
ব্যবহার ছড়িয়ে পড়ে জাপানে । তবে জাপানীর৷ এর নাম দিয়ে- 
ছিলে “সারোবান”, যেমন রুণরা নাম দিয়েছিলো “ean | 
চীনারা! একে বলতো “gata পান? | 
আধুনিকতার ঢেউ ক্রমশ ইওরোপে ও ও ইংল্যাণ্ডে আগ্রাসী বিস্তার 

ঘটালে ত্যাবাকাসের চলন ক্রমে সংক্ষিপ্ত থেকে সংক্ষিপ্ততর হতে 
থাকে। বরং প্রাচ্যের দেশগুলোতে এর প্রাধান্য মোটামুটিভাবে 
অক্ষত থেকেছে। 

যন্ত্রগণক “নুয়ান পান’ শুধু চীনদেশে নয়, কোরিয়াতেও ব্যবহার 
করা হয়। কোনও কোনও চীনে ABT অথবা লণ্ডীতে আজও 
আমাদের চোখে পড়ে চীনে দোকানদার দ্রুত, অভ্যস্ত হাতে “ATA 
পান’ নিয়ে অঙ্কের হিসেব কষে চলেছে। এই যন্ত্রের 'পুঁতি'গুলো! 
দেখতে অনেকটা ক্যারাম খেলার ঘু'টির মতো, শুধু ধারগুলো ঘষে 
TE করে দেওয়া। কাঠের 'পু'তিংগুলো চলাফেরা করে বাঁশের 
কাঠির মধ্যে_-ষে ধরনের কাঠি দিয়ে চীনারা খেয়ে থাকে । গোটা 


চীনা আ্যাবাকাস “aaa পান-এ ২৭০৯১ সংখ্যাটি দেখানো হয়েছে 


কম্পিউটারটা একটা কাঠের দণ্ড দিয়ে আড়আড়িভাবে ছু-ভাগে 
ভাগ করা। প্রতি কাঠিতে ওপরের ভাগে দুটো, আর নিচের ভাগে 
পাঁচটা করে 'পু'তি! থাকে । ওপরের ভাগের প্রত্যেকটা 'পু'তি'র 
শান ৫, এবং কোনও 'পু'তি'কে নামিয়ে কাঠের দণ্ডের কাছে নিয়ে 
এলে ৫ সংখ্যাটি বোঝায়। আবার নীচের ভাগের প্রতি ঘুটি বা 
'পুতি'র মান মাত্র ১। এর কোনও একটা ঘুটি ওপরে কাঠের দণ্ডের 

কাছে সরিয়ে দেওয়ার অর্থ ১ সংখ্যাটি নির্দেশ করা। দুটি ঘু'টি 
সরালে ২। 

‘gata পান”এ মোট এগারোটি বাশের কাঠি থাকে । এক একটি 
কাঠি ভানদিক থেকে শুরু করে যথাক্রমে একক, দশক, শতক, HEY 
ইত্যাদির ঘর নির্দেশ করে । সবচেয়ে বড় যে সংখ্যা ‘সুয়ান পান'-এ 
প্রকাশ করা সম্ভব সেটি হলো ৯৯,৯৯৯,৯৯৯,৯৯৯ বা ন’হাজার VEN 
নিরানববই কোটি নিরানববই লক্ষ নিরানব্বই হাজার ন’শো নিরা- 
নব্বই ! এই সংখ্যাটি প্রকাশ করতে গেলে এগারোটি বাঁশের কাঠির 
প্রত্যেকটিতেই ৯ সংখ্যাটি নির্দেশ করতে হবে। কতো বড় বড় সংখ্যা 
নিয়ে যে “ম্থয়ান পান”এ হিসেব করা সম্ভব তা এই উদাহরণ 
থেকেই স্পষ্ট বোঝা যায় | 

চীনা ভাষায় ‘সুয়ান’ শব্দটির অর্থ 'ক্যালকুলেট” বা৷ “অঙ্ক-কষা”। 
এই শব্দটির চীনা প্রতীকে দেখা যায়, দুটো হাতের প্রতীক একটি 
'আযাবাকাস' ধরে রয়েছে, এবং আযাবাকাসের ওপর. নির্দেশিত 
রয়েছে বাঁশের প্রতীক। 


সুয়ান’ শব্দটির চীনা প্রতীক 

জাপানী “সোরোবান”এর ঘু'টিগুলো “ara পান’-এর চেয়ে 
সামান্য ভিন্ন চেহারার | হাতলবিহীন দুটো চায়ের কাপ মুখোমুখি 
এ'টে দিলে 'সোরোবান*এর ঘু'টির আকৃতির কিছুটা পরিচয় পাওয়। 
যায়। এছাড়া! মোট ছুটি বিষয়ে ‘gata পান”এর সঙ্গে “সোরোবান'- 
এর তফাৎ রয়েছে। প্রথম তফাৎ, এখানে লম্বালম্থি বাঁশের কাঠির 
সংখ্যা এগারোর বদলে একুশটি। আর দ্বিতীয় তফাৎ, আযাবাকাসের 
ওপরের অংশে ঘুটির সংখ্যা. ছুটির বদলে মাত্র একটি, এবং নীচের 

অংশে পীচটির জায়গায় চারটি | 

একুশটি বাশের কাঠি থাকায় সবচেয়ে বড় বে সংখ্যাটি 
‘সোরোবান’-এ প্রচাশ করা যায় সেটি হলে! একুশটি ৯ পাশাপাশি 
লিখে তৈরি Zeal একটি সুবিশাল সংখ্যা | 

এই আ্যাবাকাসটিও ‘gata পান’-এর মতে৷ একটি কাঠের দণ্ড 
দিয়ে দুভাগে ভাগ করা । জাপানীর। ওপরের ভাগকে বলে স্বর্গ ও 
নিচের ভাগকে বলে “মর্ভ'। অনেক আগে ‘ACS প্রতিটি কাঠিতে 
মোট পাটি করেই খুটি ছিলো, কিন্তু ১৯২* সাল নাগাদ 
অপ্রয়োজনীয় প্রমাণিত হওয়ায় পাচ নম্বর ঘু'টিকে' নির্বাসন দেওয়া 
হয়। 

জাপানী আযাবাকান ‘দোরোবান’ 

অধুনা জাপানে 'সোরোবান'-এর ব্যবহার ACA প্রচলিত | বিভিন্ন 
aie ও বড় বড় ব্যবসায়িক প্রতিষ্ঠানে সাম্প্রতিক কম্পিউটার 
আধিপত্য বিস্তার করা সত্বেও অপেক্ষাকৃত ছোট ব্যবসায়ীরা ও 
সাধারণ দোকানদাররা এখনও “সোরোবান” ব্যবহার করে থাকেন | 
এছাড়াও প্রতি বছর জাপানে আযাবাকাস দিয়ে অঙ্ক কার প্রতি 
যৌনিত। হতো-_তাতে অসংখ্য মানুষ নামও দিতে। | 

টেবিল ক্যালকুলেটরের সঙ্গে আযাবাকাসের প্রতিদ্বন্দিতার অনেক 
ঘটনাই শোনা গেছে | এই প্রতিযোগিতায় কোনও চীনা বা জাপানী 
ন্যাবাসিস্ট” অর্থাৎ আ্যাবাকাস-পারদরশী ব্যক্তিকে মুখোমুখি হতে 
হয়েছে মাঞ্চিনী কম্পিউটার অপারেটরের সঙ্গে | সবচেয়ে নামী 
যে প্রতিযোগিত৷ হয়েছিলো, সেট! অনুষ্ঠিত হয় ১৯৪৬ সালে 
টোকিওতে। দক্ষতার লড়াইয়ে মুখোমুখি হলেন টমাস উড ও 

কিরোশি মাতসুজাকি। প্রায় সমস্ত রকমের অক্কেই মাতসুজাকি 
তার আযাবাকাস দিয়ে হারিয়ে দিয়েছিলেন টমাস Bors । একমাত্র 
বিশাল বিশাল সংখ্যার গুণফল বের করার সময় উডের কম্পিউটার 
মাৎস্থজাকির আবাকাসের চেয়ে এগিয়ে ছিলো | 

_আযাবাকাসে অঙ্ক কযার গতি এতো দ্রুত হওয়ার একটিই মাত্র 
কারণ £ এতে অঙ্কের বেশিরভাগ  হিসেব-নিকেশই হয়ে থাকে 
“আযাবাসিস্ট'-এর মগজে | শুধু অঙ্কের কয়েকটি মাত্র ধাপ সে নথিবদ্ধ 
করে রাখে হাতের প্রাচীন কম্পিউটার, আবাকাসে | তবে OUTTA 
কানে হিসেব কষার একমাত্র অসুবিধে হলো অঙ্কের মধ্যবর্তী সমস্ত 
ধাপগুলো FCI ধরে রাখ! যায় না। ফলে অঙ্ক কষতে গিয়ে কোনও 
একটি ধাপে. ভুল হয়ে গেলেই বিপদ-_-সঠিক উত্তর ধর! দেবে ন! 
কিছুতেই | এই সমস্যার এক অদ্ভুত মজাদার সমাধানের পথ বের করে 
ফেলেছেন জাপানী ব্যবসায়ীরা । তারা একই অঙ্ক কষতে দেন 
তিনজন 'আ্যাবাসিস্ট-কে_এবং একই সঙ্গে। যদি তিনটে উত্তর 
ঠিক ঠিক মিলে বায়, তাহলে ধরে নেওয়। হয় উত্তর নির্ভুল ৷ 
অনেকটা যেন ‘তিন সত্যি-র মতে|। 


আরব, পারন্ ইত্যাদি ইসলামী দেশগুলি থেকে আ্যাবাকাসের 
প্রচলন ক্রমে এগিয়ে আসতে থাকে উত্তর অঞ্চলে, এবং তুলনামূলক- 


ভাবে সাম্প্রতিককালে প্রচলিত হয় রুশ.দেশে। মধ্যপ্রাচ্যে এখনও 


আযাবাকাস ব্যবহার কর! হয়। Blew একে বলে “কুল্বা’, এবং 
আর্মেনীয়! বলে “ছোরেব৬। রাশিয়ার আবকাস “স্কোটি”-র সঙ্গে 
‘say কিংবা “ছোরেব এর যথেষ্ট মিল দেখা যায় 

বর্তমান রাশিয়ার ‘স্কোটি’ ব্যবহারের ছবিটা মূলত জাপানেরই 
মতে | স্কুলে, ব্যাঙ্কে, দোকানে এই যন্ত্রণকটি রীতিমতে| অপরিহার্য | 
অবধ্য আধুনিক'টেবিল-ক্যালকুলেটর সীমিতভাবে হলেও নিজের 
Slat করে নিয়েছে সেখানে । রুণরা কখনও কখনও “স্কোটি’কে 
“চাইনিজ আযাবাকাস" নামে উল্লেখ করে থাকে | হয়তো এই সূত্রেই 
অনেকে দাবি করে থাকেন, রাশিয়ান যন্থগণকটির উৎপত্তিস্থল 

চীনদেশ, যা কালক্রমে সাইবেরিয়ার পথ ধরে রাশিয়াতে এসেছে। 
কিন্তু চীন বা জাপানের তুলনায় ইসলামী দেশগুলির সঙ্গেই 
রাশিয়ান ‘cates গঠনগত মিল বেশি খুঁজে পাওয়। যায়। 

“স্কোর্টিতে অনুভূমিকভাবে মোট দশটি সমান্তরাল তার বা রড 
" থাকে। দশটির মধ্যে আটটি রডে থাকে দশটি করে THB, আর বাকি 
_ দুটো রডে থাকে চারটি করে। ঘু'টিগুলোর চেহারা অনেকটা চ্যাপ্টা 
ডিমের wel! প্রত্যেক সারির ঠিক মাঝখানের দুটো ঘু*টির রঙ 
আলাদা | “সোরোবান-এ যেমন আড়াআড়ি একটা কাঠের দণ্ড 
দিয়ে “af ও ‘ae দুটো ভাগ করা থাকে, “স্কোটিতে এই TAT 
ভাগির দায়িত্ব নেয় ভিন্ন রঙের ঘটি ছুটো। রাশিয়ার টাকা_রুবল 
. ও কোপেকএর ভগ্নাংশের হিসেবের জন্য “ক্কোটি*র দুটো রডে চারটে 
করে ঘু'টি রাখা হয়। 

: যন্ত্রকগণকের বিবর্তন অনেক এগিয়ে গেলেও আযাবাকাস বেশ 
আশ্চর্যভাবেই তার অস্তিত্ব বজায় রেখেছে। নাড়াচাড়ার সুবিধে ও 
দামে AB হওয়াটাই হয়তো এর অন্যতম প্রধান কারণ। তবে 
বিবর্তনের পথে এরপর এসেছে ধাতব যন্ত্রাংশ গীয়ার, পিনিয়ন 
ইত্যাদি__দিয়ে তৈরি wate) এই নতুন ধারায় অগ্রণী ভূমিকা 
নেন প্রখ্যাত ফরাসী বিজ্ঞানী ate পাস্কাল। ১৬৪২ সালে তার 
আবিষ্কৃত wate নাম ছিলো "টুথ ড্‌ aay, অর্থাৎ 'দাতওয়ালা 
চাকা”, যাকে আমরা গীয়ার বলে জানি। পাস্কালের যন্ত্রে OHS 
যোগ ও বিয়োগ করা যেতে | 

এর পরে, ১৬৭১ সালে পাস্কালের যন্ত্রকে উন্নত করেন জার্দান 
দার্শনিক ও অঙ্কবিদ গটফ্রিদ উইলহেম লাইপনিৎস | তিনি নির্জের 
নকশায় তৈরি যন্ত্রগণক আবিষ্কার করেন ১৬৯১ সালে । তার 
নাম ছিলে| 'রেকনিং মেশিন" । যোগ-বিয়োগ ছাড়া এ যন্ত্রে ও 
করা যেতো, তবে যান্ত্রিক ক্রটির জন্য তার যন্ত্র তেমন aA 
হয়নি। 

এরপর PING এলেন ব্রিটিশ অঙ্কবিদ চার্লস ব্যাবেজ_্খাঞচে 


ay 


বলা হয় আধুনিক কম্পিউটারের “জনক । ১৮২২ সাল থেকে শুরু" 
করে তিনি উন্নত ধরনের অটোমেটিক কম্পিউটার তৈরির চেষ্টায় 
বাকি জীবনটা কাটিয়ে দেন। যে ছুটি কম্পিউটার তিনি তৈরির: 
পরিকল্পনা করেন তাদের নাম ছিলো ‘festa ইঞ্জিন” ও 
'আযানালিটিক্যাল ইঞ্জিন*। তার ধ্যান-ধারণাই বর্তমান যুগের, 
ইলেকট্রনিক কম্পিউটারের গঠনের চাবিকাঠি | 

১৯৪৪ সালে আই. বি. এম. কোম্পানি হার্ভার্ড মার্ক-ওয়ান 
নামে যে বন্ত্রগণকটি তৈরি করে সেটি তত্বের দিক থেকে ছিলো চার্লস 
ব্যাবেজের মানসপুত্র। এই কম্পিউটারটি দৈর্ঘ্যে ছিলো ১৬ মিটার, 
ও উচ্চতায় আড়াই মিটার | তেইশ অঙ্কের কোনও সংখ্যাকে তেইশ 
অঙ্কের আরেকটি সংখ্যা দিয়ে গুণ করতে এই যন্ত্রটি সময় নিতে 
মাত্র সাড়ে চার সেকেণ্ড । 

এর পরে ইলেকট্রনিক্স শিল্পের দ্রুত উন্নতির সঙ্গে সঙ্গে আধুনিক 
কম্পিউটার এমন এক ক্ষমতাশালী পর্যায়ে পৌছেছে যা ‘আধুনিক’ 
শব্দটিকেও হয়তো লজ্জা দেয়। কিন্তু তা সত্বেও আমাদের ধারা- 
বাহিকভাবে মনে পড়ে যায় তার পূর্বপুরুষদের কথা | দু-হাতের দশ 
আঙ্ল থেকে যার শুরু, আযাবাকাস ও ধাতব যন্ত্রগণকের বুড়ি ছু'য়ে 
আজ সে অহঙ্কারী ফিফথ জেনারেশন কম্পিউটার-_অর্থাৎ, ইলেক- 
ট্রনিক কম্পিউটার তার গঠন পদ্ধতির পঞ্চম ধারায় পৌছে গেছে। 
কিন্তু শুরু যে দুটো হাত থেকে, আজও সে পরাধীন এবং খণী সেই 
ছটো হাতের কাছে। মানুষের ছুটে কর্মঠ হাত_যে হাত আধুনিক, 
কম্পিউটারের প্রাগৈতিহাসিক প্রপিতামহ। 


কমল্পিউটার কেমন করে এলো £ মধ্য পর্ব 
অতি সহজেই কম্পিউটারের বিবর্তনকে মোটামুটি তিন ভাগে ভাগ 
করা যায় ৪ আদি পর্ব, মধ্য পর্ব এবং আধুনিক পর্ব। আদি পর্বের 
স্থচন! হয়েছিলো মানবজাতির প্রাগৈতিহাসিক যুগে । ‘একজন’ 
কিংব! ‘একাধিক’ ব্যক্তি, এ সন্বন্ধে মানুষের ধারণ! তৈরি হয়েছিলো 
সহজাত প্রয়োজনে | এমনকি বন্যপ্রাণী শিকারের সময়ও তাকে. 
‘opal ‘একাধিক’ বিষয়টির মুখোমুখি হতে হয়েছিলো | যদিও 
সংখ্যাতত্বের প্রকৃত গুরুত্ব তার বিন্দুমাত্রও জানা ছিলো না | 

ধীরে ধীরে মানুষ হাতের অন্যান্য ব্যবহার শিখলো । শিখলো 
হাতের দশটি আঙুলের ব্যবহার | 

এরপরে মানুষ হাত থেকে এগিয়ে গেলো! নুড়ির ব্যবহারে | নুড়ি 
থেকে গ্রেট বা ফলকে | তাপর দশমিক সংখ্য! পদ্ধতির ধারণায় আরও 
শক্তিশালী হয়ে সে আযাবাকাসের ব্যবহার শুরু করলো৷। পঞ্চদশ এবং 
যোড়শ শতাব্দীতে আযাবাকাসের আবির্ভাব ঘটলেও তার অস্তিত্ব 
আজও চোখে পড়ে চীন, জাপান, রাশিয়। এবং মধ্য এশিয়ার কোনও 
কোনও দেশে | কম্পিউটারের বিবর্তনে আযাবাকাসের পরবর্তী যুগকে 
বলা যেতে পারে “মধ্য? পর্ব | 

সন্দেহ নেই, শৃঙ্খল বিক্রিয়ার মতো কম্পিউটারের আধুনিক পর্ব 
বা ইলেকট্রনিক-কম্পিউটার-যুগ খণী তার এই পূর্বযুগের কাছে! 
বিভিন্ন ধাতব যন্ত্রাংশ, স্কেল, গীয়ার, পিনিয়ন ইত্যাদি ব্যবহার করে 
শুরু হয়েছিলো কম্পিউটারের মধ্যযুগের feat) কালের ইতিহাসে 
সময়টা ছিলো সপ্তদশ শতকের শৈশব | 

বিপ্লবের সুচন। ঘটিয়েছিলেন স্কটল্যাণ্ডের অঙ্কবিদ জন নেপিরার ! 
তিনি জ্যোতিষচর্চ করতেন, এবং ঘোরতর ঈশ্বর-বিশ্বাসী ছিলেন! 
কিন্ত তা সত্বেও স্থানীয় লোকের! তাকে মায়াবী জাদুকর বলে সন্দেহ 
করতো, কেউ কেউ বা ভাবতে পাগল | এহেন মানুষটি ১৫৯৪ সালে? 
চুয়াল্লিশ বছর বয়সে, নতুন ভাবে অঙ্ক sala এক বিচিত্র হদিশ 
পেলেন | তিনি দেখলেন, ৪ সংখ্যাটিকে প্রকাশ করা যায় ২২ হিসেবে , 

(যা মূলত ২ কে দুবার গুণ, ),৮কে লেখা যায় ২৩ (২কে তিনবার 
গুণ ), এবং চারকে আট দিয়ে গুণ করে গুণফল যে ৩২ পাওয়া যায় 
তাকে লেখা যেতে পারে ২৫ হিসেবে (২কে পাঁচবার গুণ ), অর্থাৎ, 
৪কে ৮দিয়ে গুণ না করে যদি ২ সংখ্যাটির ঘাত ২ ও ৩ কে যোগ 
করা যায়, তাহলেই প্রা্িত উত্তর পাওয়া যায়। সহজ কথায়, 
২২৮২৩-২২+৩-২৫-৩২। এইভাবে যে কোনও সংখ্যাকে 
নিশ্চয়ই ২ সংখ্যার কোনও না কোনও ঘাতে প্রকাশ করা সম্ভব । 
হয়তো! সে ঘাত পূর্ণ সংখ্যা না হয়ে কোনও ভগ্নাংশও হতে পারে | 
নেপিয়ার দেখলেন, এই অদ্ভুত প্রক্রিয়ায় গুণ ক্রিয়াটি পরিণত হচ্ছে 
যোগ-এ, এবং ভাগ পরিণত হয় বিয়োগ-এ। তিনি এর নাম দিলেন 
'লগারিদ্ম্ পদ্ধতি, যার অর্থ আনুপাতিক সংখ্যা। লগারিদ্ম্‌ পদ্ধতি 
আজও অঙ্কশান্ত্রে প্রচলিত রয়েছে | 
নতুন fel নিয়ে দীর্ঘ ছুই দশক সাধনার পর জন নেপিয়ার. 

১৭১৪ সালে তার লগারিদম্‌ টেবল্‌ প্রকাশ করেন৷. এ-মুগের 
কম্পিউটার আমাদের জনজীবনে যে গভীর চাঞ্চল্য এনেছে, ঠিক 
একই ধরনের চাঞ্চলা স্থষ্টি করেছিলো নেপিয়ারের ‘লগ-টেব_লৃ’। এই 
তালিকার সাহায্যে ভীষণ সুবিধে হয়ে গেলো অঙ্ক কবার। বিশেষ 
করে বিজ্ঞানীরা যেন অপার স্বস্তি পেলেন। ছক বাধা ক্লান্তিকর অঙ্ক 
কষে তাদের আর. সুদীর্ঘ সময় খরচ করতে হবে না। নেপিয়ারের 
তালিকা সামনে রেখে তারা নামতার ছকের মতো স্থুবিধে পেতে 
লাগলেন | ইংল্যাণ্ডের আর এক অস্কবিদ হেনরী ব্রিগস্‌ নেপিয়ারের 
তালিকার গুরুত্বপূর্ণ উন্নতি সাধন করেন । বর্তমানে এই ছু-ধরনের 
লগারিদ্‌মই প্রচলিত রয়েছে ঃ নেপিয়ারের পদ্ধতিকে সাধারণত - 
বল! হয় ‘ন্যাচারাল’ লগারিদৃম্‌, এবং ব্রিগস্এর রীতিকে বলা হয় 
‘কমন্‌’ লগারিদ্ম্‌। 

- ১৬১৭ সালে জন নেপিয়ার বিশেষভাবে দাগ কাটা কতকগুলো! 
স্কেল চালু করেছিলেন। তিনি এগুলোর নাম দেন “ক্যালেকুলেটিং 
FOR | তার 'র্যাবভোলজিয়া গ্রন্থে এই রডগুলোর ব্যবহার ব্যাখ্যা 

অষ্টাদশ শতকের স্চনায় নেপিয়ার্ম্‌ রড স্‌ চীনে প্রচলিত হয়, এবং পরবর্তী 

শতকে প্রচলিত হয় জাপানে । উনবিংশ শতাব্দীর মাঝামাঝি সময়ে হানাই 

কেন্কিচির meaty সোকুচি' বই থেকে গৃহীত ছবিটিতে জাপানে 

নেপিয়ারুস্‌ SAA ব্যবহার দেখানো হয়েছে। 

করেন নেপিয়ার | এই রডগুলো জনসাধারণের মধ্যে “নেপিয়ার্স্‌ 
বোন্স্‌' নামে প্রচলিত ছিলো । তার ক্যালকুলেটিং রভ্‌জ্‌ বা বোন্স্‌ 
শুধু যে ইওরোপে জনপ্রিয় হয়েছিলো ত! নয়, চীন এবং জাগানও . 
এই যন্ত্রগণকের দিকে সবিশেষ মনোযোগ দেয়। সামান্য চিন্তা 
করলেই সিদ্ধান্তে আসা যায়, নেপিয়ারের দণ্ড বা হাড় বয়ে নিয়ে 
এসেছিলো বর্তমান কালের ‘স্লাইড রুল’-এর ইঙ্গিত। ডাক্তারের 
যেমন স্টেথোস্কোপ, তেমনি ইপ্রিনীয়ারদের অবিচ্ছেগ্চ যন্ত্র ছিলো! 
‘স্লাইড রুল'__কিন্ত এখন ইলেকট্রনিক ক্যালকুলেটরের অধুনা বিপ্লবে 
‘স্লাইড রুল’ অবলুপ্ত হয়ে গেছে। 

নেপিয়ারের দণ্ডের মধ্যে “ABS বাঁ বিসপর্ণ এর কোনও ব্যাপার 
ছিলো না। এই ধর্মটি প্রথম প্রচলন করেন ইংল্যাণ্ডের বিজ্ঞানী 


১৪২ 


উইলিয়াম অট্রেড । লগারিদ্মিক পদ্ধতিতে ঘর কাটা ছুটি স্কেল তৈরি 
করেন তিনি। তারপর একটিকে অপরটির গা ঘে"বে চলা-ফেরা করিয়ে 
লগারিদ্‌মৃএর সাহায্যে চটপট গুণ-ভাগ কষে সকলকে তাক লাগিয়ে 
দেন। ১৬২২ সালে উদ্ভুত এই বন্ত্রটিকে আমরা বলতে পারি আদি 
‘atau রুল’ | বিজ্ঞানী অট্রেড এর নাম দিয়েছিলেন 'আ্যাস্ট্রোলেব? 
=_সম্ভবত Wits জ্যোতিবি্যা সংক্রান্ত ব্যবহারের কথা মনে রেখে | 
এ-ঘটনার ঠিক এক বছর পরেই জনৈক অধ্যাপক দৃশ্যপটে 
আবিভূ্ত হলেন | নাম তার উইলিয়াম শিকার্ড__বাইবেলের ভাষা 
এবং জ্যোতিধিগ্ভায় পারদর্শী । নানান পরিকল্পনা করে অবশেষে 
. একটি যন্ত্রগণক তৈরি করলেন তিনি । যন্ত্রটি যথাক্রমে যোগ, বিয়োগ, 
গুণ ও ভাগ করতে পারে সাফল্যের সঙ্গে । কিন্তু কিছু কিছু ব্যবহারিক 
অন্থুবিধে থাকায় যন্ত্রটি জনপ্রিয় হয়নি, এবং পরে এক অগ্নিকাণ্ডে 
যন্ত্রটি নষ্ট হয়ে গেলে সেটি আর দ্বিতীয়বার তৈরি করা যায়নি | 
‘প্রথম সফল “মেকানিক্যাল” বা যান্ত্রিক কম্পিউটার তৈরি করতে 
সমর্থ হন ফরাসী বিজ্ঞানী ate পাস্কাল। শৈশব থেকেই অন্স্থতার 
শিকার হয়েছিলেন তিনি । কিন্তু তার তীক্ষ মেধার - পরিচয়ও একই 
সঙ্গে পাওয়া গিয়েছিলে! | পাস্কালের পিতার ইচ্ছে ছিলো ছেলেকে 
প্রাচীন ভাষা শেখাবেন । সুতরাং তাকে কোনও ধরনের অঙ্ক. বইয়ের 
ধারে কাছেও ঘে'বতে দেন নি তিনি | কিন্তু অনিবার্ষভাবে পাস্কাল 
আকৃষ্ট হলেন জ্যামিতির প্রতি। যখন বাবাকে জিজ্ঞেন করে 
জানলেন, জ্যামিতি হচ্ছে গঠন ও আকার বিষয়ক শাস্ত্র, তখন 
সম্পূর্ণ একক প্রচেষ্টায় ইউক্লিডের জ্যামিতির প্রথম বত্রিশটি উপপাগ্ঠ 
ক্রমানুসারে আবিষ্কার করে ফেললেন | পাস্কালের সহোদর এ- 
কাহিনী শোনালেও এটি বিশ্বাস হওয়া কঠিন | তবে এ-ঘটনা থেকে 
পাস্কালের মেধা ও অধ্যাবসায়ের কিছুটা পরিচয় পাওয়া যায়। 
সুতরাং তিনিই যে ১৬৪২ সালে, মাত্র উনিশ বছর বয়েসে, একটি 
যান্ত্রিক কম্পিউটার তৈরি করে ফেলেন, এ ঘটনা আমাদের আর 
বিশেষ অবাক করে না। 

পাস্কালের AHA প্রধান অংশ কয়েকটি দাতওয়ালা চাকা 
অনেকটা গীয়ার হুইলের মতো! এই চাকাগুলোর মোট দশটি করে 
দাত, প্রতিটি াতে * থেকে ৯ সংখ্যাগুলো লেখা আছে । মোটর 
গাড়ির মাইল-মিটারের যে নীতি, অনেকটা সেই নীতিতেই-তৈরি 
হয়েছিলো যন্ত্রট। এবং তার cata ছিলো আজকের দিনের . 
মেকানিকাল ডেস্ক ক্যালকুলেটরের মতো। কলকাতার একটি 
নামী পাছুকা প্রতিষ্ঠানের বিভিন্ন শো-রুমে ব্যবহৃত মেকানিকাল 
তি tere 


সংখ্যা দেখার ব্যানসা 


পাস্কালের যন্ত্রের যূল নীতি । তিনটে দীতওয়ালা চাকার সাহায্যে ৪৫৬ 
সংখা)টি দেখানো হয়েছে। 

ছবিতে যে তিনটি দাতওয়াল। চাকা দেখানো হয়েছে তার মধ্যে 
ডান. দিকেরটি সর্বদা এককের ঘরের সংখ্যা নির্দেশ করে ( যেমন, ৬ 
সংখ্যাটি )। মাঝেরটি দশকের ঘরের সংখ্যা দেখায় (৫ সংখ্যাটি), 
এবং একেবারে বাঁদিকেরটি নির্দেশে করে শতকের ঘরের সংখ্যা 
(৪ সংখ্যাটি)। এখন মনে করা যাক, ছবিতে দেখানো ৪৫৬ সংখ্যাটির 
সঙ্গে আমরা ২১৩ যোগ করতে চাই । তাহলে আমাদের একক 
' দশক-শতকের ঘরের সংখ্যাগুলোকে পরস্পর যোগ করতে হবে 
অর্থাৎ, ৪ এর সঙ্গে ২, ৫ এর সঙ্গে ১, এবং ৬ এর সঙ্গে ৩। পাস্কালের 
ACA যোগ করার নিয়ম হলো, যে সংখ্যাটি যোগ করতে হবে, দাত" 
ওয়াল! চাকাটিকে তীর চিহ্নিত দিকে ঠিক ততগুলো দাত ঘুরিয়ে 
দিতে হবে । অর্থাৎ, বাদিকের চাকাটিকে ছবির অবস্থা থেকে তীর 
চিহ্নিত দিকে ২ সংখ্যক দাত ঘোরাতে হবে, মাঝের চাকাটি ঘুরবে" 


১০৪ - 


১ দাত, এবং শেষেরটি ৩ দাত তাহলেই দেখা যাবে, সংখ্যা দেখার 
জানালায় যথাক্রমে ৬, ৬ ও ৯ সংখ্যাগুলো, বা ৬৬৯ সংখ্যাটি, দেখা 
যাচ্ছে__যা হলো ৪৫৬ ও ২১৩-র যোগফল | 

বিয়োগের ক্ষেত্রেও একই নীতি অনুসরণ করতে হয় পাস্কালের 
ACH | তবে চাকাগুলে। ঘোরাতে হয় তীর চিহ্নের বিপরীত দিকে | 

পাস্কাল Aas তৈরি করেছিলেন মূলত তার পিতার প্রয়োজনে | 
তিনি ছিলেন সরকারী আধিকারিক, বিভিন্ন কর নির্ণয়ের জন্য তাকে 
নিয়তই রাজ্যের যোগ-বিয়োগ-গুণ-ভাগ করতে হতো । যন্ত্রটি তৈরির 
পর পাস্কাল তার পেটেন্ট নিলেন, এবং একটি মডেল পাঠিয়ে দিলেন 
“রয়্যাল প্যাট্টরন অফ লানিং সুইডেনের রাণী ক্রিশ্চিয়ানার কাছে। 
রাজ-অনুমতি সাপেক্ষে পাস্কাল পঞ্চাশটিরও বেশি ক্যালকুলেটর তৈরি 
করেন (| তাদের নাম দেওয়। হয় “পাস্কালাইন? | তিনি চেয়েছিলেন 

তার যন্ত্রের জনপ্রিয়ত| ও বাণিজ্যিক ব্যবহার, কিন্ত যন্ত্রটির দাম যথেষ্ট 

বেশী হওয়ায় পাস্কালের স্বপ্ন সফল হয়নি | 


পাস্কালের যন্ত্রাগণকের স্কেচ 


সফল না হলেও পাক্কাল কালে কালে তার বম্বের উন্নতি 
ঘটানোর চেষ্টা করেছিলেন | ১৬৪৯ সালে তিনি এই গবেষণার জন্য 
রাজ-অন্ুদান পান, এবং প্যারিসের সংগ্রহশালায় তার যে যন্থটি 
আজও সংরক্ষিত আছে সেটি কিছুটা উন্নত ধরনের ৷ az ছয় 
অঙ্কের সংখ্যা নিয়ে গণনা করতে পারে। যন্ত্রটর ভিতরে খোদাই 
করে লেখা রয়েছে £ “এই সাক্ষরই একটি অনুমোদিত যন্ত্রের প্রমাণ 
foe |” ব্লাজ ATS, আবিষ্কারক । ২০শে মে, ১৬৫২1, শুধুমাত্র 


১০৫ 
বিজ্ঞান_-৭ ] 


যোগ এবং বিয়োগ, এই ছু'রকম গণনা করা যেতে! পাস্কালের 
যন্ত্রগণকে | 

১৬৬২ সালে মাত্র উনচল্লিশ বছর বয়সে প্রয়াত হলেন ব্লাজ 
পাঙ্ষাল। 

পাস্কাল নিজে হয়তো ভাবেননি যান্ত্রিক কম্পিউটারের গঠন 
অন্য রকম করে তিনি পৃথিবীর কম্পিউটারের ইতিহাস বদলে দেবেন | 
অথচ কার্যত তাই ঘটেছিলে।। পাস্কালের যন্ত্রগণকের সাহায্যে যে 
গুণফল বের করা সম্ভব এটা উপলব্ধি করতে বিজ্ঞানীদের বেশি সময় 
লাগলো ন৷। তারা বললেন, “বার বার যোগের ফলেই গুণফল 
পাওয়া যায়। যেমন, ৮৯৪. এর অর্থ ৮ জংখ্যাটিকে ৪ বার লিখে 
যোগ করা, অথবা, ৪ সংখ্যাটিকে ৮ বার লিখে যোগ করা ।” 
এই নীতিকে অনুসরণ করে ১৬৭০ সাল নাগাদ ইংল্যাণ্ডের জনৈক 
কুটনীতিবিদ এবং আবিষ্কারক স্তার স্যামুয়েল মোরল্যাণ্ড এমন একটি 
যন্ত্র তৈরি করলেন যা গুণ করতে পারে। fea তার যন্ত্র পাস্কালের 
যন্ত্রের মতোই তেমন নির্ভরযোগ্য ছিলো! ali তাছাড়া কারিগরী 
ক্রুটির জন্য যন্ত্রটি খুব সাবধানে ব্যবহার করতে হতো-_যা বাণিজ্যিক 
ব্যবহারের প্রতিবন্ধক হয়ে দাড়ায় । 

পাস্কাল ও মোরল্যাণ্ডের যন্ত্রণকের ক্রটি-বিচ্যুতি অন্ধ 


লাইপনিৎ্স্‌ এর “রেকনিং মেশিন'-এর স্কেচ 


পর্যবেক্ষণের পর ১৬৭১ সালে, মাত্র পঁচিশ বছর বয়েসে, জার্মান 
বিজ্ঞানী গটফ্রিদ উইলহেল্ম্‌ লাইপ-নিৎস একটি বন্ত্রগণক তৈরি 

করেন | “সপ্তদশ শতাব্দীর আ্যারিস্টটুল্‌' নামে অভিহিত এই দার্শনিক 
তথা অঙ্কবিদের যন্ত্রটি যোগ-বিয়োগ-গুণ-ভাগ প্রক্রিয়া ছাড়াও বিভিন্ন 
সংখ্যার বর্গমূল fata করতে পারতো (যেমন ২৭-এর বর্গমূল ৫, 
৮১-র aaa ৯ )। ১৬৯৪ সালে যন্ত্রটর একটি কার্যকরী মডেল তৈরি 
হলো । লাইপর্বনৎ্স্‌ তার নাম দিলেন 'রেকনিং মেশিন’ । aes 
প্রদশিত হলো! লগুনের রয়্যাল সোসাইটিতে। কিন্তু এ ক্ষেত্রেও 
atfas ক্রুট মেশিনটির জনপ্রিয়তার পথে অন্তরায় হয়ে দাড়ালে। | 
লাইপ.নিৎস্‌এর যন্ত্েই প্রথম সফলভাবে পৌনঃপুনিক যোগের 
সাহায্যে গুণফল নির্ণয় কর হয়েছিলো । ঘটনাটি উল্লেখযোগ্য, 
কারণ আধুনিকতম ডিজিটাল কম্পিউটারও একই পদ্ধতিতে গুণফল 
নির্ণয় করে থাকে । 
এরপর বযন্ত্রগণকের বিব্তন-পথে শুরু হয় দ্রুত পালাবদল | 
একের পর এক উন্নত মানের গণক তৈরির প্রচেষ্টা চালান ইতালির 
aga বিশ্ববিগ্ভালয়ের জ্যোতিথিগ্ভার অধ্যাপক মাশিজ গিওভানি 
পোলেনি (১৭০৯ সাল ), জার্মানীর লিপজিগ শহরের এক মেকানিক 
জ্যাকব লিউপোল্ড_ মৃত্যুর ঠিক আগে তিনি একটি qa তৈরি করেন 
(১৭২৭ সাল), এবং গিসেন-এর অক্কশান্ত্রের অধ্যাপক ক্রিন্টিয়ান 


লুডউইগ গারস্টেন_তিনি স্বমাবিষ্কৃত একটি যন্বের বর্ণনা লিপিবদ্ধ 
করে যান ১৭৩৫ সালে। 


প্রথম যে বগ্তগণক বাণিজ্যিক সফলতা লাভ করে সেটি তৈরি 
করেন ফ্রান্সের আবিষ্কারক চার্লস জেভিয়ার টমাস | ১৮২০ সালে 
নিমিত যঃগণকটির নাম ছিলো। “আ্যারিখোমিটার'। পূর্ববর্তী বনরগুলোর 
তুলনায় উন্নত এই গণকটিতে যোগ, বিয়োগ, গুন এবং ভাগ-_চার 


রকম: GES কষা! যেতে| |. পরবর্তী বাট বছরে প্রায় দেড় হাজারটি 
গুণফল নির্ণয়ের ae তৈরি করেছিলেন টমাস । আস্ডর্ষের কথা, বর্তমান 


শতাব্দীর atcha দশকেও প্যারিসে Greg তৈরি হতে। | টমাসের 
AE টাইপরাইটার মেশিনের মতো বোতাম টিপে বিভিন্ন তথ্য বা 
সংখ্যা ঢুকিয়ে দেওয়া যেতো যন্ত্রগণকের মধ্যে, এবং পরবর্তী গণনার 

সময় সেগুলো! প্রয়োজন মতো ব্যবহার কর! হতো! | এছাড়া কোনও 
বিশাল গণনার বিভিন্ন ধাপের ফলাফল সঞ্চিত করে রাখা যেতো 
যন্থের একটি বিশেষ অংশে যাকে, “স্থৃতি-ভাণ্ডার’ বা মেমারি বল৷ 
যায়। 

“যান্ত্রিক কম্পিউটার” নাটকের প্রধান অভিনেতা রঙ্গমঞ্চে হাজির 
হলেন জেভিয়ার টমাসের ঠিক পরেই । তিনি ছিলেন কম্পিউটার 
শাস্ত্রের “আইজ্যাক নিউটন” । প্রত্যেক যুগেই এমন কিছু কিছু 
প্রতিভাধর মানুষের সন্ধান আমরা পাই ধার! প্রকৃত সময় উপনীত 
হওয়ার আগেই জন্মগ্রহণ করেন ; ফলে সমকাল তাদের ভাবনা- 
চিন্তার কোনও হদিশ পায় না; তারা পুরস্কার পান ব্যঙ্গ, ঘৃণা” 
উপেক্ষা ও নিন্দা | কেম্বিজ বিশ্ববিদ্যালয়ের অধ্যাপক চার্লস ব্যাবেজ_ 
এর ক্ষেত্রেও এসবের কোনও ব্যতিক্রম ঘটেনি। কিন্তু তা সত্বেও এই 
দূরদর্শী sey আজকের দিনের অটোমেটিক ডিজিটাল of 
উটারের ভিত্তিপ্রস্তর স্থাপন করতে পেরেছিলেন_-আবিক্ধার করে- 
ছিলেন তার ইতিহাস-বিখ্যাত ছুটি যন্থগণক “ভিফারেন্স ইঞ্জিন” এবং 
'আ্যানালিটিক্যাল ইঞ্জিন” | অথচ আধুনিক কম্পিউটারের জনক চার্লস 
ব্যাবেজ তার মানসপুত্র ছুটির একটিকেও সম্পূর্ণ রূপ দিয়ে যেতে 
পারেন নি। কিন্ত আজ যখন আমরা আমাদের চারপাশে, শিক্ষা 
ও প্রযুক্তির বিভিন্ন দিকে চোখ রাখি, তখন দেখতে পাই ব্যাবেজের 
RH অজস্র বাস্তব রূপায়ণ__ইলেকট্রনিক ক্যালকুলেটর ও 
কম্পিউটার | এটাই চার্লস ব্যাবেজের চরম আগ্রাসী সাফল্য । 

চরিত্রে চার্লস ব্যাবেজ মানুষটি ছিলেন ভারী অদ্ভুত । জন্মে 
ছিলেন ১৭৯২ জালে ইংল্যাণ্ডের ডেভনশায়ারে এক অবস্থাপন্ন 
পরিবারে । কিন্তু তার খেয়াল ছিলো! বিচিত্র রকম। সমকালীন 
সমাজ, বিজ্ঞান ও প্রযুক্তির নানান সীমাবদ্ধতা ও অজ্ঞতা তাকে 
এতোই হতাশ করে তুলেছিল! যে একবার তিনি মন্তব্য করেনঃ 
‘Sy faa শতাব্দীতে যদি তিনটে দিনও কাটাতে পারি তাহলে 
আমার জীবনের বাকি বছরগুলো হাসতে হাসতে দিয়ে দেবো ।' এই 

প্রসঙ্গে 'অকালজন্মা” প্রতিভাধর এইচ. জি. ওয়েল্দএর কথা মনে 
পড়ে যাওয়াটা নিতান্ত অস্বাভাবিক নয় | 

বহুদৰ্শী ব্যাবেজ এক ধরনের ডুবোজাহাজ আবিষ্কার করেছিলেন, 
বলেছিলেন রকেটের নতুন ধরনের ব্যবহারের কথা, বাতিঘরের 
সংখ্যা কমানোর এক নতুন সাংখ্যিক পদ্ধতি তৈরি করেছিলেন | 
তার আগ্রহ ছিলো! Goa, প্রত্তত্ব এবং জ্যোতিবিদ্যা বিষয়ে | তবে 
একই সঙ্গে আগ্নেয়গিরি ভিস্ৃভিয়াসের অভ্যন্তরে অভিযান চালিয়ে 
ছিলেন তিনি | 

তৎকালীন ইংল্যাণ্ডে বিভিন্ন দূরত্বের চিঠির জন্য বিভিন্ন ডাক খরচ 
নেওয়া হতে। ৷ ব্যাবেজ অঙ্ক কষে প্রমাণ করে দেখালেন, কম-বেশি 
দূরত্বের জন্য একই হারে ভাকখরচ চালু করলে ডাকবিভাগের কর্মচারীর 
যে সময় ও শ্রম লাঘব হয় তাতে ব্রিটিশ সরকারের আথিক লাভ 
হবে | কার্যত ব্যাবেজের অনুমান Gate প্রমাণিত হলো_যদিও' 
আপাতদৃষ্টিতে ব্যাপারটি ‘অসম্ভব' বলেই মনে হয়। আজও সারা 
পৃথিবীতে ব্যাবেজ প্রস্তাবিত ডাকব্যবস্থাই চালু রয়েছে। 

ভাবতে অবাক লাগে, এহেন মানুষটি কবিতা লিখতেন, 
পার্লামেন্টের নির্বাচনে দাড়িয়েছিলেন, জীবনবীমা নিয়ে মাথা 
ঘামিয়েছেন, এমন কি স্পীভোমিটার এবং সবখোল্‌ চাবিও আবিষ্কার 
করেছেন। 

ব্যাবেজের চিন্তামানসে নতুন যন্ত্রগণক তৈরির প্রথম বীজ রোপিত 
হয় ১৮১২ সালে । নেপিয়ারের লগারিদ্ম্টেবল্-এ বেশ কিছু ত্রুটি 
আবিষ্কার করেন তিনি। এছাড়া জ্যোতিবিষ্ঠা বিষয়ক গণনা 
তালিকায় একই জাতীয় কয়েকটি মারাত্মক ভ্রান্তির মুখোমুখি হয়ে 
ব্যাবেজ মন্তব্য করেন, “মানুষের ওপর বিশ্বাস রাখা কঠিন? সেই 
হতাশা গীড়িত সময়ে কিভাবে তার মগজে যান্ত্রিক গণনার সম্ভাবনা 
প্রথম জন্ম নেয়, গে-বিষয়ে নিজের লেখ! “লাইফ অফ এ ফিলসফার' 
বইতে ত ব্যাবেজ একটি ঘটনা উল্লেখ করেছেন £ “একদিন সন্ধ্যাবেলা 
কেম্বিজ বিশ্ববিদ্যালয়ের আযানালিটিক্যাল সোসাইটির ঘরে বসে 

ছিলাম। সামনের টেবিলে খোল! অবস্থায় রাখা ছিলো একটা 
লগারিদ্মৃতালিক! | একটু তন্দ্রা মতো এসেছে | এমন সময় সোসাটির 
আরেকজন সদস্য এসে ঘরে ঢুকলো | আমাকে তন্দ্রাচ্ছন্ন অবস্থায় 
দেখে ডেকে উঠলো “আরে ব্যাবেজ, কিসের স্বপ্ন দেখছেন ?” 
সে-কথায় আমি উত্তর দিলাম, “ভাবছি, এসব টেব লৃগুলে৷ 
( লগারিদৃম্‌ টেবলের দিকে আঙুল দেখিয়ে ) az দিয়ে aE কৰে 
তৈরি করলে হতো 1” 

এবং শুরু হলে তার স্থজনশীল ভাবনা | 

১৮২২ সাল নাগাদ ব্যাবেজের তাত্বিক গণনা শেষ হলো । সম্পূর্ণ 
হলো তার যন্ত্রগণকের ডিজাইন 1 তিনি যন্ত্রটর নাম দিলেন 
“ডিফারেন্স ইঞ্জিন’ | এই ন্ত্রটির সাহায্যে কোনও সংখ্যার যে কোনও 
ঘাত নির্ণয় করা যেতো_ যেমন, ৫০২৫, ৩৪-৮১, ২৫৩২, 
ইত্যাদি। এবং এই গণনা নির্ভুল পাওয়া যেতো দশমিক চিহ্কের পর 
আটটি সংখ্যা পর্যন্ত । এছাড়া নির্ণর করা যেতো যে কোনও ফাংশন 
বা অপেক্ষকের মান। ইত্যাদি গুণ সম্পন্ন প্রাথমিক একটি যন্ত্রগণক 
তৈরি করছিলেন ব্যাবেজ। কিন্তু সেটিকে উন্নত রূপ দেবার 
পরিকল্পনায় তিনি রয়্যাল সোসাইটির মাধ্যমে ব্রিটিশ সরকারের 
কাছে আধিক সাহায্যের আবেদন রাখেন। ব্যাবেজ বলেন, নতুন 
যন্ত্রটি বিশেষ ব্যবস্থার সাহায্যে নিজের গণনার ক্রটি নিজেই নির্ণয় 
করতে পারবে, এবং তা সংশোধনও করবে। তাছাড়া কোনও অঙ্কের 
ফলাফল সরাসরি মুদ্রিত করবে কাগজে | 

আগাতভাবে আশ্চর্য ঠেকলেও উনবিংশ শতাব্দীর ব্রিটিশ সরকার 
এ-জাতীয় একটি যন্ত্রের গুরুত্ব উপলব্ধি করেছিলেন ; ফলে ব্যাবেজের 
প্রস্তাবে তারা রাজী হন। কিন্ত দুর্ভাগ্যের কথা, দীর্ঘ বিশ বছরেও 
বটি সম্পূর্ণ না৷ হওয়ায় ১৮৪২-৪৩ সালে ব্রিটিশ সরকার প্রকরটি 
বাতিল করেন। প্রকল্পটির পেছনে সরকারী খরচ হয়েছিলো ১৭ হাজার 
পাউণ্ড স্টালিং, এবং অবস্থাপন্ন চার্লস ব্যাবেজ নিজেও সম্ভবত একই 
অঙ্কের অর্থ ব্যয় করেছিলেন | কিন্তু এ-ঘটনার দশ বছর আগেই তার 

মগজে জন্ম নিয়েছে নতুন ও উন্নততর আর একটি যন্ত্রের বীজ £ 
আযানালিটিক্যাল ইঞ্জিন | 

১৮৩৩ সালেই প্রথম যন্ত্রটর ওপর গবেষণা ইত্যাদি বন্ধ করে 
দেন চার্লস ব্যাবেজ। তার মানসপুত্র তখন বহুবিধ গণনার সক্ষম 
একটি নতুন বন্ত্রগণকঃ আ্যানালিটিক্যাল ইঞ্জিন | চিন্তা ও ধারণার দিক 
থেকে এটি হলে! সর্বকালের শ্রেষ্ঠ বুদ্ধিগত মহান কীতি। আধুনিকতম 
ডিজিটাল কম্পিউটারের গঠন ও চরিত্রের প্রধান দিকগুলোর অপূর্ব 
সমন্বয় ঘটেছিলো চার্লস ব্যাবেজের আ্যানালিটিক্যাল ইঞ্জিনে £ 
যন্ত্রগণককে নির্দেশ দেবার জন্য ব্যবহার করা হয়েছিলো! ‘পাঞ্চ ডং 
কার্ড বা! ছিদ্র যুক্ত কার্ড। অঙ্ক কৰবার সময় পথ চলতি ফলাফলগুলো৷ 
পুনর্বার ব্যবহারের উদ্দেশ্যে সঞ্চিত রাখার ব্যবস্থা ছিলো | আর 
সর্বোপরি, বন্তরগণকের হিসেবের ফলাফল কাগজে ছাপা হয়ে যেতো! 
স্বয়ংক্রিয়ভাবে | স্পষ্টই বোঝ। যায়, আজকের কম্পিউটার যে যে 
নীতির অনুসারী সেই নীতিগুলোকেই অন্রান্তভাবে প্রয়োগ 
করেছিলেন প্রতিভাধর অঙ্কবিদ ব্যাবেজ। তফাতের মধ্যে তার 
কম্পিউটারে বিভিন্ন নির্দেশ অনুযায়ী বিভিন্ন “অপারেশীন+ কার্যকরী 
করে তুলতো নানান ধাতব যদ্্াংশ__আজকের দিনে যে ভূমিকা . 
নিয়েছে ইলেকট্রনিক সাক্িট । ৰ 

চার্লস ব্যাবেজ যে তার যন্দগণকে পাঞ্চড্‌ কার্ডের ব্যবহার 
ভাবতে পেরেছিলেন, তা তার অসামান্য দূরদগিতার পরিচয় দেয়। 
১৭৯০ সালে জোসেফ জ্যাকোয়ার্ড তাত শিল্পে ‘পাঞ্চড কার্ডের 
প্রচলন করেন অর্থাৎ, তাতে বোনা কাপড়ের নকশী কি ধরনের হবে 
তার নির্দেশ দেওয়া থাকতো কার্ডগুলোর বিভিন্ন ছিদ্র-সজ্জার 


উাতখিয়ে ব্যবচার কয 
ব্যাবেজের দৃষ্টি আকর্ষণ করে থাকবে। চিত ফি 
পরিকল্পনায় আ্যানালিটিক্যাল ইঞ্জিনের মোট ভাগ 


১১১ 


ছিলে! তিনটে £ স্টোর, মিল এবং কন্ট্োল। “স্টোর? বা ভাণ্ডার-এর 
কাজ হলে! অঙ্ক কার সময়ে বিভিন্ন ফলাফল সঞ্চয় করে রাখা 
পঞ্চাশ অঙ্কের এক হাজারটি সংখ্যা পর্যন্ত সঞ্চয় করার ক্ষমতা ছিলো! 
এই যন্ত্রগণকের ; বর্তমান যুগে ‘স্টোর’কে বলা হয় “মেমারি স্টোরেজ’ 
বা ম্মৃতিভাগ্ডার | সংখ্যা ও তথ্য সঞ্চয় করার জন্যেও ব্যাবেজ 
ছিদ্যুক্ত কার্ডের ব্যবহার চিন্তা করেছিলেন । তার এই কালোত্তীর্ণ 
পরিকল্পনা পূর্ণাঙ্গ রূপ পায় ১৮৮০ জালে, এবং তার রূপকার ছিলেন 
হারম্যান হলারিথ, । 


ব্যাবেজের যন্ত্রের প্রধান অংশগুলোর পারস্পরিক সম্পর্কের কাঠামো] 


যন্ত্রের “মিল” অংশটি ছিলো প্রকৃত গণক বা “ক্যালকুলেটর? | 
এই অংশে ব্যাবেজ পাস্কালের মতোই দাতওয়াল! চাকার ব্যবহার 
করেন, তবে গণনার গতি বৃদ্ধির জন্য তিনি বিশেষ কারিগরী ব্যবস্থা 
নেন। তার ফলে Wale প্রতি সেকেণ্ডে একটি করে যোগ করতে 
- পারতো, এবং ছুটি সংখ্যার গুণফল বের করতে সময় নিতো এক 
মিনিট। সব ক্ষেত্রেই সংখ্যাগুলো হলো অনধিক পঞ্চাশ অঙ্কের 
সংখ্যা | প্রসঙ্গত বল! যেতে পারে, আধুনিক কম্পিউটার প্রতি 
সেকেণ্ডে দশ লক্ষেরও বেশি যোগফল নির্ণয় করতে অক্ষম | 

যন্ত্রের শেষ প্রধান অংশ ‘কণ্ট্বোল’-এর কাজ প্রকৃতপক্ষে ছুটি | 
এক £ লক্ষ্য রাখা যে wots নির্দিষ্ট ক্রমানুসারে অঙ্কের বিভিন্ন 
ধাপের নির্দেশ পালন করছে কি না৷ ছুই £ অসংখ্য গীয়ার ও চাকার 


১১২ 


মাধ্যমে “মিল” এবং “স্টোর-এর মধ্যে তথ্যের আদানপ্রদান করা | 
বর্তমান কালে উপরোক্ত প্রধান তিন অংশের সম্মিলিত নাম 

‘cab ta প্রসেসিং ইউনিট? বা সংক্ষেপে “সি-পি-ইউ? | 

কম্পিউটারকে we কার জন্য বিভিন্ন ধাপে যে-সব নির্দেশ দেওয়া 
হয় তাকেই অধুনা বল৷ হয় “প্রোগ্রাম” 1 যিনি এই নির্দেশ দেন তিনি 
হলেন ‘প্রোগ্রামার’ | পৃথিবীর প্রথম “প্রোগ্রামার হিসেবে বিশিষ্ট 
হয়ে আছেন প্রখ্যাত কবি লর্ড বায়রনের কন্যা আডা অগাস্টা লেডী 
লাভলেস ৷ তিনি ছিলেন চার্লস ব্যাবেজের ঘনিষ্ঠ বান্ধবী, এবং একই 
সঙ্গে বিজ্ঞান-বিষয়ে ছিলেন কৌতুহলী | ফলে ব্যাবেজের যন্ত্রের প্রতি 
তিনি আকৃষ্ট হয়ে পড়েন। এই যন্ত্রগণকটির জন্য বহু ‘প্রোগ্রাম’ 
অথবা “নির্দেশাবলী লেডী লাভলেসই লিখে দিয়েছিলেন | 

এ-হেন পরিশ্রম সত্বেও ব্যাবেজের যন্ত্র ক্রটিহীন হয়নি । সে-যুগের 
কারিগরী দক্ষতা তেমন নিপুণ না হওয়ায় আযানালিটিক্যাল ইঞ্জিনের 
বহু যন্ত্রাংশই নিখুতভাবে তৈরি করা যায় নি। তবে ব্যাবেজের 
রেখে Shem নকশা ও কাগজপত্র পরীক্ষা করে স্পষ্টই প্রমাণ পাওয়। 
গেছে যে তার তত্বগত ধ্যান-ধারণায় কোনও ত্রুটি ছিলো না। 

দ্বিতীয় যন্ত্রের জন্য সরকারী সাহায্য পাননি চার্লস ব্যাবেজ, কিন্তু 
তা সত্বেও তিনি হাল ছাড়েননি | বহু বছর ও বহু অর্থব্যয় করেছেন 
তার মানসপুত্রের সার্থক রূপায়ণে। ১৮৪২ সালে প্রকাশিত লেডী 
লাভলেসের বর্ণনা থেকেই আমরা উত্তরকালে যন্ত্রটি সম্পর্কে এতো 
তথ্য জানতে পেরেছি । ব্যাবেজের অসম্পূর্ণ যন্ত্রটি লণ্ডনের “সায়েন্স 
মিউজিয়াম’-এ আজও সংরক্ষিত রয়েছে। 

১৮৭১ সালে চার্লস ব্যাবেজের মৃত্যুর পরে তার পুত্র আযানালি- 
টিক্যাল ইঞ্জিনের কাজ এগিয়ে নিয়ে যায় এবং আংশিক সাফল্যও সে 
লাভ করেছিলো! | 

সে-যুগে পূর্ণ সফলতা না পেলেও বর্তমান যুগের শত-সহজ 
ডিজিটাল কম্পিউটার আজও নীরবে ব্যাবেজকে শ্রদ্ধা জানায় এবং 
প্রমাণ দেয় তার নজীরবিহীন সাফল্যের | সমকাল তাকে না চিনতে 

পারলেও উত্তরকাল তার প্রতিভাকে স্বীকৃতি দিয়ে পরম সম্মান 
জানিয়েছে:! 

চার্লস ব্যাবেজের মৃত্যুর প্রায় এক শতক পরে মাঞ্চিন অঙ্কবিদ 
নরবার্ট উইনার কম্পিউটার-গণিতের ভিত্তি স্থাপন করেন এবং 
মাফিন ইলেকট্রিকাল ইঞ্জিনিয়ার ভ্যানেভার বুশ ও অন্যান্যরা 
ইলেকট্রনিক পদ্ধতিতে ব্যাবেজের স্বপ্নকে বাস্তব রূপ দেবার চেষ্টা 
করেন। ১৯২৫ সালে তারা তৈরি করেন প্রথম অ্যানালগ 
কম্পিউটার | 
. ব্যাবেজের সময়ে যন্ত্রগণক নিয়ে নতুন চিন্তা-ভাবনা করেছেন 
আরও বেশ কিছু শিক্ষাবিদ ও প্রযুক্তিবিদ | তবে তারা মূলত প্রচলিত 
agecata উন্নতি সাধনের চেষ্টাতেই সময় ও মেধা খরচ করেছেন | 
যেমন ১৮৫০ সালে ডর্‌ ফেন্ট একটি চাবি-চালিত গণকের পেটেন্ট 
নেন। তবে যন্ত্রটি শুধুই যোগ ও বিয়োগ করতে পারতো! | ১৮৮৬-৮৭ 
সালে যন্থটিকে আরও উন্নত রূপ creel হয়। প্রায় একই সময়ে 
উইলিয়াম creats বারোজ প্রথম সফল বাণিজ্যিক যন্ত্রগণক তৈরী 


১৮৮-৮৬ সালে বারোজ প্রচলিত যোগ করার যন্ত্রগণক 


করেন | সেটিকে পরবর্তীকালে বহুভাবে উন্নত কর! হয়। তার মধ্যে 
উল্লেখযোগ্য সংযোজনটি ঘটে ১৮৯ সালে। aa ফলাফল মুদ্রিত 
করতে শেখে | এরপর মন্রো ও TIGHTS এর atts প্রচলিত হয় 
১৯১১ সালে, এবং যহগণকে ইলেকট্রিক মোটরের ব্যবহার প্রবর্তন 
করা হয় ১৯২০ সাল নাগাদ । এছাড়া সমসাময়িকভাবে গড়ে ও 

হিসেব-নিকেশের আ্যানালগ পদ্ধতি__ঘার পরিণতি আ্যানালগ 


১১৪, 


মন্রো৷ যন্ত্রণকের আদি মডেলের স্কেচ 
কম্পিউটার । কিন্ত ডিজিটাল কম্পিউটারের সঙ্গে ক্ষমতা এবং 
অগ্রগতির প্রতিযোগিতায় আ্যানলগ কম্পিউটার আজ প্রায় 
অবলুপ্তির পথে | 


মারচ্যান্ট যন্ত্রগণকের আদি মডেলের স্কেচ নু 
ধাতব যন্ত্রাংশ দিয়ে তৈরি কম্পিউটারের যুগ শেষ হয় ১৯৩৭' 
সালে, যখন হার্ভার্ড বিশ্ববিদ্যালয়ের হাওয়ার্ড আইকেন্‌ আই. বি. 
এম. কর্পোরেশনের সঙ্গে BSTC গবেষণা করে দীর্ঘ সাত বছরের, 
চেষ্টায় তৈরি করেন পৃথিবীর প্রথম ইলেকট্রনিক ডিজিটাল কম্পিউ- 
টার ‘হার্ভার্ড মার্ক ওয়ান'__-আমরা! পেলাম ব্যাবেজের পরিকল্পনার 
সার্থক রূপ । এর পরে অবিশ্বাস্ত গতিতে ডিজিটাল কম্পিউটার এক 
ধার! থেকে অন্য ধারায় এগিয়ে চলেছে__শুরু হয়েছে তারও 
বিবর্তন | একই সঙ্গে এই ‘কম্পিউটার’ নামধারী যন্ত্রটি মানবজীবনে 
যেন হয়ে উঠেছে অঙ্গাজী, এবং ক্রমে ক্রমে আমাদের নির্ভরশীল 
করে তুলছে তার ওপরে । হয়তো সেই কারণেই আজকের যুগ 
‘কম্পিউটারের যুগ” | 
পরিশেষে প্রচলিত একটি আপ্তবাক্যের উল্লেখ কর! যেতে পারে £ 
‘টু আযার ইজ হিউম্যান ॥ মানুষের এই সহজাত ভ্রান্তির সম্ভাবনাকে 
নির্বাসন দেবার জন্যই এসেছে কম্পিউটার | কারণ ৪ “নট টু ate 
ইজ কম্পিউটার ! 

অনীশ দেব__এর জন্ম ২২শে অক্টোবর, ১৯৫১। 
প্রথম পড়াশোনা হিন্দু স্কুলে। পরে সাম্মানিক 
পদার্থবিদ্যায় কলকাতা বিশ্ববিদ্ালয়ের স্নাতক হন; 
এবং একই বিশ্ববিদ্যালয় থেকে প্রথম শ্রেণীতে প্রথম 
হয়ে ফলিত পদার্থবিদ্যায় এম. টেক. ডিগ্রি লাভ 
করেন ১৯৭৬ সালে | কর্মজীবনে তিন বছরেরও 
বেশি জড়িত ছিলেন একটি ডিজাইন ও কারিগরী 
সংস্থার ইন্সট,মেণ্টেশান ও কন্ট্বোল ইপ্রিনীয়ারিং 
বিভাগে | পরে ১৯৮৩ থেকে কলকাতা বিশ্ব- 
বিদ্যালয়ের ফলিত পদার্থবিদ্যা! বিভাগে অধ্যাপনায় 
যোগ দেন। বিজ্ঞান নিয়ে তার লেখালেখি বেশ 
কয়েক বছর ধরে। বিভিন্ন পত্রপত্রিকায় বিজ্ঞান- 
বিষয়ে নিয়মিত লিখছেন এখনও | এবিষয়ে 
তার প্রকাশিত প্রথম বই “বিজ্ঞানের হরেকরকম? | 
বর্তমান বইটি দ্বিতীয় । 


